SunOnline: Aabaadhee ehffas kurumuge eh faiadhaa\nއަޙުމަދު މާޖިދު 01 Mar 2019, 09:21\nކުޅުދުއްފުށި އެއާޕޯޓް އަޅަން މޫދުން ހިއްކާ ސަރަހައްދުގެ ބަންޑުވޯލް ޖަހާފައި: ބޮޑު ރަށެއް -- ފޮޓޯ/ ކުޅުފުއްފުށި އޮންލައިން\nދިވެހިރާއްޖޭގެ އާބާދީ ވީ ވަރަކުން އެއްފަސް ކުރުމުގެ ވާހަކަޔަކީ އެކި ގޮތްގޮތަށް ދެކެވޭތާ ޒަމާންތަކެއް ވެއްޖެ ވާހަކައެކެވެ. އަޅުގަނޑު ވެސް މި ކޮލަމުގެ ޒަރީއާއިން އެ ވާހަކަ އެކި ގޮތްގޮތަށް ދައްކައިފީމެވެ. އަނެއްކާވެސް އެ ވާހަކަ ދައްކާލާނަމޭ ހިތައި ގަލަން މި ނެގީ، ހަމަ ކަމުގެ މުހިއްމުކަމުންނެވެ. އާބާދީ އެއްފަސް ނުކުރެވުމުން އެކި ގޮތްގޮތުން ގައުމަށް ލިބޭ ގެއްލުންތަކާއި، ދައުލަތުގެ މަސައްކަތްތަކަށް އެޅެމުންދާ ބޮޑެތި ހުރަސްތަކާއި، ހިނގާ ބޭކާރު ޚަރަދުތައް ފެންނަވަރުންނެވެ. އާބާދީ އެއްފަސް ކުރުމުގެ ޕްރޮގްރާމެއް އޮތް ނަމަވެސް، އެ ޕްރޮގްރާމުގެ ދުވެލި މާ ލަސްކަމުންނެވެ.\nއެންމެ ފުރަތަމަ އެއް ނުކުތާ އޮޅުމެއް ނާރާ ވަރަށް ސާފު ކުރަމާ ހިންގަވާށެވެ.\nމުޅި ރާއްޖޭގެ އާބާދީ ހަމައެކަނި މާލެޔަށް ނުވަތަ މާލެޔާއި ހުޅުމާލެޔަށް ޖަމާ ކުރުމަކީ ގޯހެކެވެ. އަޅުގަނޑަށް ފެންނަ ގޮތުގައި، ރާއްޖޭގެ ކޮންމެ އަތޮޅެއްގައި ވެސް މީހުން ދިރިއުޅޭ މަދުވެގެން ދެ ރަށެއް ވަރު އޮންނާން ވާނެއެވެ. ތިން ރަށެއް އޮތުމަކުން ވެސް މައްސަލައެއް ނެތެވެ. އެހެންކަމުން، އާބާދީ އެއްފަސް ކުރާ ވާހަކަ މި ދަންނަވަނީ، މުޅި އާބާދީ އެއް ރަށަކަށް ޖަމާ ކުރާ ވާހަކައެއް ނޫނެވެ. މި ދަންނަވަނީ ކޮންމެ އަތޮޅެއްގައި ވެސް ދެތިން ރަށެއް ތަރައްގީ ކޮށް، އެ އަތޮޅެއްގެ އާބާދީ އެ ދެތިން ރަށަށް ޖަމާ ކުރާ ވާހަކައެވެ.\nދެހާސް ސާދަ ވަނަ އަހަރުގެ ބޯހިމެނުމުގެ ތަފާސްހިސާބުތަކަށް ބަލާއިރު، ދިވެހިރާއްޖޭގައި މީހުން ދިރިއުޅޭ 188 ރަށުގެ ތެރޭގައި، އާބާދީ 1000 އަށްވުރެ ދަށް 116 ރަށް އެބައޮތެވެ. އޭގެ ތެރެއިން 51 ރަށުގެ އާބާދީ 500 އަށް ވެސް ނާރައެވެ. ސޯޅަ ރަށެއްގެ އާބާދީ 300 އަށް ވެސް ނާރަ އެވެ.\nއާބާދީ 300 އަށް ވުރެ ދަށުގައި ހުރިކަމަށް ތަފާސްހިސާބުތަކުން ދައްކާ 16 ރަށް މި އަހަރު ނިމުމުގެ ކުރީން ހުސް ކޮށް، އެ ރަށްރަށުގެ މީހުން އަތޮޅުގައި ސިޓީއެއްގެ ގޮތުގައި ކުރިމަގުގައި ތަރައްގީ ކުރުމަށް ކަނޑައެޅޭ ރަށަކަށް ބަދަލު ކޮށްލަމާ ހިންގަވާށެވެ. މި ކަމަށް ޚަރަދުތަކެއް ދާނެއެވެ. އެހެނީ، އެކަން ކުރުމަށް ޓަކައި ބަދަލު ކުރެވޭ ރައްޔިތުންނަށް، އެމީހުން ގެންދެވޭ ރަށުގައި ގެދޮރު އަޅައިދޭން ޖެހޭނެއެވެ. އައު ރަށެއްގައި ދިރިއުޅުން ފަށައިގަތުމަށް ބޭނުން ވާ މާލީ އެހީތެރިކަން ވެސް ދޭން ވާނެއެވެ. މި ޚަރަދު ކުރުމަށް ޓަކައި ސަރުކާރުގެ ބަޖެޓުން މިންވަރަކާއި، ކޯރޕޮރޭޓް ސޯޝަލް ރެސްޕޮންސިބިލިޓީގެ ގޮތުގައި ވަކި ވަރަކަށް ވުރެ ފައިދާ ބޮޑު ވިޔަފާރި ކުންފުނިތަކުން އަތުލެވޭ މިންވަރަކާއި، އަދި އެކިއެކި ފަރާތްތަކުން އެހީގެ ގޮތުގައި ހޯދޭ ފައިސާ ވެސް ބޭނުން ކުރެވޭނެއެވެ. ކޮންމެ ގޮތަކަށް މިކަން ކުރި ނަމަވެސް، މީގެ ސަބަބުން ކުރިމަގުގައި އަޅުގަނޑުމެންނަށް ލިބޭނެ ފައިދާތަކަށް އަވަސް ކަޅިއެއް ހިންގައިލަމާ ބަހީއެވެ.\nމި ދަންނަވާ 16 ރަށުގެ ތެރެއިން ބައެއް ރަށްރަށުގައި މިހާރުވެސް ބަނދަރު ހެދިފައި ވެއެވެ. ނުހެދި ހުރި ރަށްރަށުގެ ރައްޔިތުން ވެސް އެ ޚިދުމަތަށް އެދެއެވެ. އެމީހުން އެ ރަށްރަށުގައި ބައިތިއްބާ ނަމަ، އެކަން ފުރިހަމަ ކޮށްދޭން ވެސް ޖެހޭނެއެވެ. މިހާރު ހުރި ބަނދަރުތަކާއި އަދި ފަހުން ހަދާ ބަނދަރުތައް މަރާމާތު ކޮށް ބަލަހައްޓާން ވެސް ޖެހޭނެއެވެ. މީގެ އިތުރުން، އެއިން ކޮންމެ ރަށެއްގައި ވެސް ދައުލަތުން ޚަރަދު ކޮށްގެން ހިންގާ މަދަރުސާ އެބަހުއްޓެވެ. ސިއްހީ މަރުކަޒު އެބަހުއްޓެވެ. ކައުންސިލާއި ކައުންސިލުގެ އިދާރާ އެބަހުއްޓެވެ. މެޖިސްޓްރޭޓް ކޯޓު އެބަހުއްޓެވެ. ފުލުހުންގެ ޚިދުމަތް އެބަދެވެއެވެ. މި ތަންތަނަށް ދައުލަތުން އަހަރެއްގެ މައްޗަށް ކުރާ ޚަރަދަށް އެކަނި ބެލިޔަސް، މި 16 ރަށަށް ކޮންމެ އަހަރަކު ދައުލަތުން 100 މިލިއަނާއި 200 މިލިއަނާ ދެމެދުގެ އަދަދަކަށް ޚަރަދު ކުރާން އެބަޖެހެއެވެ.\nމިސާލަކަށް، މި ރަށްރަށުގައި ގާއިމު ކުރެވިފައި ހުރި މެޖިސްޓްރޭޓް ކޯޓުތަކުގެ ހާލަތަށް ބަލައިލަމާ ހިންގަވާށެވެ. ދިވެހިރާއްޖޭގެ ކޯޓުތަކުގެ ގާނޫނު ބުނާ ގޮތުން، އަތޮޅުތަކުގައި މީހުން ދިރިއުޅޭ ކޮންމެ ރަށެއްގައި މެޖިސްޓްރޭޓް ކޯޓެއް ހުންނާން ޖެހެއެވެ. އެހެންކަމުން އެއްކަލަ 16 ރަށުގައި ވެސް މެޖިސްޓްރޭޓް ކޯޓު ހުރެއެވެ. ނަމަވެސް އާބާދީގައި 500 ހަމަ ނުވާ ރަށްރަށުގައި ގާއިމު ވެހުންނަ މެޖިސްޓްރޭޓެއް ހުރުން ލާޒިމު ނުވާތީ، މިއިން އެއްވެސް ރަށެއްގައި އެ ރަށަށް ޚާއްސަ މެޖިސްޓްރޭޓެއް ނުހުންނަވާނެއެވެ. ހަމައެޔާއެކު، މިއިން ރަށެއްގެ ކޯޓަށް އަހަރަކު ހުށައެޅޭ މައްސަލަތަކުގެ ޖުމުލަ އުޅޭނީ އަހަރަކު ދިހައެއް، ފަނަރަ، ވިހި، ނުވަތަ ތިރީސް ހިސާބުގައެވެ. އެހައި މަދު މައްސަލަތަކެއް ބެލުމަށް ޓަކައި ވެސް، ކޯޓެއް ހުންނާތީ މުއައްޒަފުން ތިބޭން ޖެހެއެވެ. އެންމެ ކުޑަ ކޯޓަކަށް ވެސް، އެ ކޯޓުގެ ގާނޫނީ ވާޖިބު އަދާ ކުރެވޭނީ އިދާރީ ދެ މުއައްޒަފުންނާއި، ލީގަލް ދެ މުއައްޒަފުންނާއި، ފައިސާގެ ކަންކަން ކުރާ މުއައްޒިފަކާއި، ޕްރޮކިޔުމަންޓުގެ މަސައްކަތް ކުރާ މުއައްޒަފަކާއި، ދެ ހައުސްކީޕަރުން ތިބެގެންނެވެ. މީގެ އިތުރުން، ކޯޓެއް ހުންނަ ނަމަ އެތަނުގައި ވޮޗަރެއް ވެސް ހުންނާން ވާނެތާއެވެ. މި މުއައްޒަފުންގެ އަހަރުގެ މުސާރަ އެއް މިލިއަނަށް ވުރެ މަދެއް ނުވާނެއެވެ. މި ވާހަކަ ދައްކާ އިރު، ވަރަށް ގިނަ މެޖިސްޓްރޭޓް ކޯޓުތަކަކީ ދެތިން މުއައްޒަފުން ތިބެގެން، ނުހަނު ބޮޑު ތަކުލީފާއި ދަތިތައް ތަހައްމަލު ކުރަމުންގެންދާ ކޯޓުތައްކަން އަޅުގަނޑު ފާހަގަ ކުރަމެވެ. ހަމައެހެންމެ، މި ކޯޓުތަކުގެ މަރާމާތަށް ކުރާން ޖެހޭ ޚަރަދު ވެސް އަޅުގަނޑުމެން ހަނދާން ނައްތައިލައިގެން ނުވާނެއެވެ.\nއާބާދީ 500 އަށް ނާރާ ރަށްރަށުގައި ގާއިމު ވެހުންނަވާ މެޖިސްޓްރޭޓަކު ނުހުންނަވާތީ، އެއްކަލަ 16 ރަށުގައި މައްސަލަ ބަލާ ނިޒާމަށް ބަލައިލުމުން ވެސް ފެންނަނީ ހިތާމަ ކުރާން ޖެހޭ ކަހަލަ މަންޒަރެކެވެ. އެ ރަށްރަށުގައި މައްސަލަ ބެލުމަށް ޓަކައި ޖެހެނީ، އަތޮޅުގެ އެހެން ރަށްރަށުގެ މެޖިސްޓްރޭޓުންގެ ތެރެއިން މެޖިސްޓްރޭޓަކު އެ ރަށަކަށް މަހަކު އެއްފަހަރު ކަހަލަ ގޮތަކަށް ޒިޔާރަތް ކުރައްވާށެވެ. މިގޮތުން މެޖިސްޓްރޭޓުން ކުރައްވާ ދަތުރުތައް ކޮންމެ ފަހަރަކު އަތޮޅު ފެރީން ކުރެއްވުމަކީ ކުރެވޭނެ ކަމެއް ނޫނެވެ. ހަމައެހެންމެ، އެއީ ފަނޑިޔާރުންނަށް ރައްކައުތެރި ވެސް ގޮތެއް ނޫނެވެ. ބައެއް ހާލަތުތަކުގައި ނުހަނު ބޮޑު ޚަރަދު ކޮށްގެން ލޯންޗުފަހަރުގައި އެ ދަތުރުތައް ކުރައްވާން އޮންނަނީ ޖެހިފައެވެ. ޝަރުއީ ދާއިރާއަށް އަހަރަކު ލިބޭ ނުހަނު ކުޑަކުޑަ ބަޖެޓުގެ ވަރަށް ބޮޑު އެއްޗެއް ހޭދަ ވެގެން ދަނީ މި ދެންނެވި ދަތުރުތަކަށް "އަންދާ ތެލަށް" ކުރާ ޚަރަދުގެ ގޮތުގައެވެ. ދާއިރާގެ ތަރައްގީޔަށް ޓަކައި ކުރާން ޖެހޭ މުހިއްމު ކަންކަމަށް ހުރަސް އެޅޭ އެއް ސަބަބަކީ ވެސް، މި ދެންނެވި ހެން ދަތުރުތަކަށް ބަޖެޓުން ކުރާން ޖެހޭ ހޭދަ ބޮޑުވުމެވެ. ވަރަށް ގިނަ ފަހަރު މެޖިސްޓްރޭޓުން އެ ދަތުރުތައް ކުރައްވާން ޖެހެނީ ނުހަނު ގަދަ ކަނޑުގައެވެ.\nމި ދަންނަވާ 16 ރަށުން މީހުން ބާލައި، އެމީހުން އަތޮޅުގައި ތަރައްގީ ކުރެވޭ ރަށަކަށް ގެންގޮސް އެއްފަސް ކުރުމުން، މި ހުރިހާ ޚަރަދަކާއި ތަކުލީފަކުން ސަލާމަތް ވެވުނީއެވެ. ހަމަ މި އުސޫލުން، ސިއްހީ މަރުކަޒުތަކާއި މަދަރުސާތަކަށް ވެސް ބަލައިލެވިދާނެއެވެ. މާ ދިގު ނުކޮށް، ކުރު ގޮތަކަށް ދަންނަވާ ނަމަ، ރަށެއްގައި މީހުން ދިރިއުޅޭ ނަމަ، އެ ރަށެއްގައި އަންހެނުންގެ ޑޮކްޓަރުންނާއި، ކުޑަކުދީންގެ ޑޮކްޓަރުން ފަދަ ސްޕެޝަލިސްޓް ޑޮކްޓަރުން ތިބޭން ޖެހެއެވެ. ދެތިންސަތޭކަ މީހުން ދިރިއުޅޭ ރަށްރަށުގައި ވެސް ނުހަނު ބޮޑު ޚަރަދު ކޮށްގެން ޚާއްސަ ޑޮކްޓަރުން ބެއިތިއްބުމުގެ ބަދަލުގައި، އާބާދީ އެއްފަސް ކުރުމުން ޑޮކްޓަރުން ބޭނުން ވާ އަދަދު މަދު ކުރެވި، ޑޮކްޓަރުންނަށް ކުރާ ޚަރަދު ވެސް ނިސްބަތުން ކުޑަ ވަމުން ދާނެއެވެ. ރާއްޖޭގެ 188 ރަށުގައި ހަސްފަތާލު އަޅައިގެން، ދައުލަތުގެ ބަޖެޓުން ޚަރަދު ކޮށްގެން އެތަންތަން ހިންގާހައި ދުވަހަކު، ދައުލަތުގެ ބަޖެޓުގެ ޑެފިސިޓުގެ ބުރައިން ސަލާމަތް ވެވޭނީ ކިހިނެއްތޯއެވެ؟ އާބާދީ އެއްފަސް ކުރާ ވަރަކަށް، މި ދެންނަވި ކަންކަމަށް ކުރާ ޚަރަދު ކުޑަ ވަމުން، ބަޖެޓުގެ ޑެފިސިޓު ވެސް ކުޑަ ވަމުން ދާނެއެވެ.\nއެއްވެސް ބަހުސެއް ނެތް މިންވަރަށް ސާފު ވާ ކަމަކީ، ދިވެހިރާއްޖޭގެ އާބާދީ 188 ރަށަށް ބަހައިލައިގެން، ދެތިން ސަތޭކައެއްހައި މީހުން ތިބޭ ރަށްރަށް ވެސް ހުސް ނުކޮށް، އާބާދީ އެއްފަސް ނުކޮށް ތިބުމަކީ އިންތިހާ ދަރަޖައިގެ މޮޔަ، އަދި ގެއްލުން ބޮޑު ކަމެއްކަމެވެ. ކުރީންވެސް ދެންނެވި ފަދައިން، އާބާދީގައި 500 ހަމަ ނުވާ ރަށްރަށް ހުސް ކޮށް، އެ ރަށްރަށުގެ ރައްޔިތުން އެމީހުން ނިސްބަތް ވާ އަތޮޅުގައި ކުރިމަގަށް ވިސްނައިގެން ތަރައްގީ ކުރެވޭ ރަށަކަށް ބަދަލު ކުރުމުގެ އަވަސް މަޝްރޫއެއް ފަށައި، މި އަހަރު ނިމުމުގެ ކުރީން އެކަން ކުރަމާތޯއެވެ. އެއަށް ފަހު، ދެން ކުރިޔަށް އޮތް ތިން އަހަރަށް، އާބާދީގައި 1000 ހަމަ ނުވާ ރަށްރަށުގެ ރައްޔިތުން ވެސް، އެއްފަސް ކުރެވޭ ދިމާޔަކަށް ގެންދިޔުމުގެ މަޝްރޫއެއް ހިންގާނީއެވެ. އެކަން ކުރެވިއްޖެ ނަމަ، އެއީ މި ސަރުކާރަށް ގައުމީ ތަރައްގީގެ މަގުގައި އެޅޭ އާދަޔާ ޚިލާފު މުހިއްމު ފިޔަވަޅަކަށް ވާނެއެވެ.


SunOnline: Air traffic control unikoh FDI policy islaahukoh nerefi\nއެއާޓްރެފިކް ކޮންޓްރޯލް އުނިކޮށް އެފްޑީއައި ޕޮލިސީ އިސްލާހުކޮށް ނެރެފި\nއައިޝަތު ފަރީޙާ 16 Jun 2021, 10:45\nއިކޮނޮމިކް މިނިސްޓާރ ފައްޔާޒު -- ސަން ފޮޓޯ/ ފަޔާޒު މޫސާ\nސަތޭކަ ޕަސެންޓު ބޭރުގެ ހިއްސާ އޮންނަ ކުންފުނިތަކަށް ރާއްޖޭގައި ވައިގެ ދަތުރުގެ ހިދުމަތާ ގުޅުންހުރި މަސައްކަތްތައް ކުރެވޭގޮތަށް ފޮރިން ޑައިރެކްޓް އިންވެސްޓުމެންޓު ޕޮލިސީ އަށް ގެނައި ބަދަލުގައި ބޭނުންކޮށްފައިވާ އިބާރާތް ސާފުކޮށްދީ، އަލުން ގެޒެޓު ކޮށްފި އެވެ.\nއާދިއްތަ ދުވަހު އިކޮނޮމިކް މިނިސްޓްރީ އިން އެންމެ ފުރަތަމަ ގެޒެޓު ކުރި އިސްލާހުގައި،ފްރެއިޓް ސާވިސް ނުހިމެނޭހެން ރާއްޖޭގައި އެއާ ޓްރާންސްޕޯޓުގެ ހިދުމަތްތައް ދިނުމަށް ބޭރުގެ 100 ޕަސެންޓު ހިއްސާ އޮންނަ ކުންފުނިތަކަށް ރާއްޖޭގައި އިންވެސްޓު ކުރެވޭނެ ކަމަށާއި، މީގެ އިތުރުން އެއާޕޯޓު ހިންގުމާއި އޮޕަރޭޓު ކުރުން (ޓާމިނަލް ފެސިލިޓީސް ހިމެނޭހެން)، އެއާޕޯޓު އަދި އެއާޓްރެފިކް ކޮންޓްރޯލު މަސައްކަތް އަދި ގްރައުންޑް ސާވިސް ހިދުމަތް ދިނުމަށްވެސް 100 ޕަސެންޓު ބޭރުގެ ހިއްސާ އޮންނަ ކުންފުނިތަކަށް ރާއްޖޭގައި އިންވެސްޓު ކުރެވޭނެ ކަމަށް ބަޔާންކޮށްފައި ވެއެވެ.\nގްރައުންޑް ސާވިސް ހިދުމަތްތަކާ، އެއާޓްރެފިކް ކޮންޓްރޯލު ބޭރުގެ 100 ޕަސެންޓު ހިއްސާ އޮންނަ މީހުންނަށް ކުރެވޭނެ ކަމަށް ދޭހަވާގޮތަށް އެފްޑީއައި އުސޫލަށް އިސްލާހު ގެނައުމުން ބޮޑެތި ފާޑުކިޔުންތައް އަމާޒުވި އެވެ.\nއެ ފާޑުކިޔުންތަކަށް ޖަވާބުދިނުމަށް ބޭއްވި ނޫސްވެރިންގެ ބައްދަލުވުމުގައި އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވީ ވައިގެ ދަތުރުފަތުރާ ގުޅިގެން ސަރުކާރުން ދޭންޖެހޭ ހިދުމަތްތައް؛ އިމިގްރޭޝަން، ކަސްޓަމްސްގެ ހިދުމަތް، އެއާ ޓްރެފިކް ކޮންޓްރޯލުގެ މަސައްކަތް ބޭރުގެ އެއްވެސް ބަޔަކަށް ދޫނުކުރެވޭނެ ކަމަށެވެ. އަދި އިސްލާހުގައި އިބާރާތް އޮތްގޮތުން އޮޅުންއަރާތީ އެކަން އިސްލާހު ކުރާނެ ކަމަށްވެސް ވިދާޅުވި އެވެ.\nއިސްލާހަށް ބަދަލު ގެނެސް އިއްޔެ ގެޒެޓުކޮށްފައިވާ ދެވަނަ އިސްލާހުގައި، ސަރުކާރުން ފޯރުކޮށްދޭން ލާޒިމު ކުރާ ހިދުމަތްތަކާއި ކަސްޓަމްސްް ، އިމިގްރޭޝަން އަދި އެއާޓްރެފިކް ކޮންޓްރޯލާއި އޭވިއޭޝަން ސެކިޔުރިޓީގެ މަސައްކަތް ނުހިމެނޭހެން ވައިގެ ދަތުރުފަތުރާ ގުޅުންހުރި އެއާޕޯޓު މެނޭޖުމެންޓުގެ މަސައްކަތްތައް ބޭރު ކުންފުނިތަކަށް ކުރެވިދާނެ ކަމަށް ވަނީ ބުނެފަ އެވެ.\nއެކަން އެގޮތަށް ބަޔާންކޮށްފައިވާއިރު ހޯމަ ދުވަހު ބޭއްވި ނޫސްވެރިންގެ ބައްދަލުވުމުގައި އިކޮނޮމިކް މިނިސްޓަރު ފައްޔާޒު ވިދާޅުވީ ސަރުކާރުން އޮޕަރޭޓު ކުރަމުންދާ އެއްވެސް އެއާޕޯޓެއް ޕްރައިވެޓައިޒް ކުރުމުގެ ވިސްނުމެއް ނެތް ކަމަށެވެ. އަދި ވިދާޅުވީކުރީގެ ރައީސް އަބްދުالله ޔާމީނުގެ ސަރުކާރުގައިވެސް ފޮރިން ޑައިރެކްޓް އިންވެސްޓްމެންޓުގެ ގޮތުގައި 100 ޕަސަންޓު ހިއްސާ އޮތް ބޭރު ކުންފުނިތަކަށް އެއާޕޯޓު ހިންގަން ދީފައި ހުރިކަމަށާއި ނަމަވެސް އެ ސިޔާސަތު ކަރުދާހުގައި ލިޔެ, އެއާޕޯޓެއްގައި ބޭރުގެ ހިއްސާ އޮންނާނީ 75 ޕަސަންޓަށް ކަމަށް ކުޑަކޮށް ލިޔުނީ މި ސަރުކާރުން ކަމަށެވެ.\nއެހެން ނަމަވެސް ސަރުކާރުން މިހާރު އަޅަން ރާވާފައިވާ ބައެއް އެއާޕޯޓުތަކަށް އިންވެސްޓަރުން ހޯދާ އިރު އެތަނުގެ 100 ޕަސަންޓު ހިއްސާ އޮންނަ ގޮތަށް ބޭއްވުމަށް ބައެއް އިންވެސްޓަރުން އެދެމުން ގެންދާތީ, ހިއްސާގެ ނިސްބަތް އިހު އޮތް ގޮތަށް އިޔާދަކުރީކަމަށް އިކޮނޮމިކް މިނިސްޓަރު ވިދާޅުވިއެވެ.


އެމްޑީޕީއަކަށް ރިޔާސީ އިންތިޚާބު ކާމިޔާބެއްނުވާނެ، ޕީޕީއެމްއަކަށް ރަނގަޅު ކެންޑިޑޭޓެއް ނުނެރެވޭނެ: ޢުމަރު - DhiDaily\n2023 ވަނަ އަހަރުގެ ރިޔާސީ އިންތިޚާބު އެމްޑީޕީއަށް ކާމިޔާބުކުރެވިދާނެކަމަށް ޤަބޫލުނުކުރައްވާ ކަމަށާއި، ޕީޕީއެމްއަކަށް ވެސް ރަނގަޅު ކެންޑިޑޭޓެއް ނުނެރެވޭނެ ކަމަށާއި، އެއީ ލިބިވަޑައިގަންނަވާ ވަރަށް ބޮޑު އެޑްވާންޓޭޖެއްކަމަށް ރިޔާސީ އިންތިޚާބުގައި އަމިއްލަގޮތުން ވާދަކުރައްވަން ނިންމަވާފައިވާ ޢުމަރު ނަޞީރު ވިދާޅުވެއްޖެއެވެ.\nޢުމަރު މިހެން ވިދާޅުވެފައިވަނީ ”ޒީ ޓައިމްސް“ އަށް ދެއްވި ބަސްދީގަތުމެއްގައެވެ.\nމި ގޮތުން ޢުމަރު ވިދާޅުވީ ވޭތުވެދިޔަ ދެ އަހަރުގައި އެމްޑީޕީން ޢަމަލުކުރި ގޮތާއި، މިހާރު އެކިއެކި ޕޮލިސީތައް ބައްޓަންކުރެވިފައިވާ ގޮތަށް ބަލާއިރު، 2023 ވަނަ އަހަރުގެ ރިޔާސީ އިންތިޚާބު އެމްޑީޕީއަށް ކާމިޔާބުކުރެވިދާނެކަމަށް ޤަބޫލުނުކުރައްވާ ކަމަށެވެ.\nއެމްޑީޕީން ހަރަކާތްތައް ހިންގަން ވަރަށް މޮޅުކަމަށާއި, ނަމަވެސް ސަރުކާރު ހިންގުމުގައި ވަނީ ފެއިލްވެފައިކަމަށް ވެސް ޢުމަރު ވިދާޅުވިއެވެ. ނަމަވެސް 2023 އާއި ހަމައަށް މި ސަރުކާރު ދެމިއޮންނާނެކަމަށް ޢުމަރު ޤަބޫލުކުރައްވައެވެ.\nޕީޕީއެމްއަށް ނަޒަރެއް ދެއްވަމުން ޢުމަރު ވިދާޅުވީ އެ ޕާޓީ ފެންނަނީ ވަރަށް އުނދަގޫ މަރުހަލާއެއްގައި އޮއްވައިކަމަށެވެ. އަދި ރައީސް ޔާމިން ޢަބްދުލްޤައްޔޫމަށް ޖަލުން މިނިވަންވެވަޑައިގެންނެވޭނެ މަންޒަރެއް ވެސް ނުފެންނަ ކަމަށެވެ.\nއެހެންކަމުން ޕީޕީއެމްއިން ރަނގަޅު ކެންޑިޑޭޓެއް ނެރެވޭނެ މަންޒަރެއް ވެސް ނުފެންނަ ކަމަށާއި، އެއީ އޮތް އެންމެ ބޮޑު އެޑްވާންޓޭޖްކަމަށް ދެކެވަޑައިގަންނަވާކަމަށް ވެސް ޢުމަރު ވިދާޅުވިއެވެ.\n”ކެންޑިޑެންސީ ސްޓްރޯންގްވުމަށް އޮތް ވަރަށް ބޮޑު ފުރުސަތެއް އެއީ.“ ޢުމަރު ދެއްވި ބަސްދީގަތުމުގައިވެއެވެ.\nޢުމަރު ވަނީ އަމިއްލަ ގޮތުން ކުރިމަތިލައްވައިގެން ނާކާމިޔާބުވެވަޑައިގަންނަވާނެ މަންޒަރު ނުފެންނަކަމަށް ވެސް ވިދާޅުވެފައެވެ.\n”އަޅުގަނޑުމެންގެ ނިޒާމަކީ ރިޔާސީ ނިޒާމެއްވީމަ ވޯޓުލަނީ ވަރަށްބޮޑަށް މީހާއަށް. 2008 ވަނަ އަހަރު ޙަސަން ސަޢީދު މިނިވަން ކެންޑިޑޭޓެއްގެ ގޮތުގަ ވަރަށް ގިނަ ޢަދަދެއްގެ ވޯޓުނެގި. ޤާސިމް އިބްރާހިމަށްވުރެ ގިނަ ވޯޓު ނެގި. ޤާސިމަކީ ޕާޓީއެއްގައި ހުންނެވި ބޭފުޅެއް. ރިޔާސީ ނިޒާމުތަކުގައި އިންޑިޕެންޑެންޓް ކެންޑިޑޭޓުންނަށް ޖާގަ އޮންނާނެ. އަޅުގަނޑު ދެކޭގޮތުގައި ރާއްޖޭގައި އެބައޮތް ވަރަށް ބޮޑަށް އެ ޖާގަ“ ޒީ ޓައިމްސްއަށް ދެއްވި ބަސްދީގަތުމުގައި ޢުމަރު ވިދާޅުވެފައިވެއެވެ.


22 aharah fahu furathama faharah Indonesia recession ah\n22 އަހަރަށްފަހު ފުރަތަމަ ފަހަރަށް އިންޑޮނޭޝިއާ ރިސެޝަނަށް\n06 ނޮވެންބަރ 2020 - 09:42:23\nފަތުރުވެރިން އެ ގައުމަކަށް އާންމުކޮށް އެންމެ ގިނައިން ޒިޔާރަތް ކުރާ ގައުމު ކަމަށްވާ އިންޑޮނޭޝިއާ 22 އަހަރަށް ފަހު ފުރަތަމަ ފަހަރަށް ރިސެޝަން އަކަށް ގޮސްފިއެވެ.\nރިސެޝަނަކީ ވަގުތީ ގޮތުން އަންނަ ހީނަރުކަމަކާއި ގުޅިގެން އިގްތިސާދު ދަށަށް ދިއުމެވެ. އާންމުކޮށް ގައުމެއް ރިސެޝަނަށް ދިޔަ ކަމަށް ބަލާނީ ވިދިވިދިގެން ދެ ކުއާޓަރުގައި ގައުމީ އުފެއްދުންތެރިކަމުގެ ނިސްބަތް ނުވަތަ ޖީޑީޕީ ދަށަށް ދިއުމުންނެވެ.\nއެގޮތުން ވޭތުވެދިޔަ އަހަރުގެ ތިންވަނަ ކުއާޓަރާއި އަޅާ ބަލާއިރު، މި އަހަރުގެ ތިންވަނަ ކުއާޓަރުގައި އިންޑޮނޭޝިއާގެ އާމްދަނީ 3.49 އިންސައްތަ ދަށްވެފައިވާ އިރު، މި އަހަރުގެ ދެވަނަ ކުއާޓަރުގައި އިންޑޮނޭޝިއާގެ އާމްދަނީ ވަނީ 5.32 އިންސައްތަ ދަށްވެފައެވެ.\nމި އަހަރުގެ ދެވަނަ ކުއާޓަރުގައި އިންޑޮނޭޝިއާގެ އާމްދަނީ ދަށްވުމުގެ ސަބަބުން އެ ގައުމު ރިސެޝަން އަކަށް ދާން ޖެހިފައިވާ އިރު، އެންމެ ފަހުން ރިސެޝަން އަކަށް ދިޔައީ މީގެ 22 އަހަރު ކުރިން އޭޝިއާގެ ގައުމުތަކަށް ކުރިމަތިވި މާލީ ދަތިކަމުގެ ތެރޭގައެވެ.\nދަނޑުވެރިކަމުގެ ސިނާއަތަކީ އިންޑޮނޭޝިއާގެ އިގްތިސާދުގައި މުހިއްމު ބަޔަކަށް ވިޔަސް، އެ ގައުމަށް ލިބޭ އާމްދަނީ ބޮޑަށް ބިނާވެފައި އޮންނަނީ ފަތުރުވެރިކަމުގެ މައްޗަށެވެ. އެގޮތުން ކޮންމެ އަހަރަކުވެސް މިލިއަނަކަށް ވުރެ ގިނަ ފަތުރުވެރިން އިންޑޮނޭޝިއާ އަށް ޒިޔާރަތްކުރެއެވެ.\nނަމަވެސް ކޮވިޑް-19 ގެ ހާލަތު އިންޑޮނޭޝިއާގައި ގޯސްވެ، ލޮކްޑައުން ކުރުމުގެ ނަތީޖާއެއްގެ ގޮތުން އެ ގައުމަށް އާމްދަނީ ލިބެން އޮތް ދޮރުތައް ގާތްގަނޑަކަށް ބަންދުވުމުގެ ސަބަބުން އެ ގައުމުގެ 3.5 މިލިއަން މީހުންގެ ވަޒީފާ ގެއްލުމުގެ ބިރާއި ކުރިމަތިލާން ވަނީ ޖެހިފައެވެ.\nއޭޝިއާ ޕެސިފިކް ސަރަހައްދުގެ ގައުމުތަކުގެ ތެރެއިން އެންމެ ހަލުވިކަމާއި އެކު ކޮވިޑް-19 ފެތުރެމުންދާ ގައުމަކީ އިންޑޮނޭޝިއާ އެވެ. އެގޮތުން އިންޑޮނޭޝިއާގައި 426،000 އަށް ވުރެ ގިނަ މީހުންނަށް ކޮވިޑް-19 ޖެހިފައިވާ އިރު، މިހާތަނަށް 14،348 މީހުން މަރުވެފައިވެއެވެ.\nއެއް އާއިލާއެއްގެ ފަސް މީހުން ގެއްލިއްޖެ\nބާރުގަދަ ބިންހެލުމާ އެކު، ސުނާމީގެ އިންޒާރު ދީފި!\nވެއްޓުނު ފްލައިޓުގެ ކަޅު ފޮށި ކަނޑު އަޑިން ނަގައިފި


ޗެމްޕިއަން ޑަބަލް އެލްގެ ފުރަތަމަ ފެނިލުން މިއަދު – Ungoofaaru\nބަނޑޭރިގަނޑު/ޙަބަރު/ޗެމްޕިއަން ޑަބަލް އެލްގެ ފުރަތަމަ ފެނިލުން މިއަދު\nޗެމްޕިއަން ޑަބަލް އެލްގެ ފުރަތަމަ ފެނިލުން މިއަދު\nއިބްރާހީމް ޒަޔާން 30 ޖުލައި 2018\n0 358 1 މިނެޓުން ކިޔާލެވޭ\nސައިފް ގޯލްޑަން ޖުބުލީ5ވަނަ މުބާރާތުގެ ތަށި ޑަބަލް އެލް އިން އުފުލާލަނީ\nސައިފް ގޯލްޑަން ޖުބުލީ ފުޓުބޯޅަ މުބާރާތުގެ ހަތަރުވަނަ މެޗުގައި އެއްމެފަހުގެ ޗެމްޕިއަން ދަ ޑަބަލްއެލް މިއަދު ހަވީރު ވައިނޮޓް ސްޕޯރޓްސް އާއި ދެކޮޅަން ނިކުންނާނެއެވެ. މިމެޗަށް ޑަބަލްއެލް ނިކުންނަ އިރު ޓީމު އޮތީ މިއަދުގެ މެޗަށް ފުރިހަމައަށް ތައްޔާރުވެފައެވެ.\nދި ޑަބަލް އެލް ފުޓުބޯޅަ ޓީމަކީ 2006 ވަނަ އަހަރު އުފެދިފައިވާ ޓީމެއެކެވެ. ޑަބަލް އެލް އުފެއްދުމުގައި މުއައްސިސުންގެ ގޮތުގައި ތިއްބެވީ އިސްމާއީލް ނާފިޒު ހީރާ ރ. އުނގޫފާރު ، އަލީ ސަލީމް އަތަމާގެ ރ. އުނގޫފާރު އަދި އިބްރާހީމް ޝަހީލް މއ ރަންހަދާގެ މާލެއެވެ. މިހާރު ޓީމް ހިންގުމުގައި އެއްމެ އިސްކޮށްތިބީ އިސްމާއިލް ނާފިޒް އާއި އަލީ ސަލީމް އެވެ.\nޑަބަލް އެލް އުފެދުނުފަހުން އުނގޫފާރުގައި ބޭއްވި ހުރިހައި މުބާރާތެއްގައި ޑަބަލްއެލް ވަނީ ވާދަކޮށްފައެވެ. ޑަބަލް އެލް ގެ ކާމިޔާބީތަކަށް ބަލާއިރު 2007 ވަނަ އަހަރު ބޭއްވުނު އިންލައިން އުނގޫފާރު ލީގްގެ ރަނަރަޕް ކަމާއި ސައިފް ގޯލްޑެން ޖުބުލީ މުބާރާތުގައި 2011 އަދި 2012 ވަނަ އަހަރު ފެއަޕްލޭގެ މަޤާމް އަދި4ވަނަ ސައިފް ގޯލްޑަން ޖުބިލީ ފުޓުބޯޅަ މުބާރާތުގެ ރަނަރަޕް ކަމާއި އެއްމެ ފަހުގެ ޗެމްޕިއަންކަން ހިމެނެއެވެ.\nމިހާރު ކުރިއަށްދާ ސައިފް ގޯލްޑަން ޖުބުލީ މުބާރާތަށް ތައްޔާރުވުމުގެ ގޮތުން ޑަބަލް އެލް އިން ވަނީ ވަރަށް ފުރިހަމައަށް ތައްޔާރުވެފައެވެ. މިގޮތުން ޓީމަށް އާމެނޭޖަރެއް ހޯދާފައިވާއިރު ޓީމް ވަރުގަދަ ކުރުމަށްވަނީ ގިނަ ކުޅުންތެރިންތަކެއް ޓީމަށް ވަނީ ގެނެސްފައެވެ. ޓީމުގެ މެނޭޖަރު އަހުމަދު ޝާކިރާއެކު ޑަބަލް އެލް އަށް ގެނައި ކުޅުންތެރިންނަށް ބަލާއިރު ވައިނޮޓް ސްޕޯރޓްސްގެ4ކުޅުންތެރިން ކަމަށްވާ ނައުފަލު ހަސަން އާއި މުހައްމަދު މުރުތަލާ އާއި މުހައްމަދު ލިފްޝާން އާއި މުހައްމަދު މީރާން އިތުރުން ތިޔަމަސް އެކްސް ގެ ކީޕަރު ހަސަން އާސިފް ހިމެނެއެވެ.\nރަށުން ބޭރު3ކުޅުންތެރިން ވެސް ޓީމާއިވަނީ ގުޅިފައެވެ. އެކުޅުން ތެރިންނަކީ ށ. ކަނޑިތީމު ހުސެއިން ވާފިރު އާއި އދ. މާމިނގިލި މުހައްމަދު ސިނާހު އާއި ފާއިތުވި ގިނަމުބާރާތްތަކެއްގައި ޑަބަލްއެލް އަށް ރަށުކުޅުންތެރިއެއްގެ ގޮތުގައި ކުޅެމުން އަންނަ ރ އަލިފުށި އަހުމަދު އާދަމް ޗިރޫއެވެ.\nއުފާ ނިއުސް ޓީމަށް މައުލޫމާތު ދެއްވަމުން ޓީމުގެ ކޯޗު އިސްމާއީލް ނާފިޒް ބުނީ މިއަހަރު ޓީމްގެ އަމާޒަކީ ޗެމްޕިއަންކަން ދިފާއު ކުރުންކަމަށެވެ. މުބާރާތައް ތައްޔާރުވުގެ ކަންކަން އިތުރަށް ފުރިހަމަކޮށް ކުޅުންތެރިންގެ މެދުގައި އެކުވެރިކަމާއި މޯޓިވޭޝަން އިތުރުކުރުމުގެ ގޮތުން ޓީމްވަނީ މުބާރާތް ފެށުމުގެ ކުރިން ވަކިންގެއެއްގައި ކޭމްޕް ކޮށްފައެވެ.\n“ޓީމުގެ ޓާގެޓަކީ ސީދާ ތަށި، ތަށި ދިފާއުކުރުން އެހެން އެއްވެސް ޓާގެޓެއްނެތް، މިހާރު މިއޮތީ އެވަރުގެ ސްކޮޑެއް މިޓީމުގައި އަދި އަޅުގަނޑުމެން މިޓާގެޓަށް ވާސިލުވުމަށް ކުރާ އިތުރު މަސައްކަތެއްގެ ގޮތުން މިތަނުގައި މިކޭމްޕްކުރީ”\nމިއަދު މެޗާއި ބެހޭގޮތުން އިއްސޭ ބުނީ ވައިނޮޓްގެ ފުރަތަމަ މެޗުން ބޮޑުތަފާތަކުން ތިޔަމަސްއަތުން ބަލިވެފައިވީ ނަމަވެސް ޑަބަލްއެލް އިން މިއަދު ވައިނޮޓް އަންޑައެސްޓިމޭޓު ނުކުރާނެ ކަމަށާއި ޑަބަލްއެލް ނިކުންނާނި ރަގަނޅު ފައިޓެއްދީ މެޗުން މޮޅުވާން ކަމަށެވެ.\nމުމުބާރާތުގައި ޑަބަލްއެލް ހިމެނިފައިވަނީ ގުރޫޕް ބީ ގައެވެ. މިގުރޫޕުގައި ދެންހިމެނެނީ ވައިނޮޓް ސްޕޯރޓްސްއާއި ތިޔަމަސް އެކްސް އެވެ.


PUBG Game | Mihaaru\nއިންޑިއާގެ ވީޑިއޯ ގޭމް "ފައު-ޖީ"ގެ ޕްރޮމޯއެއް\nއިންޑިއާގައި ބޮޑު މަގުބޫލުކަމެއް އޮތް މަޝްހޫރު ވީޑިއޯ ގޭމް "ޕަބްޖީ" އެ ގައުމުގައި މަނާކުރުމާ ގުޅިގެން ބަދަލުގައި ގެނެސްދޭ އިންޑިއާގެ އަމިއްލަ ގޭމް "ފައު-ޖީ" ގެ ޕްރޮމޯއެއް ދައްކާލައިފި އެވެ.\nޕަބްޖީ ކުޅެން ކާފަގެ ޕެންޝަނުން ދެ ލައްކަ ރުޕީސް\nކާފަގެ ޕެންޝަން ސްކީމްގައި ހުރި ފައިސާ އިން އިންޑިއާގެ ފުރާވަރުގެ ކުއްޖަކު ޕަބްޖީ ކުޅެން ދެ ލައްކަ ރުޕީސް ހޭދަކުރިކަން ފަޅާއަރައި އާއިލާގެ ތެރޭގައި މައްސަލަ ގޯސްވެ ފުލުހުންނަށް ހުށަހަޅައިފި އެވެ.\nޕްލާޒާގެ ޕަބްޖީ ޗެލެންޖަށް އަހަރެއް ފުރުން ފާހަގަކޮށްފި\nދުނިޔޭގެ މަޝްހޫރު ބްރޭންޑުތަކުގެ ސެންޓު ވިއްކަމުން އަންނަ "ޕްލާޒާ އެންޓަޕްރައިޒަސް" އިން ކުރިއަށްގެންދާ ޕަބްޖީ ޗެލެންޖަށް އަހަރެއް ފުރުން ފާހަގަކޮށްފި އެވެ.\n"ޕަބްޖީ ލައިޓް ބެޓްލްގްރައުންޑް" އަށް ރަޖިސްރީކޮށްފިންތަ؟\nޕަބްޖީގެ ޖާދޫގައި ޖެހިފައި ތިބި ދޭން އޮތީ އުފާވެރި ޚަބަރެކެވެ. އާންމުކޮށް ފޯނުން ކުޅޭ މި ގޭމްގެ ތަންކޮޅެއް ލުއި ވާޝަނެއް ގެނެސްދޭން މިހާރު އަންނަނީ ތައްޔާރުވަމުންނެވެ. ނަމަކީ "ޕަބްޖީ ލައިޓް ބެޓްލްގްރައުންޑްސް" އެވެ. މީގެ އެންމެ ބޮޑު ތަފާތަކަށް ވާނީ މޮބައިލް ފޯންގެ ބަދަލުގައި ކޮމްޕިއުޓަރެއްގައި ގޭމް ކުޅެވޭނެ ކަމެވެ. އެހެން...\nޕަބްޖީ ކުޅޭ މީހުންނަށް އުރީދޫގެ ހާއްސަ ޕެކޭޖެއް\nރާއްޖޭގައި މަގްބޫލުކަން ހޯދާފައިވާ ޕަބްޖީ ގޭމް ކުޅުންތެރިންނަށް ހާއްސަކޮށް އުރީދޫ މޯލްޑިވްސް އިން ޑޭޓާ ޕެކްތަކެއް ތައާރަފްކޮށްފި އެވެ.\nނޭޕާލުގައި ޕަބްޖީ ކުޅުން މަނާކޮށްފި\nކަތުމަންޑޫ (އެޕްރީލް 13) - މަޝްހޫރު އޮންލައިން ގޭމް "ޕަބްޖީ" ކުޅުން ނޭޕާލުގައި މަނާކޮށްފި އެވެ.\nއިންޑިއާގެ ގުޖުރާތުގައި ޕަބްޖީ ކުޅުން މަނާކޮށްފި\nގުޖުރާތު (މާޗް 19) - އިންޑިއާގައި މުސްލިމުންގެ އާބާދީ ބޮޑު ގުޖުރާތު ސްޓޭޓުގައި ޕަބްޖީ ގޭމް ކުޅުން މަނާކޮށްފި އެވެ.


ޙައްޖުވެރިން އަރަފާތު ބިމަށް ޖަމާވާން ފަށައިފި\nހަޔާ ޔޫސުފް 30 ޖުލައި 2020 11:26\nއަރަފާތު ބިމުގައި ހައްޖުވެރިން ޖަމާވާން ފަށާފައި\nބުރާސްފަތި ދުވަހުގެ ފަތިސްނަމާދަށްފަހު ހައްޖުވެރިން ޢަރަފާތު ފަރުބަދައަށް އަރައި އެބިމުގައި ޖަމާވުމަށް މިނާއިން ދަތުރުކުރަން ފަށައިފިއެވެ. އަރަފާތުގައި ތިބުމަކީ ޙައްޖުގެ އެންމެ މަތިވެރި ރުކުނެވެ.\nމެންދުރު ނަމާދު ވަގުތު ޖެހުމުން ނަމްރާ މިސްކިތުން ހައްޖުވެރިންނަށް ޙައްޖުގެ ޚުޠުބާ އިވިގެން ދާނެއެވެ. އެއަށްފަހު މެންދުރު ނަމާދާއި ޢަޞްރު ނަމާދު ޖަމްޢުކޮށް ޤަޞްރުކޮށް ކުރާނެއެވެ. ނަމާދުން އަވަދިވުމަށްފަހު ހައްޖުވެރިން ހުސްވާނީ ޒިކުރުކުރުމާއި ދުޢާކުރުމަށެވެ. މަޣުރިބު ނަމާދާ ހަމައަށް އެގޮތަށް އަރަފާތު ބިމުގައި ތިބުމަށްފަހު ހައްޖުވެރިން އެބިމުން މުޒްދަލިފާއަށް ދަތުރުފަށާނެއެވެ. އެއަށްފަހު އެމީހުން މަޣުރިބާއި އިޝާ ޖަމްޢުކޮށް ކުރާނީ މުޒްދަލިފާގައެވެ. އަދި އެމީހުން ރޭކުރާނީވެސް މުޒްދަލިފާގެ ބިމުގައެވެ.\nޙައްޖުގެ މަނާސިކުތައް އަދާކުރަން ފަށާފައިވަނީ އިއްޔެއެވެ. ފަތިސް ނަމާދަށްފަހު ޙައްޖުވެރިންވަނީ މައްކާއިން މިނާއަށް ދަތުރުކޮށްފައެވެ. އަދި އެމީހުން ރޭގަނޑު ހޭދަކުރީ އެތަނުގައެވެ. އާންމުކޮށް ހައްޖުގައި އަޅާފައިވާ ރައްކާތެރިކަމުގެ ފިޔަވަޅުތަކަށްވުރެ ގިނަ ފިޔަވަޅުތައް މިއަހަރުގެ ހައްޖު މޫސުމުގައި ކޮރޯނާވައިރަސްއިން ސަލާމަތްވުމުގެ ގޮތުން އަޅާފައިވެއެވެ.\nސައޫދީ އަރަބިއްޔާގެ އިދާރާތަކުން އިޚުތިޔާރުކުރި ހައްޖާޖީންގެ އަދަދަކީ 10،000 ހައްޖުވެރިންނެވެ. ފާއިތުވި އަހަރުގައި ހައްޖުގެ އަޅުކަމުގައި ސަޢޫދީއަށް ދުނިޔޭގެ އެކި ކަންކޮޅުތަކުން 2.5 މިލިއަން މުސްލިމުން ޖަމާވިއެވެ.\nޙައްޖުގައި ބައިވެރިވާ ކޮންމެ ހައްޖުވެރިއަކަށް މުހިއްމު ތަކެތި ފޯރުކޮށްދީފައިވެއެވެ. އެގޮތުން ފޭސް މާސްކާއި، އިހުރާމާއި، މުސައްލައިގެ އިތުރަށް ކުނޑަވެސް ފޯރުކޮށްދީފައިވެއެވެ.\nމިއަހަރު ހައްޖުވާ ހައްޖުވެރިންގެ ތެރޭގައި ހިމެނޭ ސައޫދީގައި ދިރިއުޅޭ ބޭރު އެހެން ޤައުމުތަކުގެ މީހުންގެ ނިސްބަތަކީ ޙައްޖުވެރިންގެ ތެރެއިން 70% އެވެ. އަދި ސައޫދީ މީހުންގެ ގޮތުގައި ހައްޖުގައި ބައިވެރިވަނީ 30% މީހުންނެވެ.\nމައްކާއަށް ވާސިލުވުމުގެ ކުރިން ހައްޖުވެރިންވަނީ ކޮރޯނާ ވައިރަސް ހުރިތޯ ބެލުމަށް ޓެސްޓުކޮށްފައެވެ. ހައްޖު ނިމުމުން ހައްޖުވެރިން ކަރަންޓީނު ފުރިހަމަކުރަންޖެހޭނެއެވެ.\nޙައްޖު ސަޢޫދީ ޢަރަބިއްޔާ ހައްޖުގެ އަޅުކަން\nJune 25, 2020 19:17:42


Emme kuda Musaara/Ujoora kanda alhaanee7dhaairaa akah bahaailaigen | ungoofaaru.com\nބަނޑޭރިގަނޑު/ޚަބަރު/އެންމެ ކުޑަމިނުން ދެވޭ އުޖޫރަ ކަނޑައަޅާނީ ހަތް ދާއިރާއަކަށް ބަހާލައިގެން\nއިބްރާހީމް ޒަޔާން 10 ފެބްރުއަރީ 2020\n0 325 މިނެޓެއް ނުވަނިސް ކިޔާލެވޭ\nޔޫއާރުއެޗް ގެ ނަރުހުންނަށް ނަރުހުންގެ ދުވަހުގެ ހަދިޔާ ދެނީ / ފޮޓޯ: އައިލެންޑް އިމޭޖް\nމިނިމަމް ވޭޖް ކަނޑައަޅަން، ގެންނަން ޖެހޭ ބަދަލުތައް ގެނައުމަށް ވަޒީފާއާ ބެހޭ ގާނޫނަށް އިސްލާހު ހުށަހަޅައިފި އެވެ. ހުށައަޅާފައިވާ އިސްލާހުގައި ވާގޮތުން އެއްމެ ކުޑަ އުޖޫރަ ކަނޑައަޅާނީ7ދާއިރާއަކަށް ބަހާލައިގެންނެވެ.\nމަސްވެރިކަމާއި ދަނޑުވެރިކަމުގެ ދާއިރާ\nކުދި އަދި މެދުފަންތީގެ ވިޔަފާރިތަކުގެ ދާއިރާ\nމިނިމަމް ވޭޖް އެޑަވައިޒަރީ ބޯޑު އެކުލެވިގެން ވާނީ 11 މެމްބަރުންގެ މައްޗަށް ކަމަށް ބިލުގައި ވަނީ ހިމަނާފަ އެވެ.\nމިނިމަމް ވޭޖް އެޑްވައިޒަރީ ބޯޑު އެކުލެވިގެންވާ ގޮތް\nބޯޑުގެ ޗެއާ ޕާސަންގެ ގޮތުގައި އިކޮނޮމިކް މިިނިސްޓަރު ކަނޑައަޅާ ފަރާތެއް\nފިނޭންސް މިނިސްޓަރު ހުށަހަޅާ ފަރާތެއް\nފަތުރުވެރިކަމާއި ކޮންސްޓްރަކްޝަން ސިނާއަތާއި، އަންހެން ވިޔަފާރިވެރިންނާއި، ކުދި އަދި މެދުފަންތީގެ ވިޔަފާރި، އެ ހަތަރު ދާއިރާ ތަމްސީލުކުރާ ޖަމިއްޔާތަކުގެ ފަރާތުން ހުށަހަޅާ ހަތަރު މެމްބަރުން\nވަޒީފާ އަދާކުރާ ފަރާތްތައް ނުވަތަ މަސައްކަތްތެރީން ތަމްސީލުކުރާ ޖަމިއްޔާތަކުން ހުށަހަޅާ ފަސް މެމްބަރުން\nމިނިމަމް ވޭޖް ކަނޑައެޅުމަކީ މި ސަރުކާރުގެ ރިޔާސީ ވައުދެކެވެ. އަދި ރައްޔިތުންގެ މަޖިލިސް އިންތިހާބުގައިވެސް އެމްޑީޕީއިން ވީ އެންމެ ބޮޑު ވައުދަކީ އެއީ އެވެ. މިނިމަމް ވޭޖްގެ ގޮތުގައި ކަނޑައަޅަނީ ކިހާވަރެއް ކަމެއް ސަރުކާރުން އަދި މިހާތަނަށް ހާމަކޮށްފައެއް ނުވެ އެވެ.\nކައުންސިލް އިންތިހާބުގެ ކެމްޕެއިން - އުނގޫފާރު ޑޮޓް ކޮމް އިން ވަރަށް ހާއްސަ ހެޔޮއަގެއް


Maziya ah Europe ge league thakugai kulhefaivaa thajuribaakaaru Goalkeeper eh - One Online\nމާޒިޔާއަށް ގެނައި ގޯލްކީޕަރު ނިކޮލާ ---\nމާޒިޔާއަށް ޔޫރަޕުގެ ލީގުތަކުގައި ކުޅެފައިވާ ތަޖުރިބާކާރު ގޯލްކީޕަރެއް\nޔޫރަޕް ގައުމުތަކުގެ ލީގުތަކުގައި ކުޅެފައިވާ އުމުރުން 29 އަހަރުގެ ގޯލްކީޕަރެއް މާޒިޔާ ސްޕޯޓްސް އެންޑް ރެކްރިއޭޝަނުން ސޮއިކޮށްފިއެވެ.\nއަންނަ ސީޒަނަށް އެންމެ ބޮޑަށް ތައްޔާރުވަމުން އަންނަ، މިވަގުތު ރާއްޖޭގައި އޮތް އެންމެ ވަރުގަދަ ކްލަބު މާޒިޔާއިން މިއަދު އިއުލާން ކޮށްފައިވަނީ ސާބިއާގެ ގޯލްކީޕަރު ނިކޮލާ ވުޖުނާކެވެ. ނިކޮލާއަކީ ޔޫރަޕް ފުޓުބޯޅައިގައި ފާހަގަކޮށްލެވޭ ބައެއް ގައުމުތައް ކަމަށްވާ ސާބިއާގެ އިތުރުން ބޮސްނިއާގެ ލީގުތަކުގައިވެސް ކުޅެފައިވާ ގޯލްކީޕަރެކެވެ. އޭގެ އިތުރުން އޭނާ ވަނީ މެސަޑޯނިއާގެ ފުރަތަމަ ޑިވިޝަންގައިވެސް ކުޅެފައެވެ.\nސާބިއާގެ އެކަޑެމީތަކުން ކެރިއަރު ފެށި ނިކޮލާ ވަނީ ސާބިއާގެ ދެވަނަ ޑިވިޝަންގެ ޓީމުތައް ކަމަށްވާ ސްލޯގާ ކްރަލިވޭއޯއާއި ރަޑްނީކީ ޕިރޮޓްގެ އިތުރުން ޑައިނަމޯ ރާންޖޭއަށްވެސް ކުޅެފައެވެ. 2017 ވަނަ އަހަރުން ފެށިގެން ނިކޮލާ މެސަޑޯނިއާގެ ފުރަތަމަ ޑިވިޝަންގައި ކުޅެފައިވާ އިރު، އޭނާ ވަނީ ސިލެކްސް ކްރަޓޯވާއާއި އަކެޑޭމިއާ ޕަންޑޭވްގެ އިތުރުން ބެލަސީމާ ސްޓްރޫމިކާއަށްވެސް ކުޅެފައެވެ.\nއޭގެ ފަހުން ސާބިއާގެ ފުރަތަމަ ޑިވިޝަންގެ ކްލަބެއް ކަމަށްވާ އެފްކޭ ރަޑްނިކް ސުލްޑުލީކާގެ އިތުރުން ބޮސްނިއާ ދެވަނަ ޑިވިޝަންގެ ވިޖެޑާގައިވެސް ނިކޮލާ ވަނީ ދުވަސްތަކެއް ހޭދަކޮށްފައެވެ.\nމާޒިޔާއަކީ މިވަގުތު ދެކުނު އޭޝިއާ ސަރަހައްދުގައިވެސް ފާހަގަކޮށްލެވޭ ޓީމެކެވެ. މިދިޔަ ސީޒަންގެ ދިވެހި ޕްރިމިއާ ލީގުވެސް އެ ކްލަބުން ކާމިޔާބު ކޮށްފައިވާ އިރު، މާޒިޔާއިން ވަނީ އޭއެފްސީ ކަޕްގައިވެސް މޮޅު ކުޅުމެއް ދައްކައިފައެވެ. މާޒިޔާ އިން އޭއެފްސީ ކަޕުގެ ގްރޫޕު ސްޓޭޖުގެ ޖާގައެއް ހޯދީ ޕްލޭ އޮފްގައި ބެންގަލޫރު އެފްސީ ކަޓުވާލުމަށްފަހުއެވެ. ގްރޫޕު ސްޓޭޖުގެ ބައެއް މެޗުތައް ކުޅުމަށްފަހު އޭއެފްސީން އޭއެފްސީ ކަޕް ކެންސަލް ކުރީ ކޮވިޑް 19އާ ގުޅިގެންނެވެ.\nއޭއެފްސީ ކަޕް ކެންސަލް ކުރުމުން މާޒިޔާއަށް ބޮޑެތި މާލީ ގެއްލުންތަކެއް ކުރިމަތިވެފައިވާ އިރު، އެ ގެއްލުމުގެ ބަދަލު ނުދެވޭނެ ކަމަށް ދާދިފަހުން އޭއެފްސީން ވަނީ އަންގައިފައެވެ. މިދިޔަ ސީޒަންގެ ގިނަ މެޗުތަކެއްގައި މާޒިޔާގެ ގޯލް ބެލެހެއްޓީ އަފްގާނިސްތާން ގައުމީ ޓީމުގެ ގޯލްކީޕަރު އޮވޭސް އަޒީޒީއެވެ. އޭނާގެ އިތުރުން މާޒިޔާގެ ގޯލުން ދެން ފެނިފައިވަނީ ގައުމީ ޓީމުގެ ޒުވާން ގޯލްކީޕަރު ހުސައިން ޝަރީފެވެ.\nމާޒިޔާއިން މިއަދު ވަނީ ކްލަބަށް ކުޅެމުންދިޔަ ސާބިއާގެ ޑިފެންޑަރު ޕީޓާ ޕްލަނިޗް ކޮންޓްރެކްޓް އާކުރިކަންވެސް ހާމަކޮށްފައެވެ. އޭއެފްސީ ކަޕްގެ އިތުރުން ލީގުގެ ފަހު މެޗުތަކުގައިވެސް ޕްލާނިޗް ފެނިފައިވާ އިރު، ލުބުނާނާއި އިންޑޮނޭޝިއާގެ ޓޮޕް ލީގްގައި ކުޅެފައިވާ ޕްލަނިޗް މާޒިޔާއިން ގެނައީ އޭއެފްސީ ކަޕަށް އެ ޓީމު ވަރުގަދަ ކުރުމުގެ ގޮތުންނެވެ.\nމާޒިޔާއަކީ މި ސީޒަނަށްވެސް އެންމެ އަވަހަށް ފަރިތަކުރުންތައް ފެށި ޓީމެވެ. އެ ކްލަބުން އޭއެފްސީ ކަޕަށްވެސް ތައްޔާރުވަމުން އަންނަ އިރު، މިދިޔަ ސީޒަނަށްވެސް ނުކުތީ ހުރިހާ ތައްޓެއް ނެގުމަށެވެ. ކަންދިމާކުރި ގޮތުން ލީގަށްފަހު އެފްއޭ ކަޕްގެ މެދުތެރެއިން، ކޮވިޑް 19އާ ގުޅިގެން ސީޒަން ކެންސަލްކޮށްލީއެވެ.\nގުޅޭ ޓެގު ދިވެހި ޕްރިމިއާ ލީގު މާޒިޔާ ސްޕޯޓްސް އެންޑް ރެކްރިއޭޝަން ކްލަބު ޓްރާންސްފާ މާކެޓް\nރިސްޓޯ: ލަލީގާގެ ތަޖުރިބާއާއެކު މާޒިޔާއަށް ޔޫރަޕްގެ ފިލޯސަފީ ގެންނަން ތައްޔާރު!\nފަހުވަގުތު ދަ ގްރާންޑޭއިން ޗެމްޕިއަން މާޒިޔާ މާޔޫސްކޮށްލައިފި


ޙަޔާތުގެ މިއީ ވާހަކަ އޭ މަގޭ | Esfiya - Dhivehi Vaahaka Site\nދުނިޔެ ހިނގަނީ ތޮށަލިދުޅަ އަށޭ ބުނާހެން ކޮންމެ މީހެއްގެ ހަޔާތުގައި ވެސް އަޑިގަނޑަކަށް ފަހު އުސްގަނޑެއް އާދެއެވެ. އަނދިރިކަމަކަށް ފަހު އަލި ކަމެއް ވެއެވެ. އަހަރެންގެ އުމުރުން 12 އަހަރު ވީއިރުވެސް އަހަންނަކީ ކިޔަވަން މޮޅު ކުއްޖެއް ނޫނެވެ. މަސައްކަތް ކުރިޔަސް ދިވެހި މާއްދާއެއް ނޫނީ ފާހެއް ވެސް ނުލިބެއެވެ. ކުލާހުގެ ކުދިން މިކަމާ އަހަރެންނަށް މަލާމާތް ކުރަން ފެށިއެވެ. އެންމެ ފުރަތަމަ އަހަރެން ކުދިން ކިޔާ އެއްވެސް އެއްޗަކަށް އަޅައެއް ނުލަމެވެ. އޭރު އަހަރެން އުޅުނީ ގުރޭޑު7ގައެވެ.\nކުދިން އެގޮތަށް ދިމާކުރާތާ2މަސް ވީއިރު އަހަރެންގެ ހިތުގައި ވެސް ނަފުރަތުގެ ހުޅު ރޯވާން ފަށައިފިއެވެ. ނަމަވެސް އަހަރެންގެ ހިތް ދެރަކަމުން އެއިން ކުއްޖަކާ ދިމާ އަށް އެއްޗެކޭ ބުނާކަށް ނުކެރެއެވެ. އަހަރެން ކިޔެވުން މަތިން ފޫހިވާން ފެށީ އެ ހިސާބުންނެވެ. މަންމަ ފޮތް ކިޔާށޭބުންޏަސް ހަމަ އެކަނި ފޮތް ހިފައިގެން އިންނަނީއެވެ. އެއިން އެންމެ އަކުރެއް ވެސް ނުކިޔެއެވެ. ކިޔަވަން ހިތަށް އަރާ ކޮންމެ ފަހަރަކު ކުދިންގެ މަލާމާތް ހަނދާންވެ ރޮވެން ފެށެއެވެ.\nމަންމަ އަށް އަހަރެންގެ ބަދަލުވަމުންދާ ދިރިއުޅުން ފާހަގަ ވިއެވެ. މަދުމަދުން އަހަންނާއި ސުވާލުކުރަން ފެށިއެވެ. ނަމަވެސް އަހަރެން ޖަވާބެއް ނުދެމެވެ. ކުރާ ކޮންމެ ސުވާލަކަށް ދެނީ ބީރު ކަންފަތެކެވެ. މިގޮތަށް ހަލުއި ކަމާއެކު ދުވަސްތަށް ގުނަމުން ގޮސް ގުރޭޑު7ނިމުނު އިރު ކުލާހުން އެންމެ ދަށް ނަތީޖާ ލިބުނީ އަހަނަނަށެވެ. ދެރަވެ ކިތަންމެ ވަރަކަށް ވެސް ރުއީމެވެ. މަންމަގެ ހުވަފެންތަށް ޙަޤީޤަތަކަށް ނުވާނެހެން އަހަންނަށް ހީވާން ފެށީއެވެ.\nބޮޑުބަންދު ނިމުމަށްފަހު އައު ސަހަރާއަށް އައު ގުރޭޑަކަށް އައު ކުލާހަކަށް މަރުހަބާ ކިޔަމުން ސްކޫލުތަށް ހުޅުވުނެވެ. ރަނގަޅު ފާހެއް ނުލިބުނަސް އަހަރެންގެ ގުރޭޑު ބަދަލުވެއެވެ. ގުރޭޑު 8 ގައި ދިމާވި ކުދިންކޮޅެއް އަހަރެންނާ ވަރަށް ގާތްވިއެވެ. އެ ކުދިންނާއި ނުލާ އަހަންނަށް އެއްކަމެއްވެސް ނުކުރެވެއެވެ. އެއީ ކިޔަވަން މޮޅު ކުދިންކޮޅެކެވެ. އިބާ އާއި އީނާ އެވެ. އެއީ އަހަންނަށް އެންމެ އެހީވި2އެކުވެރިން ނެވެ. އަނެއްކާ ވެސް ކިޔަވާ ހިތް ނުވީ ނަމަވެސް އެކުދިންގެ ބަހަށް ކިޔަވަން މަސައްކަތް ފެށީމެވެ. ރަނގަޅު އެކުވެރިންނަކީ އެއީ އެވެ. ކިޔެވުމުގައި އަހަންނަށް ހިތްވަރު ދޭން ފެށިއެވެ. އެ އަހަރު ވެސް ނިމި ނަތީޖާ ލިބުނު އިރު ކުރީއަހަރަށް ވުރެ މަތިން މާކުސް ލިބުނެވެ. ނަމަވެސް ސްޓްރީމް ނެގިއިރު އަހަރެން “ބީޓެކް” ނެގީ އެ ވަރަށް މޮޅަށް ކިޔެވޭނޭ ކަމުގެ ޔަގީންކަން ނެތުމުން ނެވެ. އެކުގައި އުޅުނު2ރަޙުމަތްތެރިން ވެސް2ކުލާހަށް ދިޔައީ އެވެ.\nގުރޭޑު9ގައި އަނެއްކާވެސް ދިމާވީ އާ ކުދިންކޮޅެކެވެ. ކިޔެވުން ދޫކޮށް މަގުމައްޗަށް ނިކުންނަން ފެށީ އެ ކުދިންނާއި އެކު އެވެ. އެހެންކަމުން ގޮސް ފިރިހެން ކުއްޖަކާ އަހަރެން ވެސް ހިތާވީ އެވެ. އަހިވަކަކާޖެހި އަހިވަކެއް ފާ ވާނޭ ބުނާހެން އެކުގައި އުޅޭ އެހެން ކުދިން ވެސް ލޯބިވެރިން ގެންގުޅޭތީ އަހަންނަށް ވެސް އެކަން މާ “ކޫލް” ކަމަކަށް ވީއެވެ. ކޮންމެ ދުވަހަކު ހަވީރު 16:00 ޖަހާއިރު ގެއިން ނިކުމެގެން ދާމީހާ އަނބުރާ ވަންނަނީ 18:30 ގައެވެ. ވިސްނުމެއް ނެތި ހިތަށް އަރާހާ ގޮތަކަށް އުޅެން ބޭނުންވީއެވެ. ފުރުސަތު ވެސް ލިބެއެވެ. ހުރަހަކީ މަންމަ އެވެ. މަންމަގެ އާދޭހާ ޝަކުވާ ތަކުގައި ކޮޅުފައިން ޖަހަން ބޭނުން ނުވީ އެވެ. ނަމަވެސް އަހަރެން ބޭރަށް ދިއުމަކަށް ބަދަލެއް ނުގެންނަމެވެ. ސްކޫލަކީ އަހަރެން ބޭރަށް ދާން ޕްލޭން ނިންމަން ދާ ތަނަކަށް ވެއްޖެއެވެ. ގޭގައި ފޮތް ކިޔުމަކީ އަހަރެންގެ ‘ޝެޑިއުލްގައި’ އޮންނަ ކަމެއް ނޫނެވެ.\nއަހަރެން ހިތާވި ފިރިހެން ކުއްޖާއާ އެކު އުޅެވުނީ6މަހެވެ. އޭގެފަހުން5ވަރަކަށް ކުދިންނާ އަހަރެން ރައްޓެހި ވީމެވެ. ކޮންމެ ކުއްޖެއް ވެސް ދަނީ ބޭނުން ނުފުދުނީމައެވެ.5ވަނަ ކުއްޖާ ދިއުމުން އަހަރެން ނިންމީ އިތުރަށް އެކަން ނުކުރުމަށެވެ. ދެން އަހަރެން ހުރިހާ ވާހަކައެއް ހިއްސާ ކުރީ އެންމެ ގާތް އެކުވެރިޔާ އާއެވެ. ފިރިހެން ކުއްޖެކެވެ. އެންމެ ގާތް އެކުވެރިޔާގެ ގޮތުގައި5އަހަރު ވީއެވެ. ނަމަކީ ލިހާން އެވެ. އަހަންނަށް ވިސްނައިދިނީ އޭނައެވެ. މަންމަ ގާތުގައި އަހަރެން މާފައްއެދުނީމެވެ. އަހަރެންނަށް ގޯސް ކަމެއް ކުރެވިފައި ވާނަމަ ތައުބާވެސް ވީމެވެ. އެންމެ ނަމާދެއް ވެސް ނާޅަމެވެ. ބަރާބަރަށް ކިޔެވީމެވެ. އެންމެ ފަހުން އަހަނަކީ ސްކޫލް ގައި ނަން ވިދާލި ތަރިއެކެވެ. އަހަރެންނަށް މަލާމާތް ކުރި ހުރިހާ ކުދިން އެދުވަހު އަހަރެން ގާތުގައި މާފައް އެދުނެވެ.\nމިއަދު އަހަންނަކީ ވެސް2ކުދިންގެ މަންމަގެ ޒިންމާ އަދާ ކުރަމުން އަންނަ ޒުވާނެކެވެ. މިހާރު އަހަރެންގެ އުމުރުން 25 އަހަރެވެ. އަހަރެން ދެކެ ލޯބިވާ ހަރުދަނާ ރަނގަޅު މާތް ފިރިއެއް ލިބިއްޖެއެވެ. ލޯބި ލޯބި ބަސްއަހާ2މާމަ ދަރިންނާއި ހިތް ހެޔޮ ދަނބިދަރިއެއް މަންމަ އަށް އަހަރެން ހޯދައިދީފީމެވެ. މަންމަގެ ބަސް އެހުމުން އަހަންނަށް މިލިބުނީ ކިހާ އުފާވެރި ދިރިއުޅުމެއް ހެއްޔެވެ ؟ އެއްވެސް މަޔަކު ދަރިޔަކަށް ދެރައެއް ނޭދޭނެއެވެ. އެ މަންމަގެ މިންނެތް މަސައްކަތުން ރާއްޖޭގެ 2ވަނަ އަންހެން އިންޖީނިއަރ އަށް އަހަރެން މިހުރީ ވެފައެވެ. އެމް.އެން.ޑީ.އެފް ގެ އިންޖީނު ތަކުގެ ގިނަ މަސައްކަތް ތަކަކީ އަހަރެންގެ ބެލުމުގެ ދަށުގައިވާ ކަންކަމެވެ. އަހަރެންގެ ފިރިމީހާ އަކީ އަމިއްލަ ވިޔަފާރިއެއް ހިންގާ މީހެކެވެ. ދަރިންނަށް ރަނގަޅު ތަރުބިއްޔަތެއް ދީ އެކުދިންނަށް މަންމަ އެއްގެ ރީތި ނަމޫނާ ދައްކަން އަހަރެން މިހިރީ ތައްޔާރަށެވެ.\nKomme kujjakah vx mi gothah visneyne namaey hithah araa……. By the way Masha Allah….. Varah reethi😍… Adhi vaahakaige nan vx ehaa reethi… 😻Kiyaa hithun keehje…. Keep it up…. 💖Raayage ehn stry ehge Inthizaaru ga…… ❤❤❤\nހަޤީޤީ ހިތާމަ ލޯބި December 5, 2015\nހިތާމަ ދީނީ ލޯބި September 24, 2021\nއެ ބިރުވެރި ރޭ ( ހަވަނަ ބައި ) ފަހު ބައި\nހިތާމަ ކުރުވާހަކަ އެހެނިހެން May 29, 2021


Eh rocket gai 20 satellite India in javvah fonuvaalaifi\nޖައްވީ ސައިންސްގައި އިންޑިއާއަށް ބޮޑު ކާމިޔާބެއް! އެއްފަހަރާ 20 ސެޓަލައިޓް ޖައްވަށް ފޮނުވާލައިފި\nއިންޑިއާއިން މިއަދު ޖައްވަށް މިސައިލް ފޮނުވާލަނީ: މި މިސައިލްގައި 20 ސެޓްލައިޓް ވަނމީ އުފުލާފަ --- ފޮޓޯ: ދަވީކް\nއެއް ރޮކެޓެއްގައި 20 ސެޓްލައިޓް އިންޑިއާއިން މިއަދު ޖައްވަށް ފޮނުވާލައިފި އެވެ.\nމީއީ އިންޑިއާގެ ޖައްވީ ދިރާސާގެ ހަޔާތުގައި އެއްފަހަރާ އެންމެ ގިނައިން ޖައްވަށް ފޮނުވާލި ސްޓްލައިޓް ދަތުރެވެ. މި ސެޓަލައިޓް ފޮނުވާލާފައި ވަނީ 26 މިނެޓް ތެރޭގަ އެވެ.\nއަންތަރަ ޕްރަދޭޝްގައި ހުންނަ އިންޑިއާގެ ޖައްވީ ސްޓޭޝަނުން މިއަދު ހެނދުނު ފޮނުވާލި މިސައިލްގައި އުފުލާފައިވަނީ އިންޑިއާގެ އިތުރުން އެމެރިކާ އާއި ކެނެޑާއާއި ޖަރުމަނާއި އިންޑޮނޭޝިއާއާއި ގޫގުލް ކުންފުނީގެ ސްޓްލައިޓްތަކެވެ.\nބައެއް ރިޕޯޓްތައް ބުނެފައިވާ ގޮތުން މިއަދު ކާމިޔާބުކަމާއެކު ޖައްވަށް ފޮނުވާލި ސްޓްލައިޓްތަކަކީ ބިލިއަން ޑޮލަރުގެ ޖައްވީ ވިޔާފާރީގެ ބާރުވެރި ގައުމަކަށް ވުމަށް އިންޑިއާއިން ކުރާ މަސައްކަތުގެ ތެރެއިން ހިމެނޭ ކަމެއް ކަމަށެވެ.\nއެއް މިޝަންގައި ޖައްވަށް އެންމެ ގިނައި ސެޓްލައިޓް ފޮނުވާފައިވާ ގައުމަކީ ރަޝިޔާއެވެ. އެގައުމުން ވަނީ 2014 ވަނަ އަހަރު 37 ސެޓްލައިޓް ޖައްވަށް ފޮނުވާލާފަ އެވެ.\nއެމެރިކާގެ ނާސާއިންވެސް ވަނީ 29 ސެޓްލައިޓް އެއް މިޝަންގައި ލޯންޗްކޮށްފަ އެވެ.\nއެންޑީ ޓީވީ ގައި ވާހަކަފުޅު ދައްކަވަމުން އިންޑިއާގެ ޖައްވީ ދިރާސާއަ ބެހޭ އިދާރާ (އިސްރޯ) ޗެއާމަން ކިރަން ކުމާރު ވިދާޅުވީ އެއް ރޮކެޓެއްގައި 20 ސެޓްލައިޓް ޖައްވަށް ފޮނުވާލެވުމަކީ ޖައްވުގެ ދޫނި ތަކެއް އުއްދުއްސާލުން ފަދަ ކަމެއް ކަމަށެވެ.\n"މިކުޑަ ކުޑަ އޮބްޖެކްޓް ޖައްވުގައި ހަތާކަތްތެރިވާނީ އޭގެ އަމިއްލަ ޒާތުގައި. މާނައަކީ އެހެން ސެޓްލައިޓްތަކުން މިނިވަން ވެގެންނޭ. މި ފަރުމާކޮށްފައިވަނީ ކޮންމެ އެއްޗެއްގައި ދިރުމެއް ވާފަދައިން،" އިންޑިއާއިން ފޮނުވާލި ސެޓްލައިޓްތައް ސިފަކޮށްދެމުން ކިރަން ވިދާޅުވިއެވެ.


HaveeruOnline - Court\nކޯޓް - އެންމެ ފަސް\nހައި ކޯޓުގެ އަމުރާ ގުޅިގެން ޖުވެނައިލް ކޯޓު ކަންބޮޑުވެފައި\nމިދިޔަ އަހަރުގެ ފެބްރުއަރީ 8 ގައި ރާއްޖޭގައި ހިންގި ހަމަނުޖެހުންތަކުގައި ގދ. ތިނަދޫ ޕޮލިސް ސްޓޭޝަނަށް ގެއްލުންދިން ކަމަށް ބުނެ ޓެރަރިޒަމްގެ ދައުވާ ލިބޭ ހަތަރު ކުދިންގެ...\nފައިސާގެ މައްސަލައެއްގައި ކޮށްފައިވާ ކޯޓު ހުކުމަކާ ގުޅިގެން، ޑީއާރުޕީގެ ލީޑަރު އަދި ރައީސް މުހައްމަދު ވަހީދުގެ ރަނިންމޭޓް އަހުމަދު ތަސްމީން އަލީގެ ޕާސްޕޯޓް ހިފަހައްޓައި ބޭންކް އެކައުންޓް ފްރީޒް ކުރަން ނިންމައިފި އެވެ.ކޯޓުން...\nޓެރަރިޒަމްގެ ދައުވާލިބޭ ތިންކުއްޖަކަށް ހުކުމް އިއްވުން ފަސްކޮށްފި\nމިދިޔަ އަހަރުގެ ފެބްރުއަރީ މަހުގެ އަށް ވަނަ ދުވަހު ރާއްޖޭގައި ހިނގި ހަމަނުޖެހުންތަކުގައި ސ. ގަމު ޕޮލިސް ސްޓޭޝަނަށް ގެއްލުންދީ ފުލުހުންނަށް ހަމަލާދިންކަމުގެ...\nމި މަހުގެ ނިޔަލަށް ކްރިމިނަލް ކޯޓު ރިސެސް އަށް\nކްރިމިނަލް ކޯޓުގެ ކަލަންޑަރުގައިވާ ގޮތަށް މާދަމާ އިން ފެށިގެން މި މަހުގެ ނިޔަލަށް އެ ކޯޓު އޮންނާނީ ރިސެސްގައި ކަމަށް އެ ކޯޓުން ބުނެފި އެވެ....\nކޯޓުތަކުގެ މުވައްޒަފުންނަށް ނަފްސާނީ ގޮތުން ގެއްލުން ދޭ: އަރީފް\nކޯޓުތަކުގައި މަސައްކަތް ކުރާ މުވައްޒަފުންނަށް އެކި ފަރާތްތަކުން އިންޒާރު ދީ އެ މުވައްޒަފުންނަށް ނަފްސާނީ ގޮތުން ގެއްލުން ދެމުންދާ ކަމަށް ސުޕްރީމް ކޯޓުގެ ފަނޑިޔާރު އަބްދުﷲ އަރީފް މިއަދު...\nއެއްބަސްވުމާ ގުޅިގެން އިލްޔާސަށް ދައުވާ ނުކުރެވޭނެ: ވަކީލް\nބޯޑަ ކޮންޓްރޯލް ސިސްޓަމް ގާއިމުކުރުމުގެ އެއްބަސްވުމުގެ މައްސަލައިގައި އޭރުގެ އިމިގްރޭޝަން ކޮންޓްރޯލާ އަދި މިހާރު ޑިފެންސް މިނިސްޓްރީގެ ސްޓޭޓް މިނިސްޓަރު އިލްޔާސް ހުސައިން އިބްރާހިމްގެ މައްޗަށް ދައުވާ ނުކުރެވޭނެ ކަމަށް...\nކުޑަކުއްޖަކު ރޭޕްކުރި 18 އަހަރުގެ ޒުވާނަކު 11 އަހަރަށް ޖަލަށް\nމ. މުލަކުގައި ކުޑަ އަންހެން ކުއްޖަކަށް އަނިޔާކޮށް އޭނާއާ އެކު ގަދަކަމުން ބަދުއަހުލާގީ އަމަލު ހިންގި 18 އަހަރުގެ ޒުވާނަކު 11 އަހަރަށް ޖަލަށް...\nފަރުވާގެ އުސޫލާ ޚިލާފްވުމުން 78 އަހަރަށް ޖަލަށް ދާންޖެހިއްޖެ\nމަސްތުވާތަކެތީގެ އެކި މައްސަލަތަކުގައި 78 އަހަރަށް ޖަލަށްލުމަށް ކްރިމިނަލް ކޯޓުން ހުކުމްކޮށްފައިވާ މީހަކު ޑްރަގް ކޯޓުން ކަނޑައަޅާފައިވާ ފަރުވާގެ ޕްރޮގްރާމްގެ ދަށުން ދޫކޮށްލާފައި ހުއްޓާ އެ ޕްރޮގްރާމްގެ އުސޫލުތަކާއި...\nރޭޕް ތުހުމަތުގައި ވަކިކުރި ފުލުހަކަށް ވަޒީފާދިނުމުން ކޯޓަށް\nފުލުހުންގެ ކާރެއްގެ ތެރޭގައި އަންހެން ކުއްޖަކު ރޭޕްކުރިކަމުގެ ތުހުމަތުގައި ފުލުހުންގެ ވަޒީފާއިން ވަކިކުރި ފުލުހަކަށް ވަޒީފާ ދޭން ކުރި ހުކުމަށް ތާއީދުކޮށް ހައި ކޯޓުން ހުކުމްކުރުމުން އެ މައްސަލަ ދައުލަތުން...\nޑްރަގް ކޯޓުގެ އިމާރާތް ހުޅުވުން\nކްރިމިނަލް ކޯޓުގެ ޕްރެސް ބްރީފިން\nބަނގުރާ ކައްކަން ތިބި ބަޔަކު އައްޑޫން ހައްޔަރުކޮށްފި\nމަހުލޫފު އެހެން ޕާޓީ އަކަށް ނުދާނެ: ނިހާން\nއަމީނަށް ރުހުންދީ، އާޒިމާ އާއި ބިޝާމަށް ރުހުން ނުދޭން ފާސްކޮށްފި 12 comments


މުހައްމަދު އިޝާން 8 ޖުލައި 2020 13:30\nތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް- މަސްވެރިންނަށް ވީ ވައުދު ނުފުއްދޭ ކަމަށް ވިދާޅުވި-\nވެރިކަމަށް އަންނަ ވެގެން އެެމްޑީޕީންއިން މަސްވެރިން ގާތުގައި ވި ވައުދު ފުއްދުމަށް ބޮޑުތަނުން ރައްޔިތުންގެ މަޖިލީހުން ފެއިލްވެފައިވާ ކަމަށް އެ ޕާޓީގެ ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ވިދާޅުވެއްޖެ އެވެ.\nރޭ ޖަމާލުއްދީން ސްކޫލުގައި ބޭއްވި އެމްޑީޕީގެ ގައުމީ މަޖިލީހުގެ ޖަލްސާގައި ސަނީފް ވިދާޅުވީ، މަސްވެރިން ބާނާ މަހަށް ހަމަ އަގު ހޯދައިދޭނެ ކަމަށް ބުނި ނަމަވެސް އެކަން އެގޮތަށް ނުވެ މަސްވެރިންނަށް ގެއްލުން ވަމުންދާ ކަމަށެވެ. ސަނީފް ވިދާޅުވީ، ހުވަދު އަތޮޅުގެ މަސްވެރިން މަސް ކިރުވި ބިލްތަކަށް މިދިޔަ މަހުގެ ހަތަރަކުން ފެށިގެން އެއްވެސް ފައިސާއެއް އަދި ލިބިފައި ނުވާ ކަމަށެވެ.\nމަސްވެރިން ބާނާ މަހަަށް ފައިސާ ލިބުން ލަސްވުމަކީ ތަކުރާރުކޮށް ހިނގާ ކަމަކަށްވުމުން މަސްވެރިން ތިބީ ސަރުކާރު ދެކެ އިންތިހާއަށް ރުޅި އައިސްފައި ކަމަށް ސަނީފް ވިދާޅުވި އެވެ.\n"މަސްވެރިކަމުގެ ވައުދުގައި އަޅުގަނޑުމެން ވަރަަށް ބޮޑުތަނުން ފެއިލް ވެއްޖެ. އަޅުގަނޑުމެންގެ ސަރުކާރު އައި ފަހުން ހަމަ އަގެއް އެއްވެސް ފަހަރެއްގައި ނުދެވޭ" ސަނީފް ވިދާޅުވި އެވެ.\nޖަލްސާގައި އިތުރަށް ވާހަކަ ދައްކަވަމުން ސަނީފް ވިދާޅުވީ، ސަރުކާރުން އެޅި ފިޔަވަޅެއްގެ ސަބަބުން ފެށުނީއްސުރެ އެމްޑީޕީއާއެކު ތިއްބެވި ޓެކްސީ ޑްރައިވަރުންނަށް ނިކަމެތިވެފައިވާ ކަމަށެވެ. އަދި އެގޮތަށް އެކަން ދިމާވީ، އެޕްލިކޭޝަންތައް ބޭނުން ކޮށްގެން ޕްރައިވެޓް ކާރުތަކުގައި ޓެކްސީ ކުރެވޭ ގޮތަށް ގަވައިދަށް ގެނައި ބަދަލަކުން ކަމަށް ސަނީފް ވިދާޅުވި އެވެ.\nސަނީފް ވަނީ ރޭގެ ޖަލްސާގައި އެމްޑީޕީއާއި އަދި ސަރުކާރާއި މެދު ހިތްހަމަ ނުޖެހިފައިވާ މިންވަރު ވަރަށް ސާފުކޮށް ވިދާޅުވެ ދެއްވާފަ އެވެ. ސަނީހު ވިދާޅުވި ގޮތުންނަމަ އެމްޑީޕީ ސްލޮޓްތަކުގައި ތިއްބެވި ވަޒީރުންނާއި ކުންފުނިތަކުގެ ވެރިންނާ ދެމެދު ރަނގަޅު ގުޅުމެއް އުފެދިފައި ނުވާތީ ވެސް އެމްޑީޕީއަށް ނިކަމެތިކަން އިންތިހާށް ލިބެމުންދެ އެވެ.\nއަދި ލޯކަލް ކައުންސިލް އިންތިހާބް ކާމިޔާބު ކުރެވޭނީ މިހާރަށް ވުރެ ވަރުގަދައަށް އެމްޑީޕީގެ އެތެރޭގެ ގުޅުންތަށް ބަދަހިކޮށްގެން ކަމަށް ވެސް ސަނީފް ވިދާޅުވި އެވެ.


ޔާމީން ރަޝީދު މަޑުއްވަރީ ދާއިރާއަށް ވާދަކުރައްވަނީ – Ungoofaaru\nބަނޑޭރިގަނޑު/ޙަބަރު/ޔާމީން ރަޝީދު މަޑުއްވަރީ ދާއިރާއަށް ވާދަކުރައްވަނީ\nއެމްޓިޑީގެ ނައިބް ރައީސް އަދި ވެލިދޫ ދާއިރާގެ މެންބަރު އަބްދުﷲ ޔާމިން ރަޝީދު\nކުރީގެ ނައިބު ރައީސް އަހުމަދު އަދީބު އިސްވެ ހުންނަވައިގެން އުފެއްދެވި މޯލްޑިވްސް ތާޑް ވޭ ޑިމޮކްރަޓިކް ޕާޓީ (އެމްޓީޑީގެ) ޓިކެޓުގައި އެ ޕާޓީގެ ނައިބް ރައީސް އަދި ނ.ވެލިދޫ ދާއިރާގެ މެންބަރު އަބްދުﷲ ޔާމީން ރަޝީދު މަޑުއްވަރީ ދާއިރާއަށް ވާދަކުރައްވަން ނިންމަވައިފިއެވެ.\nޔާމީން ކުރެއްވި ޓްވީޓެއްގައި އެމްޓީޑީގެ ޓިކެޓުގައި މަޑުއްވަރީ ދާއިރާއަށް ވާދަކުރައްވަން ނިންމަވާ އެކަމަށް އެދި ފޯމް ހުށައަޅުއްވާފައިވާކަން ވަނީ އިއުލާން ކުރައްވާފައެވެ. މިކަމާ ގުޅިގެން މީޑިއާތަކަށް މަޢުލޫމާތު ދެއްވަމުން ޔާމީން ވިދާލުވީ އެމްޓީޑީގެ ޓިކެޓުގައި މަޑުއްވަރީ ދާއިރާގެ ގޮނޑި ކާމިޔާބު ކުރެވޭނެ ކަމުގެ ފުރިހަމަ ޔަގީންކަން އެބައޮތް ކަމަށެވެ. މީގެ އިތުރުން ކުރީގެ ނައިބު ރައީސް އަހުމަދު އަދީބު ވެސް ނިސްބަތްވާ ރ.އަތޮޅުގައި އެމްޓީޑީގެ ބާރު ގަދަ ކުރުމަކީ އެޕާޓީގެ އެންމެ ބޮޑު އެއް އަމާޒެވެ.\nރ.މަޑުއްވަރީ އަދި ރ.މީދޫ ހިމެނޭ މަޑުއްވަރީ ދާއިރާއަށް4ޕާޓީއަކުން ވާދަކުރަން ނިންމާފައި ވާއިރު މިއީ މަޖުލީސް އިންތިހާބުގެ ފޯރި އެންމެ ގަދަވާނެ އެއް ދާއިރާއެވެ. މިހާރު ވެސް އެދާއިރާގެ މެންބަރުކަން ކުރައްވާ މުހައްމަދު އަމީތު ޖުމްހުރީ ޕާޓީގެ ޓިކެޓުގައި މަޑުއްވަރީ ދާއިރާއަށް ވާދަކުރައްވާ އިރު އެމްޑީޕީގެ ޓިކެޓުގައި މަޑުއްވަރީ ދާއިރާއަށް ވާދަކުރައްވަނީ އާދަމް ޝިހާމް އެވެ. މީގެ އިތުރުން ޕީޕްސް ނެޝަނަލް ކޮންގްރެސް (ޕީއެންސީ)ގެ ޓިކެޓުގައި މި ދާއިރާއަށް ވާދަކުރައްވަނީ ކުރީގެ ޑިފެންސް މިނިސްޓަރ އާދަމް ޝަރީފް އުމަރެވެ.\nއިރުމަތިފަރާތު މައިޒާން ތަރައްޤީ ކުރުމުގެ މަސައްކަތް ވަރަށް ފޯރީގައި ކުރިއަށް\n8 އޭޕްރިލް 2019


Bar Council ge memberunnaa Raees Solih badhdhalu kuravvaifi\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ބާ ކައުންސިލްގެ މެމްބަރުންނާ ބައްދަލުކުރައްވަނީ--\nބާ ކައުންސިލް މެމްބަރުންނާ ރައީސް ސޯލިހު ބައްދަލުކުރައްވައިފި\nއަލަށް އިންތިހާބުވި ބާ ކައުންސިލުގެ މެންބަރުންނާ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ބައްދަލުކުރައްވައި މަރުހަބާ ވިދާޅުވެއްޖެ އެވެ.\nއެ ބައްދަލުކުރެއްވުން އޮތީ މިއަދު ހެނދުނު ރައީސުލްޖުމްހޫރިއްޔާގެ އޮފީހުގައެވެ.\nބާ ކައުންސިލުގެ މެންބަރުން ވަނީ ރައީސުލްޖުމްހޫރިއްޔާ އެ ކައުންސިލުގެ މެންބަރުންނާ ބައްދަލު ކުރެއްވުން އެކަމަށްޓަކައި ޝުކުރު އަދާކުރައްވާފަ އެވެ.\nބާ ކައުންސިލް މަޖިލިސް އަދުލުއިންސާފު ރައީސް ޞާލިޙް ސަރުކާރު\nވިކީ އާއި ނޯރާގެ ވީޑިއޯ ލަވަ "ޕަޗްތާއޯގީ" ބެލިންތަ؟\nސުޝާންތު ހުރީ ރިއާ އާ ކައިވެނި ކުރަން ކެތްމަދުވެފައި\nއިންޑިއާގެ ކުރީގެ ފިނޭންސް މިނިސްޓަރު އަވަހާރަވެއްޖެ\nވިހެއުމަށް ފަހު ފިލްމީ ދާއިރާއަށް އެނބުރި އަންނާނަން: ލީސާ\nކޮއްކޮއާއެކު މަސައްކަތް ކުރަން ޝާހިދު އާބަސް ދީފި


Maabandu meehaa Balivehje nama 28 dhuvahuge Chuhty ves musaara aaeku libeyne\nސިވިލް ސާވިސް ކޮމިޝަން ހުންނަ އިމާރާތް-- ފޮޓޯ: ސަން\n10 މާޗް 20190ކޮމެންޓް\nމާބަނޑު މީހާ ބަލިވެއްޖެނަމަ 28 ދުވަހުގެ ޗުއްޓީއެއް ވެސް މުސާރައާއެކު ލިބޭނެ\nމާބަނޑު މީހާ ބަލިވެގެން ހުށަހަޅައިފިނަމަ 28 ދުވަހުގެ ޗުއްޓީއެއް މުސާރަ ލިބޭ ގޮތަށް، އަންހެނުން ވިހެއުމުން ދޭ ހަ މަސް ދުވަހުގެ ޗުއްޓީއާ ބެހޭ ގަވައިދު އިސްލާހުކޮށްފިއެވެ.\nއެ ގަވައިދުގައި ބުނާ ގޮތުން، މުވައްޒަފަކު ވިހާ ދުވަސް ކައިރިވެފައިވާނަމަ ނުވަތަ ބަލިވެއްޖެނަމަ ނުވަތަ ވަޒީފާއަށް ނުކުތުމަށް އޭނާގެ ސިއްހީ ހާލަތު ތަންނުދޭނަމަ، ވިހެއުމުގެ ކުރިން ބަންދު ދުވަސްތައް ހިމެނޭހެން 28 ދުވަހުގެ ޗުއްޓީއެއް މުސާރަ ލިބޭގޮތަށް ދޭން ޖެހެއެވެ. އަދި އެޗުއްޓީގެ ދުވަސްތައް ވިހެއުމުން ދޭ ހަ މަސް ދުވަހުގެ ޗުއްޓީގެ ގޮތުގައި ނުގުނޭނެ ކަމަށް އެ ގަވައިދުގައި ބުނެއެވެ.\nއެކަމަކު، އެ ޗުއްޓީ ލިބެނީ ބަލިވެ އިނުމުގެ ސަބަބުން އޮފީހަށް ނުނިކުމެވޭނެ ކަމަށް ބުނެ ރަޖިސްޓްރީކޮށްފައިވާ ސިއްހީ މަސައްކަތްތެރިއަކު ދޫކުރާ ލިޔުމެއް ހުށަހެޅުމުންނެވެ. އަދި މާބަނޑު ދުވަސްވަރުގެ ކުރީކޮޅުގެ ބަލިވެގެން ހުށަހަޅައިފިނަމަ ވެސް އެއް މަސް ދުވަހުގެ ޗުއްޓީއެއް ލިބެއެވެ. އެކަމަކު، މުސާރައެއް ނުލިބެއެވެ.\nސިވިލް ސާވިސްގައި މަސައްކަތްކުރާ މުވައްޒަފުންނަށް ވިހެއުމުން ލިބޭ ޗުއްޓީ ހަ މަހަށް އިތުރުކުރިކަން އިއުލާނުކުރައްވާފައި ވަނީ އަންހެނުންގެ ދުވަހުގެ މުނާސަބަތުގައި މިދިޔަ ބުރާސްފަތި ދުވަހު ކ. މާފުށީގައި ބޭއްވި ޖަލްސާގައި ރައީސް އިބްރާހީމް މުހައްމަދު ސޯލިހެވެ.\nރައީސް ޞާލިޙް ސިވިލް ސާވިސް ކޮމިޝަން


Zahidge massala fuluhun balany\nޒާހިދު ރަމީޒު: އޭނާގެ މައްސަލަ ބަލަމުން އަންނަ ކަމަށް ފުލުހުން ވަނީ ބުނެފައި -- އަވަސް ފޮޓޯ\nދެން އަންނަ ވެރިކަމެއްގައި ރައީސް އިބްރާހިމް މުހައްމަދު ސޯލިހު ދަންޖައްސަން ގޮވާލި އިދިކޮޅު ޕީޕީއެމް ކައުންސިލްގެ މެންބަރެއް ކަމަށްވާ ޒާހިދު ރަމީޒްގެ މައްސަލަ ބަލަމުން އަންނަ ކަމަށް ފުލުހުން ބުނެފި އެވެ.\nމިހާރު ބަންދު ކޮށްފައިވާ ނިއުޕޯޓްގެ ވެރިޔާ، ޒާހިދު އިއްޔެ ކުރި ޓްވީޓެއްގައި އޭނާ ބުނެފައި ވަނީ ދުނިޔޭގެ ބޮޑެތި ގައުމުތަކުގައި ގައުމަށް ޣައްދާރުވުމުން އޮންނަ ހުކުމަކީ މަރުގެ ހުކުމް ކަމަށެވެ. އަދި އޭނާ އެންމެ ދެކެން ބޭނުންވަނީ ދެން އަންނަ ވެރިކަމެއްގައި އިސްލާމީ ޝަރީއަތާއި އެއްގޮތަށް ޝަރީއަތް ހިންގައި، ރާއްޖޭގެ ގާނޫނުތައް ބަދަލު ކޮށްގެން މަރުގެ ހުކުމް ތަންފީޒުކުރުން ކަމަށެވެ.\nއެކަމާ ގުޅިގެން ބަލަންޖެހޭ ކަންކަން ބަލަމުން އަންނަ ކަމަށް ފުލުހުން ބުންޏެވެ. އިތުރު ތަފްސީލެއް ނުދެ އެވެ.\nމީގެ ކުރިން، މަރާލައިފައިވާ ބްލޮގަރު ޔާމީން ރަޝީދަށް ވެސް ޓްވިޓާގައި ޒާހިދު ވަނީ މަރުގެ އިންޒާރުތަކެއް ދީފަ އެވެ. ޔާމީން މަރައިލުމަށްފަހު އޭނާ މަރު ކޮމިޝަނަށް ހާޒިރުކޮށް އެކަމާ ގުޅިގެން ސުވާލުވެސް ކުރި އެވެ.\nޕީޕީއެމް ރައީސް އިބްރާހިމް މުހައްމަދު ސޯލިހު މަރުގެ އިންޒާރު + މޯލްޑިވްސް ޕޮލިސް ސާވިސް


Kharadhu kuda kururmuge fiyavalhuthakah rayyithuge faaadukiyun inthihaa ah! - vNews.mv\nޚަރަދު ކުޑަކުރުމުގެ ފިޔަވަޅުތަކަށް ރައްޔިތުންގެ ފާޑުކިޔުން އިންތިހާއަށް!\nޙައްވާ މިންހާ Male' | 13 February 2020, 14:41\n2019 ވަނަ އަހަރުގެ ޑިސެމްބަރު މަހު ޗައިނާއިން އުފަންވެގެން އައި ނޮވެލް ކޮރޯނާ ވައިރަސް މިހާރު މުޅި ދުނިޔެއަށް ފެތުރި އެކަމުގެ ބިރު މިވަނީ ބޮޑުވެފައެވެ. އަދި މިކަމުގެ ސަބަބުން އިގްތިސާދީގޮތުންވެސް އެތައް ގެއްލުންތަކެއް ވާނެ ކަމަށް ލަފާކުރެވި، ގައުމުތަކުން އަންނަނީ އިގްތިސާދީގޮތުން ގެއްލުންތައް ކުޑަކުރުމަށްޓަކައި ގިނަ ފިޔަވަޅުތަކެއް އަޅަމުންނެވެ.\nރާއްޖެއިންވެސް ވަނީ މިފަދަ އެތަައް ފިޔަވަޅުތަކެއް އެޅުމަށް ނިންމައި އެކަން އާންމުކޮށް ސަރުކާރުގެ ހުރިހާ އިދާރާއަކަށާއި މުއައްސަސާއަކަށް އެކަން އަންގާފައެވެ. ޚަރަދުކުޑަކުރުމަށް ފުރަތަމަ އެންގެވީ ކޮރޯނާވައިރަހާ ގުޅިގެން ރައްކާތެރިކަމުގެ ފިޔަވަޅު އެޅުމަށް އެކުލަވާލައްވާފައިވާ ޓާސްކްފޯސް މެދުވެރިކުރައްވައި ރައީސުލްޖުމްހޫރިއްޔާ އިބްރާހިީމް މުހައްމަދު ސޯލިހެވެ. އެއީ މިމަހުގެ ދެވަނަ ދުވަހެވެ. އަދި އެއަށްފަހު ފިނޭންސް މިނިސްޓަރު އިބްރާހީމް އަމީރު ސޮއިކުރައްވައި ދެ ސަރކިޔުލާއެއް ވަނީ ނެރެފައެވެ.\nއޮފީސް ޚަރަދުގައި ރާއްޖެއިން ބޭރަށް ކުރަންޖެހޭ ދަތުރުތަކުގެ ތެރެއިން ކޮންމެހެން ކުރަންޖެހޭ ދަތުރުތައް ނޫނީ ނުކުރުމަށާއި މިއަހަރު ކޮންމެހެން ކުރަންޖެހޭ މަރާމާތެއް ނޫނީ ނުކުރުމަށާއި، އޮފީސް ހިންގުމުގެ ޚަރަދުތައް ވީހާވެސް ކުޑަކޮށް ހަމަޖެއްސުމަށް ފިނޭންސް މިނިސްޓްރީގެ އެންގުމުގައި ވަނީ އެދިފައެވެ.\nމީގެ އިތުރަށް ކެޕިޓަލް ޚަރަދުތައް ފިޔަވައި އެހެނިހެން ޚަރަދުތައް ހުއްޓާލުމަށާއި، މުވައްޒަފުންގެ އޯވަޓައިމް ލިމިޓް ކުރުމަށާއި، ބަޖެޓުގައި ހިމަނާފައި ވީނަމަވެސް، މިހާރު ނުދޭ އެއްވެސް އެލަވަންސެއް މިއަހަރު ތެރޭގައި އަލަށް ދޭން ނުފަށަންވެސް ވަނީ އަންގާފައެވެ. އެހެންނަމަވެސް، ޕީއެސްއައިޕީ ޕްރޮގްރާމްތައް ހުއްޓާލުމަށް އަދި ވިސްނުންފުޅެއް ނެތް ކަމަށް މިނިސްޓަރ އަމީރު ވަނީ ވިދާޅުވެފައެވެ.\nމިގެނެވުނު ބަދަލުތަކާއެކު އާންމު ރައްޔިތުންގެ ވަރަށް ބޮޑެތި ފާޑުކިޔުންތައް ވަނީ އަމާޒުވެފައެވެ. ސޯޝަލް މީޑިޔާގައި ދައުރުވާ ޕޯސްޓްތަކަށް ބަލާއިރު، އާދައިގެ ރައްޔިތުމީހާއަށް ލިބެންވާ އޯވަރޓައިމްގެ ފައިސާ ކަނޑާލާއިރު ނުވަތަ ކުޑަކުރާއިރު އެންމެ އިސް މަގާމުތަކުގައި ތިއްބަވާ ބޭފުޅުންގެ މުސާރައަށް އެއްވެސް ބަދަލެއް ނާންނަނީ ކީއްވެތޯ ވަރަށް ގިނަ ބަޔަކު އަންނަނީ ސުވާލުކުރަމުންނެވެ.\nއާންމުންގެ އެންމެ ފުރަތަމަ ޝަކުވާއަކަށްވީ ޚަރަދު ކުޑަކުރުމަށް ފިޔަވަޅު އެޅުމަށް އަންގާފައި ވަނިކޮށް، ފޮރިން މިނިސްޓަރ އަބްދުﷲ ޝާހިދު ލަންޑަނަށް ވަޑައިގަތުމެވެ. މިދަތުރުފުޅަކީ ރާއްޖެ ކޮމަންވެލްތުގެ މެމްބަރު ގައުމަކަށްވުމާ ގުޅިގެން، ކޮމަންވެލްތުގެ ސެކްރެޓޭރިއަޓްގައި ދިވެހިދިދަ ނެންގެވުމަށް ކުރެއްވި ދަތުރުފުޅެކެވެ. މިއީ މިސަރުކާރު ވެރިކަމާ ހަވާލުވުމަށްފަހު އެންމެ އިސްކަމެއްދީގެން ކުރި އެއް ކަންތައް ކަމަށްވިޔަސް، މިކަމަށްވެސް އާންމުންގެ ބޮޑެތި ފާޑުކިޔުންތަކެއް އަމާޒުވިއެވެ. ޚާއްސަކޮށް މިނިސްޓަރ ޝާހިދަކީ ދަތުރުތައް ގިނަ ބޭފުޅެއްކަން ފާހަގަކޮށް މިއީ ޚަރަދު ކުޑަކުރުމަށް އަމާޒު ހިފާފައިވާ ދަނޑިވަޅެއްގައި ކުރުން އެންމެ މުހިންމު ދަތުރެއްތޯ އާންމުން ވަނީ ސުވާލު އުފައްދާފައެވެ.\nމީގެ އިތުރަށް ސަރކިއުލާތައް ނެރެ، ޚަރަދު ކުޑަކުރުމަށް ނިންމާފައިވާ ދުވަސްވަރެއްގައި ސަރުކާރުގެ މަގާމްތަކަށް މީހުން އައްޔަންކުރުންވެސް ރައްޔިތުންނަށް ބަލައިގަނެވޭ ކަމަކަށް ނުވެއެވެ. މިއަހަރު ފެށުނު ފަހުން ތިން މަގާމަކަށް ބޭފުޅުން އައްޔަންކޮށްފައިވާއިރު، އޭގެ ތެރެއިން ދެބޭފުޅުންނަކީ ސަރކިޔުލާ އާންމުކުރި ފަހުން އައްޔަންކުރި ދެބޭފުޅުންނަވެ. އަނެކަކީ ކުރިން އެހެން މަގާމެއް ފުރުއްވަމުން ގެންދަވަނިކޮށް އެއަށްވުރެ މަތީ މަގާމަކަށް ބަދަލުކުރެވުނު ބޭފުޅެކެވެ.\nމިޝަކުވާތަކާއެކު ތައުލީމީ ދާއިރާގައި މަސައްކަތްކުރާ ޓީޗަރުންގެ އުދާސްތައްވެސް ސޯޝަލް މީޑިޔާއަށް ވަނީ ބަންޑުންކޮށްލާފައެވެ. ޓީޗަރުންގެ މުސާރައަށް ހެޔޮ ބަދަލުތަކެއް އަންނަން އުޅޭ ކަމުގެ ވާހަކަތައް ދެކެވެމުން ދަނިކޮށް، މިދަނޑިވަޅުގައި މިކަމުގެ ސަބަބުން އަނެއްކާވެސް ޓީޗަރުންގެ މުސާރައަށް ގެންނަންޖެހޭ ބަދަލުތައް ގެނައުން މަޑުޖައްސާލާނެ ކަމަށް ޓީޗަރުން ދެކެއެވެ.\nފިނޭންސް މިނިސްޓަރު ރައްޔިތުންގެ މަޖިލީހަށް ހާޒިރުކޮށް ކުރެވުނު ސުވާލުތަކަށް ޖަވާބު ދެއްވަމުން މިނިސްޓަރ ވަނީ އިގްތިސާދަށް ލިބޭ ގެއްލުމުގެ އަސަރުތައް ފެންނަން ފަށާނީ އަދި ދެމަހެއްހާ ދުވަސް ފަހުން ކަމަށް ވިދާޅުވެފައެވެ. އެހެންކަމުން އިގްތިސާދަށް ލިބޭ ގެއްލުން ފޫބެއްދުމަށް ސަރުކާރުގެ ވިސްނުމަކީ ކޮބައިތޯ ވެސް ރައްޔިތުން ދަނީ ސުވާލު ކުރަމުންނެވެ. ގިނަ ބަޔަކު އަންނަނީ މިއީ އަނެއްކާވެސް އުޅަނދުތަކުގައި ސްޓިކަރ ޖަހާނެ ދުވަސްތަކެއް ކަމަށް ބުނެ ކަންބޮޑުވުން ފާޅުކުރަމުންނެވެ. މިހާރުވެސް ރައްޔިތުން އަންނަނީ ސްޓިކަރ ޖެހުމަކީ ދައުލަތަށް އާމްދަނީ ހޯދާ އެެންމެ މުހިންމު ވަސީލަތް ކަމަށް ބުނެ ވަރަށް ބޮޑަށް ފާޑުކިޔަމުންނެވެ.\nދުނިޔޭގައި ފެތުރެމުންދާ ކޮރޯނާވައިރަހުގެ ބިރު ރާއްޖެއަށް ވެސް ފޯރައި ރައްކާތެރިކަމުގެ ގޮތުން ފިޔަވަޅުތަކެއް އަޅާފައިވާއިރު، މިއީ ރާއްޖޭގެ އިގުތިސާދަށް އޮތް ބޮޑު ގޮންޖެހުމެއް ކަމަށް މިއަހަރަށް ރައްޔިތުންގެ މަޖިލީސް ހުޅުވި ޖަލްސާގައި އިއްވެވި ރިޔާސީ ބަޔާނުގައި ރައީސް ވެސް ވަނީ ވިދާޅުވެފައެވެ. އެގޮތުން ރާއްޖޭގެ ޓޫރިޒަމަށް މިއަހަރު ބޮޑު ކުރިއެރުމެއް އަންނާނެ ކަމަށް ލަފާކުރި ނަމަވެސް ޗައިނާގައި ފެތުރެން ފެށި ކޮރޯނާވައިރަހުގެ ސަބަބުން ފަތުރުވެރިކަމަށް ވަރަށް ބޮޑަށް ހިޔަނި އެޅިފައިވާ ކަމަށް ވިދާޅުވެފައި ވެއެވެ.\nއިގުތިސާދީ ގެއްލުންތައް ކުޑަކުރުމަށް ސަރުކާރުން ފިޔަވަޅުތަކެއް އެޅުމަށް ނިންމައި އެކަން އިއުލާންކޮށްފައި ވީނަމަވެސް އަމަލީގޮތުން އެކަންކަން ތަންފީޒުވަމުންދާ މިންވަރާމެދު ރައްޔިތުންގެ މެދުގައި މިވަނީ ސުވާލު އުފެދިފައެވެ. މިފަދަ ދަނޑިވަޅެއްގައި ނަމަކަށް އެންގުންތައް އެންގުމުގެ ބަދަލުގައި ސަރުކާރުން ނިންމާ ނިންމުންތަކުގައި އިޚުލާސްތެރިކަން ދެއްކުމަށް ރައްޔިތުން އެދެއެވެ.\nކޮރޯނާވައިރަސް ސިޔާސީ ރިޕޯޓް\nހެޔޮނުވާނެ ތި ހަރަދު ކުޑަ ކުރާ ވާހަކަ ނުދައްކާ ކާނެ ވަރކަށް ކާލާ\nތީ ނަމެއްގަ ކިޔާ އެއްޗެއް އިހުލާސްތެރި ކަމެއް ނުފެނުނު\nސިޔާސީ މަގާމުތައް ދަނީ ހަބޭހަށް އިތުރުވަމުން ފައިސާތައް އެގޮތް މިގޮތަށް ބަހަމުން ހުރިހާ ދެރައެއް ނކަމެތި ސިވިލް ވަޒީފާ ގަނޑުގަ އުޅޭ މީހާއަށް\nބަލަގަ ހަދިޔާއަށް ދޭ އެއްޗެއްވެސް ގެޔައް ގެންދާ މީހުން ކޮށފާނެތާ ކޮންމެ ކަމެއްވެސް\nރައްޔިތު މީހާ ފުނޑެނީ.. ޕާރޓީ މީހާއަށް އަނެއްކާވެސް ބޮޑު މުސާރައާ ބޮޑު ސިޔާސީ މަގާމާ ބަހަނީ.. އޯގާތެރި ސަރުކާރު ގެ އޯގާތެރިކަން މެކުހަށް


ޓީމަކަށް ބާކީ އެއްމެޗު އޮއްވާ އެފް.އީ އަދި އެމް.އެން.ޔޫ.ބީ.އެސް ފައިނަލަށް – MNUSU\nޓީމަކަށް ބާކީ އެއްމެޗު އޮއްވާ އެފް.އީ އަދި އެމް.އެން.ޔޫ.ބީ.އެސް ފައިނަލަށް\nމިހާރު ކުރިއަށްދާ ”އެމް.އެން.ޔޫ.އެސް.ޔޫ އިންޓަރ ފެކަލްޓީ ބަހުސް މުބާރާތް 2018“ ގައި ކޮންމެ ޓީމަކަށް ބާކީ އެއްމެޗު އޮއްވާ ފައިނަލުގައި ބައްދަލުކުރާނެ ޓީމުތައް ކަށަވަރުވެއްޖެއެވެ. މިގޮތުން ފެކަލްޓީ އޮފް އެޑިއުކޭޝަން (އެފް.އީ) އަދި އެމްއެންޔޫ ބިޒްނަސް ސްކޫލަށް ފައިނަލު ކަށަވަރުވީ ހުކުރުދުވަހުގެ މެންދުރުފަހުގެ ބަހުސްތަކަށް ފަހު އެވެ.\nހުކުރުދުވަހުގެ (19/08/2018) މެންދުރުފަހު 02:30ގައި މުބާރާތުގެ3ވަނަ ބަހުސްގައި ބައްދަލުކުރީ އެފް.އީ އަދި ސްކޫލް އޮފް ނާރސިންގ އެވެ. މި ބަހުސްގެ މައުޟޫ އަކީ ”ދިވެހި ރަށްފުށުގެ ތަރައްޤީއަށް އެންމެ މުހިއްމީ އެއްފަސްކުރުމެވެ.“ ކަމަށްވާއިރު، މި ބަހުސް 715 – 685ގެ ނަތީޖާއަކުން ކާމިޔާބުކުރީ ފެކަލްޓީ އޮފް އެޑިއުކޭޝަން (އެފް.އީ) އެވެ. މި ބަހުސްގެ އެންމެ މޮޅު ބަހުސްކުރުންތެރިޔާއަށް ހޮވުނީ އެފް.އީގެ އަބްދު ﷲ ޝަފީޢު ހަސަންކަމަށްވާއިރު، މި ބަހުސަށް އެފް.އީ ޓީމުން ދެން އަރާފައިވަނީ ޝަޒާރަތު ޝަރީފްގެ އިތުރުން އާމިނަތު ހަމީޒާ އެވެ. އެސް.އެން އިން ބަހުސަށް އެރީ ޝަހީދާ އިބްރާހީމް، އާމިނަތު ނަޒީހާ އަދި އަމްރާ އަހްމަދެވެ.\nހުކުރުދުވަހު މެންދުރުފަހު ބޭއްވުނު ދެވަނަ ބަހުސް އަދި މުބާރާތުގެ4ވަނަ ބަހުސްގައި އެމްއެންޔޫ ބިޒްނަސް ސްކޫލުން ފެކަލްޓީ އޮފް އާރޓްސްގެ މައްޗަށް ކުރިހޯދީ 954.5 – 553ގެ ފަރަޤު ބޮޑު ނަތީޖާއަކުންނެވެ. މި ބަހުސްގެ އެންމެ މޮޅު ބަހުސްކުރުންތެރިޔާއަށް ހޮވުނީ އެމްއެންޔޫ ބިޒްނަސް ސްކޫލުގެ ފާތިމަތު މާސާ ކަމަށްވާއިރު، ދެން އެ ޓީމުން ބަހުސްކުރީ އަލީ ރަޝީދު އަދި އާމިނަތު އީނާސް އެވެ. އެފް.އޭ އިން ބަހުސްކުރަން އެރީ މަރިޔަމް ޝަހުދާ، ޢަލީ ރަޢުފަތު ޞާދިޤު އަދި ފާޠިމަތު އުސްރާ އެވެ.\nމުބާރާތުގެ ގްރޫޕް ސްޓޭޖްގެ ފަހު2ބަހުސް އޮންނާނީ ހޮނިހިރުދުވަހުގެ ރެޔެވެ. (20 އޮކްޓޯބަރ 2018)\nމި މުބާރާތުގެ އިސްފަނޑިޔާރަކީ އަލްއުސްތާޛް މުޙައްމަދު ޔާމީން އިބްރާހީމެވެ. އަދި ފަނޑިޔާރުންގެ ގޮތުގައި ދެން ތިއްބަވާނީ އަލްފާޟިލް މުޙައްމަދު ޝިފާން، އަލްއުސްތާޛް މުޙައްމަދު ޖައުޝަން ޝަރީފް އަދި އަލްފާޟިލް ޢަލީ އަމީރެވެ.\nމިއީ، އެމްއެންޔޫއެސްޔޫ އިން އިންތިޒާމުކުރާ މުބާރާތެކެވެ. މި މުބާރާތުގައި ވާދަކުރަނީ4ޓީމަކުންކަމަށްވާއިރު، މުބާރާތްކުރިއަށްދާނީ ލީގު އުސޫލުންނެވެ.4ޓީމު4ޓީމާ ބައްދަލުކޮށް ނިމޭއިރު، 1 ވަނަ އަދި2ވަނައިގައި އޮންނަ2ޓީމު ފައިނަލަށް ދަތުރު ކުރާނެއެވެ. މުބާރާތް ކުރިއަށް ދާނީ 18 އޮކްޓޯބަރުން 21 އޮކްޓޯބަރުގެ ނިޔަލަށެވެ.


ޕަބްލިޝްކުރި ތާރީޚް: 05 މާރިޗު 2020\nސުންގަޑި: 16 މާރިޗު 2020 1330\nޓީޗަރުންގެ ވަޒީފާގެ އޮނިގަނޑުގެ CS15-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS15-3 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS15-2 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS13-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS13-3 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS13-2 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\nޓީޗަރުންގެ ވަޒީފާގެ އޮނިގަނޑުގެ CS11-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން އަދި ސެންޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުތު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން\n(ހ) ސިވިލް ސާރވިސްގެ ވަޒީފާއެއްގައި، ދައުލަތުގެ މުވައްސަސާއެއްގައި، ނުވަތަ ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމިއްޔާ / ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ނ) އުވާލާފައިވާ ދައުލަތުގެ އިދާރާތަކާއި ސަރުކާރު ހިއްސާވާ ކުންފުންޏެއްގައި މަސައްކަތް ކޮށްފައިވާ ނަމަ، އަދާކޮށްފައިވާ ވަޒީފާ، ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރަންސް ޗެކް ފޯމް.\nކަނޑައަޅާފައިވާ ޤަވާއިދުތަކާއި އުސޫލުތަކާ އެއްގޮތަށް މީހަކު ހޮވުމަށް ބަލާނެ ކަންތައްތައް މި ސްކޫލްގެ ވެބްސްއިޓުން ލިބެންހުންނާނެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 މާރިޗް 2020 ގެ (13:30) ގެ ކުރިން، އިސްކަންދަރު ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nއިންޓަވިއު(އިމްތިޙާނާއި ޕްރެޒެންޓޭޝަން އޮންނަ ނަމަ އެ ބައިވެސް ހިމެނުން) އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،17 މާރިޗް 2020 އާއި 26 މާރިޗް 2020 އާ ދެމެދު، އިސްކަންދަރު ސްކޫލްގައެވެ.\nގްރޭޑް 10 ނިންމިކަން ބަޔާންކުރާ ސްކޫލް ލީވިންގ ސެޓްފިކެޓެއް ނުވަތަ ގުރޭޑް 10 ނިންމާ އިމްތިޙާނެއްގައި ބައިވެރިވެފައިވާކަމުގެ ލިޔުމެއް ލިބިފައިވާނަމަ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ. ( މިލިޔުން އޮންނަން ވާނީ ދިވެހިރާއޖޭގެ ބާ ކައުންސިލްގެ" އަސްލާ އެއްގޮތްކަމުގެ ތައްގަނޑުޖެހުމާބެހޭ ގަވާއިދު" ގަވާއިދު ގައިވާ ގޮތުގެ މަތިން ތައްގަނޑު ޖެހިފައެވެ.)\nގްރޭޑް 12 ނިންމިކަން ބަޔާންކުރާ ސްކޫލް ލީވިންގެ ސެޓްފިކެޓެއް ނުވަތަ ގްރޭޑް 12 ނިންމާ އިމްތިޙާނެއްގައި ބައިވެރިވެފައިވާކަމުގެ ލިޔުމެއް ލިބިފައިވާނަމަ މަތީ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ. ( މިލިޔުން އޮންނަން ވާނީ ދިވެހިރާއޖޭގެ ބާ ކައުންސިލްގެ" އަސްލާ އެއްގޮތްކަމުގެ ތައްގަނޑުޖެހުމާބެހޭ ގަވާއިދު" ގަވާއިދު ގައިވާ ގޮތުގެ މަތިން ތައްގަނޑު ޖެހިފައެވެ.)\nޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވާނަމަ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ. ( މިލިޔުން އޮންނަން ވާނީ ދިވެހިރާއޖޭގެ ބާ ކައުންސިލްގެ" އަސްލާ އެއްގޮތްކަމުގެ ތައްގަނޑުޖެހުމާބެހޭ ގަވާއިދު" ގަވާއިދު ގައިވާ ގޮތުގެ މަތިން ތައްގަނޑު ޖެހިފައެވެ.)\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3323244 އަށެވެ. އީ-މެއިލް ކުރާނީ [email protected]އަށެވެ. ސިވިލް ސަރވިސްގެ ވަޒީފާ ތަކަށް މީހުން ހޮވުމާއި ޢައްޔަން ކުރުމުގެ މިންގަނޑުތަކާއި އުސޫލުތައް އަދި އެ އުސޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަންގެ ވެބްސައިޓްގެ ޑައުންލޯޑްސްގެ "އައްޔަން ކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.


SunOnline: Japanuge billionarakaai eku handhah dhaan 20,000 anhenun\nޖަޕާނުގެ ބިލިއަނަރަކާ އެކު ހަނދަށް ދާން 20،000 އަންހެނުން!\nމިޙްނާ ނާސިހު 28 Jan 2020, 09:26\nޔުސާކޫ މެޒާވާ -- ފޮޓޯ:ބިޒްނަސް އިންސަިއޑާ\nޖަޕާނުގެ މަޝްހޫރު ފެޝަން ބިލިއަނަރު ޔުސާކު މެޒާވާއެކު ހަނދަށް ދިއުމަށް 20،000 އަންހެނުން ކުރިމަތިލައިފި އެވެ. ޔުސާކޫގެ މި ދަތުރަކީ ދުނިޔެއިން ފުރަތަމަފަހަރަށް ކޮމާޝަލް ސްޕޭސް ފްލައިޓެއްގައި އަމިއްލަމީހަކު ހަނދަށް ދާން ކުރާނޭ ފުރަތަމަ ދަތުރެވެ.\nސްޕޭސް އެކްސް ސްޓާޝިޕްގައި 2023 ވަނަ އަހަރު ހަނދުވަށައި ކުރަން ހަމަޖެހިފައިވާ މި ދަތުރުގައި ޔުސާކޫއާއި އެކީ ބައިވަރިވާނޭ ލޯބިވެރިއަކު ހޮވުމަށް އޭނާ އިއުލާނު ކޮށްފައިވަނީ 'ފުލް މޫން ލަވާރސް' ގެ ނަމުގައި އޭނާ ހަދާ ހާއްސަ ރިއަލިޓީ ޓީވީ ޝޯ އަކުންނެވެ.\n— Yusaku Maezawa (MZ) 前澤友作 (@yousuck2020) January 16, 2020 ">\nމި ޝޯގައި ބައިވެރިވުމުގެ މުއްދަތު މި ޖެނުއަރީ މަހުގެ 17 އަށް ހަމަވެފައިވާއިރު، ޝޯ ސްޓްރީމްކުރާ އަބެމާޓީވީ އިންވަނީ 20،000 އަށްވުރެ ގިނަ އަންހެނުން ޔުސާކޫގެ ބައިވެރިޔާއަށް ވުމަށްޓަކައި ކުރިމަތިލާފައިވާކަން ހާމަކޮށްފައެވެ.\nޖަޕާނުގެ އެންމެ ކާމިިޔާބު ފެޝަން ބްރޭންޑް ކަމުގައިވާ ޒޯޒޯގެ ވެރިޔާއަކީވެސް ޔުސާކޫ ކަމުގައިވާއިރު، މި ނިމުނު އަހަރު އޭނާވަނީ ޒޯޒޯގެ ސީއީއޯކަމުން އިސްތިއުފާދީ ކުންފުނީގެ 30 އިންސައްތަ ވިއްކާލާފައެވެ. އަދި ވަކިވުމުގެ ގޮތުން 2.3 ބިލިއަން ޑޮލަރުގެ އެގްޒިޓް ޕެކޭޖެއް އޭނާ ނެގިއިރު، މި ނިންމުމަކީ ހަނދަށް ދިއުމަށްޓަައި ފުރިހަމަ ކުރަންޖެހޭ ތަމްރީނުތަކަށް ވަގުތު ހުސްކުރުމުގެ ގޮތުން އޭނާ ނިންމި ނިންމުމެއްކަމަށް ވަނީ ބުނެފައެވެ.\nއުމުރުން މިހާރު 44 އަހަރުގެ ޔުސާކޫއާއިއެކު ހަނދަށް ދިއުމަށްޓަކައި ކުރިމަތިލި ކުދިންގެ ކިބައިގައި ހުންނަންޖެހޭ ޝަރުތުތަކެއްގެ ގޮތުގައި ލިސްޓުކޮށްފައިވާ ކަންތައްތަކުގެ ތެރޭގައި އުމުރުުން 20 އަހަރު ފުރިފައިވުމާއި، ދުނިޔޭގެ ސުލްހަމަސަލަސްކަމަށް ލޯބިކުރާ މީހަކަށްވުން ހިމެނެއެވެ.\nމިއަހަރުގެ މާރޗްމަހުގެ ތެރޭގައި ޔުސާކޫއާއި އެކީގައި ހަނދަން ދާނެ ބައިވެރިއެއް ހޮވާނޭކަމަށް ވަނީ އިއުލާނުކުރެވިފައެވެ.\nމި ނޫނަސް ޔުސާކޫއަކީ މިފަދަ ތަފާތު އެތައްކަމެއް ކުރަމުންދާމީހެކެވެ. މިގޮތުން ދާދިފަހުން އެނާވަނީ ޓްވިޓާއިން އޭނާ ފޮލޯކުރާ 1000 މީހުންގެ މެދުގައި9މިލިއަން ޑޮލަރު ބަހާނޭ ކަމަށް ބުނެފައެވެ. މިއީ ފައިސާ އިން މީހުން އުފާވޭތޯ ބެލުމަށް އޭނާ ކުރާ އިޖްތިމާއީ އެކްސްޕެރިމެންޓެއްގެ ބައެއްކަމަށްވެސް ޔުސާކޫވަނީ ބުނެފައެވެ.


ކޯޕަރޭޓިވް ސޮސައިޓީ، މުހިންމު ސިޔާސަތެއް — Ihavandhoo.com\nކޯޕަރޭޓިވް ސޮސައިޓީ، މުހިންމު ސިޔާސަތެއް\n16 ޖެނުއަރީ 20140އަޙްމަދު ރިޟްވާން\nލޯކަލްކައުންސިލްގެ ދެވަނަ ދައުރަކަށް ކައުންސިލަރުން ހޮވުމަށް ބާއްވާ އިންތިހާބު ބޭއްވުމަށް ހަމަޖެހިފައިވާ ވަގުތުޖެހެން ކުޑަތަންވީއެވެ. އެއިންތިހާބުގައި އިހަވަންދޫ ކައުންސިލަށް ވާދަކުރާ ކެންޑިޑޭޓެއްގެ ހައިސިއްޔަތުން އަޅުގަނޑު ދެތިންބަހެއް މިނޫހުގެ ކިއުންތެރިންނާއި ހިއްސާކޮށްލުމަށް ގަސްތުކުރަމެވެ.\n2011 އާއި ހިލާފަށް މިފަހަރުގެ އިންތިހާބުގައި އިހަވަންދޫ ރަށުކައުންސިލަށް ވާދަކުރަނީ މައިގަނޑު ދެފިކުރެއްގެ ފަރާތްތަކުންނެވެ. ސަރުކާރު ހިންގާ ކޯލީޝަނާއި އެމްޑީޕީއެވެ. ކުރީފަހަރާއި ހިލާފަށް މިފަހަރަކު އަމިއްލަގޮތުން އެއްވެސް ކެންޑިޑޭޓެއް ވާދައެއް ނުކުރެއެވެ. ހަމައެހެންމެ 2011ގެ އިންތިހާބާއި ހިލާފަށް މިފަހަރު ޕާޓީތަކުން ވަނީ ރަށަށް އަމާޒުކޮށް މެނިފެސްޓޯތަކެއް އާންމުކޮށްފައެވެ. ވައުދުތަކާއި ސިޔާސަތުތަކުން މެނިފެސްޓޯގެ ސަފުހާތައްވަނީ ޖަރީކުރެވިފައެވެ. ޕާޓީގެ މެނިފެސްޓޯގެ އިތުރަން ބައެއްކެންޑިޑޭޓުންވަނީ ފަރުދީގޮތުންވެސް ވައުދުތަކެއް ވެލައްވާފައެވެ.\nއަޅުގަނޑު އެޕާޓީއެއްގެ ފަރާތުން ވާދަކުރާ އެމްޑީޕީގެ މެނިފެސްޓޯ އެކުލަވާލަމުންދިއައިރު އަޅުގަނޑުމެންގެ ފިކުރު ބޮޑަށްގެންގުޅުނީ ވައުދުތަކެއް ވުމަށްވުރެބޮޑަށް ސިޔާސަތުތަކެއް އެކުލަވާލެވޭތޯއެވެ. ވައުދު ނުވަތަ ޕުލެޖަކީ ދެމެހެއްޓެނިވި ކަމެއްކަމަކަށް އަޅުގަނޑުމެނަކަށް ނުފެނުނެވެ. މިސާލަކަށް ބަލާލަމާތޯއެވެ. ޓައިވާނަކީ އެފެއްދުންތެރިކަމާއި އިޤްތިސާދީގޮތުން ސޮކޭންޑްނީވިއާގެ ގިނަގައުމުތަކަށްވުރެ ކުރީގައި އުޅޭގައުމެކެވެ. ޓައިވާނުގައި މިހާރު ވެރިކަންކުރާ ޕާޓީން ވެރިކަމަށް އައުމުގެކުރިން ކޮންމެ ކިޔަވާކުއްޖަކަށް ޓެބްލެޓެއްދޭން ވައުދުވިއެއެވެ. ނަމަވެސް މުއްސަދި ޓައިވާނަށްވެސް އެންމެފަހުން ވިސްނުނީ އެއީ "ފީސަބަލް" އަދި ދެމެހެއްޓެނިވި ކަމެއްނޫންކަމެވެ. އެކަމަކީ ނަތީޖާ ނެރެވޭކަމަކަށްނުވީ ކޮންމެކުއްޖަކަށް ޓެބްލެޓް ދިނުމަށް ކުރަންޖެހޭ ދެބިލިއަން ޑޮލަރުގެ ހަރަދުގެ ސަބަބަކުންނޭނެވެ. އެކަމުގެ ސަބަބުން އިގްތިސާދަށް ނުހަނުބޮޑު ގެއްލުންވާނެއެވެ. އެތައްކުންފުންޏެއް ބަނގުރޫޓް ވާނެއެވެ. ފައިސާގެ ވެލިއު ޑިފްލޭޓް ވާނެއެވެ. މިހެންގޮސް އެތައްކަމެކެވެ.\nރާއްޖެއަކީ ތިންވަނަދުނިޔޭގެ ގައުމެއްނަމަވެސް ނިމިދިޔަ ރިޔާސީއިންތިހާބުގައި ބައިވެރިވި ކެންޑިޑޭޓަކުވެސް މިފަދަ ވައިދެއްވިއެވެ. ނަމަވެސް އަޅުގަނޑު ދެކޭގޮތުގައި އެފަދަ ވައުދުތަކަށްވުރެ ނަތީޖާނެރެވޭނީ ހިކުމަތްތެރި ސިޔާސަތުތަކެއް ތަންފީޒްކުރެވިގެންނެވެ. މިސާލަކަށް ކިޔަވާކުދިންނަށް އެފަދަ ޒަމާނީތަކެތި ފަސޭހައިން ބޭނުންކުރެވޭނެ ގޮތްތަކެއް ޕަބްލިކް ލައިބްރަރީއެއްގެ ގޮތުގައި ގާއިމްކުރެވިދާނެއެވެ.\nމިގޮތުން ދެމެހެއްޓެނިވި ސިޔާސަތެއްގެ ގޮތުގައި އަޅުގަނޑުގެ ޓީމުން މިފަހަރު ހުށަހަޅާ އެއްންމެ މުހިއްމު ސިޔާސަތަކީ ކޯޕަރޭޓިވް ސޮސައިޓީގެ ސިޔާސަތެވެ. މި ސިޔާސަތަކީ ރައްޔިތު ފައިސާ ރައްޔިތުންގެ ޖީބަށް ވެއްދުމުގެ ސިޔާސަތޭވެސް ބުނެވިދާނެއެވެ. ކޯޕަރޭޓިވް ސޮސައިޓީގެ ސިޔާސަތުގެ ބޭނުމަކީ ރައްޔިތުންގެ މުދަލުގައި ރައްޔިތުންގެ ހިއްސާ ބޮޑުކޮށް ތަރައްގީގެ މަސައްކަތުގައި ރައްޔިތުންގެ ބައިވެރިވުމާއި ބަދަހިކަން އިތުރުކުރުމާއި އެކު ރައްޔިތުން ބާރުވެރިކޮށް ހޭލުންތެރިކޮށް މުޖުތަމައުގެ އެންމެ މަތީ ފަންތީގައި ފިކުރު ހިންގާ ފަރުދުން އިތުރުކުރުމެވެ. ކޯޕަރޭޓިވް ސޮސައިޓީގެ ސިޔާސަތުގެ މަގުސަދަކީ ރައްޔިތުންގެ ބަސް ސީދާ ގޮތުގައި ރައްޔިތުންގެ މުދަލަށް އޮތުމާއެކު އެ މުދަލުން ލިބޭ ނަފާގެ ހިއްސާއެއް ރައްޔިތުމީހާ އަށްވެސް ލިބުމެވެ.\nމި މުހިންމު މަޤުޞަދުތައް ޙާޞިލްކުރުމަށްޓަކައި އަޅުގަނޑުމެންގެ މެނިފެސްޓޯގައި ވައުދު ވެފައިވާނީ ރައްޔިތުންގެ ނަމުގައި ކޯޕަރޭޓިވް ސޮސައިޓީއެއް އުފެއްދުމަށެވެ. އެ ސޮސައިޓީގައި ރަތްޔިތުނަށާއި ރަށުގެ ކުލަބުޖަމިއްޔާ ތަކަށްވެސް ބައިވެރިވުމުގެ ފުރުސަތު ހުޅުވައިލުމަށެވެ.\nކައުންސިލާއި ރަތްޔިތުން ގުޅިގެން އެފެއްދޭ ކޯޕަރޭޓިވް ސޮސައިޓީއަށް ކައުންސިލަށް ނަފާ ލިބިލިބި ހުރި ބައެއް މުދާ ކައުންސިލްގެ ހިއްސާގެ ގޮތުގައި ބަދަލުކުރެވޭނެއެވެ. ސޮސައިޓީގެ ކުރިމަގުގެ ތަސައްވަރެއް އަޅުގަނޑުމެންނަށް ސިފަ ކުރެވެއެވެ. އަޅުގަނޑުމެންނަށް އަންދާޒާ ކުރެވޭގޮތުގައި ސޮސައިޓީގެ ފުރަތަމަ އަހަރު ވެސް ސޮސައިޓީގައި ބައިވެރިވާ ރައްޔިތުންގެ ޖީބަށް ނަފާ ވަންނާނެއެވެ. އަޅުގަނޑުމެންނަށް އަންދާޒާކުރެވޭ ގޮތުގައި ސޮސައިޓީގެ ވިޔަފާރި ފުޅާވެ މަސްދޯނި ފަހަރު ވެސް ސޮސައިޓީން ބަނދެ ރައްޔިތުންނަށް ލޯނު ދޯކޮށް ވިޔަފާރިގެތައް އަޅައި ރައްޔިތުނަށް ދަރަންޏަށް މުދާ ދޫކުރުމާ ހިސާބަށް ދައުރުނިމުމުގެ ކުރިންވެސް ހިކުމަތްތެރިކަމާއިއެކު މަސައްކަތްކޮށްފިނަމަ ގެންދެވިދާނެއެވެ.\nކޯޕަރޭޓިވް ސޮސައިޓީން ލިބޭ ނަފާއިން ކުލަބް ޖަމިއްޔާތައް ހަށިފޮޅާލާފައި އިޖުތިމާއީ ހަރަކާތްތަކަށް ނުކުތުމަކީ އަޅުގަނޑުމެންގެ އުންމީދެވެ.އެ ސޮސައިޓީ މުއްސަނދި ސޮސައިޓީއަކަށްވެ ސްކޮލާޝިޕްތަކާއި އެހެނިހެން އިޖްތިމާއީ ޒިންމާތައް އަދާކުރާނެ ދުވަހެއްފެނުމީ އަޅުގަނޑުމެންގެ ތަސައްވަރެވެ.\nކޯޕަރޭޓިވް ސޮސައިޓީ ރަނގަޅަށް ހިންގިއްޖެނަމަ މިރަށަށް ދިމާވެފައިވާ އެތައްމައްސަލަތަކަކަށް އެދެވޭ ހައްލެއް ލިބިގެންދާނެއެވެ. ވަޒީފާގެ ފުރުސަތުތައް އިތުރުވާނެއެވެ. އެތުބާރުކުރެވޭފަދަ އިންވެސްޓެއް ކުރެވޭނެ ނިޒާމެއް ގާއިމްވެގެންދާނެއެވެ. ރަށުގެ އިގްތިސާދު މެކުހައްޖެހުމުގެ ފުރުސަތު ހުޅުވިގެންދާނެއެވެ. އަޅުގަނޑުމެން ބޭނުމީ ދެމެހެއްޓެނިވި ތަރައްޤީއެވެ. މިއަދު ވޯޓެއްލީމާ ޖީބައްލާނެ ރުފިއާއެއް ލިބިދާނެއެވެ. ނަމަވެސް އަޅުގަނޑުމެން ބޭނުމީ އަބަދު ޖީބަށްލާން އެރުފިޔާ ލީބެނެފަދަ އިންތިޒާމެކެވެ.


Control eh nethi india in raajje ah kaadu ethere kuran fashaifi\nވިޔަފާރި - ކާޑުގެ ބާވަތްތައް އެތެރެކުރުން\nކޮންޓްރޯލެއް ނެތި އިންޑިއާއިން ރާއްޖެއަށް ކާޑު އެތެރެކުރަން ފަށައިފި\nކޮންޓްރޯލްއެއް ނެތި ކާޑުގެ ބާވަތްތަކާއި ފިޔާ، އަލުވި އެތެރެކުރެވޭ\nކ. މާލެ3ޖުލައި 2017 | ހޯމަ 23:26 2,346\nކާޑުގެ ބާވަތްތައް، ކޮންޓްެރޯލެއް ނެތި އެތެރެކުރެވޭ - ގޫގުލް\nއިންޑިއާއާއި ރާއްޖެއާ ދެމެދު ވެފައިވާ ވިޔަފާރީގެ އެއްބަސްވުމެއްގެ ދަށުން ކޮންޓްރޯލެއް ނެތި ރާއްޖެއަށް ކާޑު އެތެރެ ކުރަން ފަށައިފިއެވެ.\nޓައިމްސް އޮފް އިންޑިއާ ނޫހުގައި ބުނެފައިވާ ގޮތުގައި މިއަހަރުން ފެށިގެން 2018 ވަނަ އަހަރުގެ ނިޔަލަށް، ފިޔާ، އަލުވި އަދި ކާޑުގެ ބާވަތްތައް ކޮންޓްރޯލެއް ނެތި ރާއްޖެއަށް އެތެރެ ކުރެވޭނެ އެވެ.\nއެގޮތުން ރާއްޖެއާއި އިންޑިއާއާ ދެމެދު ވެފައިވާ އެއްބަސްވުމުގެ ދަށުން އިންޑިއާ ސަރުކާރުން ކާޑުގެ ބާވަތްތަކާއި ފިޔާ، އަލުވި ބޭރުކުރާ މިންވަރު ކޮންޓްރޯލްކުރުމަށް ގެންގުޅޭ ސިޔާސަތުތަކުގައި ރާއްޖެ ނުހިމެނޭނެއެވެ.\nއެ އެއްބަސްވުމުގެ ދަށުން އިންޑިއާއިން ރާއްޖެއަށް 11614.4 ޓަނުގެ އަލުއްވާއި، 19466.4 ޓަނު ފިޔާ، 67640.2 ޓަނުގެ ހަނޑޫ، 59442.2 ޓަނުގެ ގޮދަން ފުށް އަދި 11706.3 ޓަނުގެ ހަކުރު ރާއްޖެއަށް އެތެރެކުރުމުގެ ހުއްދަ އިންޑިއާ ސަރުކާރުންވަނީ ދީފައެވެ.\nމިއެއްބަސްވުން ތަންފީޒުކޮށްފައިވަނީ ނިމިދިޔަ އޭޕްރީލް މަހުން ފެށިގެން ކަމަށާއި އެ އެއްބަސްވުމުގެ ދަށުން ކޮންޓްރޯލެއް ނެތި ރާއްޖެއަށް ކާޑު އެތެރެ ކުރެވުނު ނަމަވެސް، އެފަދަ ތަކެތި އެގައުމުން ރާއްޖެއަށް އެކްސްޕޯޓު ކުރުމުގެ 30 ދުވަސް ކުރިން އެކަން ލިއުމަކުން އަންގަން ޖެހޭނެ ކަމަށެވެ.


Cindrella job eh beynuntha? faivaanah araigen bodu musaaraeh!\nއޮށޯވެލައިގެން އޮވެ ވެސް ސިންޑްރެއްލާ ޖޮބުން މުސާރަ ލިބޭ\nމަސައްކަތެއް ނުކޮށް ފައިސާ ލިބުމަކީ ވަރަށް ގިނަ މީހުންގެ ހުވަފެނެކެވެ. ތަނެއްގައި ރީއްޗަށް އިށީނދެލައިގެން އެއްވެސް ކަމެއް ނުކޮށް އިނދެ ބެންކަށް ބޮޑު މުސާރައެއް ވަންނަ ވަޒީފާއެއް ހަމަ ގައިމުވެސް ވަރަށް ގިނަ ބައެއްގެ ހުވަފެނަކަށް ވާނެ އެވެ. އިނގިރޭސި ވިލާތުގެ ކުންފުންޏަކުން މިހާރު ވަޒީފާއަށް އިއުލާން ކޮށްފައިވަނީ މިފަދަ މަސައްކަތަކަށެވެ. މި ވަޒީފާގައި ކުރަން ޖެހޭނެހާ ވެސް ކަމަކީ އެ ކުންފުނިން ދޭ ފައިވާނަކަށް އަރައިގެން އުޅުމެވެ.\nބެޑްރޫމް އެތުލެޓިކްސް ކިޔާ މި ކުންފުނިން ދެ މަގާމެއް އިއުލާން ކޮށްފައި ވެއެވެ. އަންހެނަކަށާއި ފިރިހެނަކަށެވެ. މި ވަޒީފާގެ ޕްރޮފައިލް އަކީ "ސްލިޕާ ޓެސްޓާ ފޯ 2021" އެވެ. މި ވަޒީފާގައި އުޅޭ މީހުން އެ ކުންފުނިން ޑިޒައިންކުރާ ފަހުގެ ފެޝަންތަކުގެ ފައިވާންތަކަށް އަރައިގެން މަހަކު 24 ގަޑިއިރު އުޅުމެވެ. މިއީ މަހަކު ދެ ދުވަހު 12 ގަޑިއިރު އުޅެން ޖެހޭނެ ވަޒީފާ އެކެވެ. ވީމާ އެހެން ވަޒީފާތަކުގައި އުޅޭ މީހުންނަށް ވެސް މި ވަޒީފާގައި ވަރަށް ފަސޭހައިން އުޅެވޭނެ އެވެ. އަދި 12 މަހުގެ ކޮންޓްރެކްޓް ލިބޭ ފަރާތަކަށް 12 ޖޯޑު ފައިވާން ވެސް ހިލޭ ލިބޭނެ އެވެ. އަދި ބޮޑު މުސާރައެއް ވެސް ލިބޭނެ އެވެ.\nމި ކުންފުނީގެ ވެބްސައިޓްގައިވާ މި ވަޒީފާގެ އެނައުންސްމަންޓްގައި ބުނެފައިވަނީ ދުނިޔޭގެ މި ސިންޑްރެއްލާ ވަޒީފާ ދެ ކެންޑިޑޭޓަކަށް ހުޅުވާލާފައިވާ ކަމަށެވެ. އެއީ އަންހެނަކަށާއި ފިރިހެނަކަށް ކަމަށާއި މި މީހުންގެ މުސާރައަކީ މަހަކު 333 ޕައުންޑް ކަމަށް ވެސް މި އިއުލާނުގައި ބުނެފައި ވެއެވެ.\nއިނގިރޭސި ވިލާތުގެ "ދަ ސަން" އާ ވާހަކަ ދައްކަމުން އެ ކުންފުނީގެ ޑައިރެކްޓަރު ހޯވާޑް ވެޓާ ބުނީ ރީތި ފައިވާނަށް އަރައިގެން އުޅެން ބޮޑު މުސާރައެއް ދިނުމަކީ އެ ވަޒީފާއަށް ހޮވޭ މީހުންނަށް ފެއަރީ ޓޭލް އެއް ފަދަ ކަމެކެވެ. ނަމަވެސް މިކަމަކީ އެ ކުންފުންޏަށް ވަރަށް މުހިއްމު ކަމެއް ކަމަށް އޭނާ ބުންޏެވެ. ސަބަބަކީ އެ ކުންފުނިން އުފައްދާ ފައިވާންތަކަކީ ފަޔަށް އަރާމު ލިބޭ ފައިވާންތަކެއް ކަން ޔަގީންކުރުމަށެވެ. އެހެންކަމުން ރަސްމީކޮށް "ބްރޭންޑް ޓެސްޓާ" އައްޔަންކުރުމަކީ އެ ކުންފުނިން އުފައްދާ ބްރޭންޑްތަކުގެ ފެންވަރު ރަނގަޅުކުރަން ވަރަށް މުހިއްމު ކަމެއް ކަމަށް ދެކޭ ކަމަށެވެ.\nއިންޑިޔާގެ ބެންގަލޫރޫގެ ކުންފުންޏަކުން 2019 ވަނަ އަހަރު މިފަދަ ވަޒީފާއަކަށް މީހުން ހޯދި އެވެ. އެ ފަހަރު އިއުލާންކުރީ "ސްލީޕިން އިންޓާންޝިޕް" އަށެވެ. މަހަކު އެއްލައްކަ ރުޕީސް ލިބޭ މި ވަޒީފާގައި ކެންޑިޑޭޓުންނަށް ޖެހެނީ ކޮންމެ ދުވަހަކު ނުވަ ގަޑިއިރު ނިދާށެވެ.


إِنَّ الْعُلَمَاءَ وَرَثَةُ الأَنْبِيَاءِ (ހަމަކަށަވަރުން ޢިލްމުވެރިންނަކީ ނަބީބޭކަލުންގެ ވާރުތަވެރިންނެވެ.)4– DhiSalafiyyah\nإِنَّ الْعُلَمَاءَ وَرَثَةُ الأَنْبِيَاءِ (ހަމަކަށަވަރުން ޢިލްމުވެރިންނަކީ ނަބީބޭކަލުންގެ ވާރުތަވެރިންނެވެ.) 4\n29/03/2016 އަޚްލާޤްއަލްއަޚް އަބޫ ފުޟައިލު މުއުތަމިން އަޙްމަދު\nޢިލްމުގެ އަހުލުވެރިންނަކީ އެއީ، ޤިޔާމަތަށް ދާންދެން ﷲގެ އަމުރުފުޅުތަކުގެމަތީ ޤާއިމުވެތިބޭނެ ބައެކެވެ. އެކަމުގެ ދަލީލަކީ މުޢާވިޔާ رضي الله عنه ގެ އަރިހުން ރިވާވެގެންވާ ޙަދީޘެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވަނިކޮށް ތިމަންކަލޭގެފާނު އަޑުއެއްސެވީމެވެ.\n“مَنْ يُرِدْ اللَّهُ بِهِ خَيْرًا يُفَقِّهْهُ فِي الدِّينِ وَإِنَّمَا أَنَا قَاسِمٌ وَاللَّهُ يُعْطِي وَلَنْ تَزَالَ هَذِهِ الأُمَّةُ قَائِمَةً عَلَى أَمْرِ اللَّهِ لاَ يَضُرُّهُمْ مَنْ خَالَفَهُمْ حَتَّى يَأْتِيَ أَمْرُ اللَّهِ”\nމާނައީ:”ﷲތަޢާލާ މީހަކަށް ހެޔޮގޮތެއް މެދުވެރިކުރައްވާފިނަމަ، ފަހެ، އެއިލާހު، އެމިހަކު ދީނުގައި ފިޤުހުވެރިކޮށްދެއްވައެވެ. ހަމަކަށަވަރުން ތިމަންކަލޭގެފާނަކީ (ﷲގެ އަމުރުފުޅާއިއެއްގޮތަށް) ބައްސަވާ ފަރާތެވެ. (ޙަޤީޤީ ދެއްވުން) ދެއްވަނީ ﷲއެވެ. ﷲގެ އަމުރުފުޅު އަތުވެއްޖައުމަށް ދާންދެން (އެބަހީ؛ ޤިޔާމަތަށް ދާންދެން) ﷲގެ އަމުރުފުޅުތައްމަތީ ޤާއިމުވެތިބޭނެބަޔަކު މިއުންމަތުގައިވާނެއެވެ. އެބައިމީހުންނާ ޚިލާފުވާ ބައެއްގެފަރާތުން ގެއްލުމެއް އެބައިމީހުނަކަށް ނުލިބޭނެއެވެ.”\nﷲތަޢާލާ އަޅަކަށް ދެއްވާފައިވާ ނިޢުމަތްތަކުގެ ތެރެއިން ދެ ނިޢުމަތަކަށް މެނުވީ، އަނެކާއަށް ޣިބްޠުގެ ޙަސަދަވެރިކަމުން ހަސަދަވެރިވުމަކަށް ރަސޫލުﷲ ޞައްލަﷲ ޢަލައިހި ވަސައްލަމަ ބާރުއަޅުއްވާފައެއް ނުވެއެވެ. އެ ދެނިޢުމަތީ:\n– ޢިލްމު އުނގެނި އެޢިލްމަށް ޢަމަލުކުރުމުގެ ނިޢުމަތެވެ.\n– ﷲތަޢާލާ އެމީހަކަށް މުދާދެއްވާ އެމުދާ މުސްލިމުންގެ ޚިދުމަތުގައި ބޭނުންކުރުމެވެ.\nއިބްނު މަސްޢޫދު رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ.“لَا حَسَدَ إِلَّا فِي اثْنَتَيْنِ: رَجُلٍ آتَاهُ اللَّهُ مَالًا فَسَلَّطَهُ عَلَى هَلَكَتِهِ فِي الْحَقِّ، وَرَجُلٍ آتَاهُ اللَّهُ حِكْمَةً فَهُوَ يَقْضِي بِهَا وَيُعَلِّمُهَا النَّاس”މާނައީ: “ދެކަމެއްގައި މެނުވީ ޙަސަދަވެރިވުމެއް ނުވެއެވެ. އެއިގެތެރެއިން އެކަކީ ﷲ އެމީހަކަށް މުދާދެއްވައި، އެމުދާ ޙައްޤުވެގެންވާގޮތުގައި (އެބަހީ؛ އެމީހާއަށާއި އެހެންމީހުންނަށް މަންފާކުރާގޮތުގައި) ހޭދަކުރާމީހާއެވެ. އަދި އަނެކަކީ ﷲ އެމީހަކަށް ޙިކުމަތް (އެބަހީ؛ ޢިލްމު) ދެއްވައި، އެޢިލްމުން އެމީހާ މީސްތަކުންގެ މެދުގައި ޙުކުމްކޮށް، މީސްތަކުންނަށް އެ ޢިލްމު އުގަންނައިދޭ މީހާއެވެ.”\n ޣިބްޠުގެ ޙަސަދައަކީ، މީހަކަށް ލިބިފައިވާ ނިޢުމަތެއްފެނި، އެމީހެއްގެ ކިބައިން އެ ނިޢުމަތެއް ނިގުޅައިގެން ދިއުމަށް ނޭދޭހާލު އޭނާ އެނިޢުމަޔަކަށް އެދުމެވެ. މިއީ ހުއްދަ ޙަސަދައެކެވެ.\n روى البخاري ، ومسلم


ނަން ބަދަލުކުރި ކަމުގައިވިޔަސް، ފިލްމުގެ ބައެއް މަންޒަރު ބަދަލު ނުކުރަނީސް "ޕަދްމާވަތު" އެޅުވިޔަ ނުދޭނަން- ކަރްނީ ސެނާ\nބޮލީވުޑް އިން މިދިޔަ އަހަރު އުފެއްދި ފިލްމުތަކުގެ ތެރޭގައި އެންމެ މައްސަލަ ބޮޑު ފިލްމަކަށް ވެފައިވަނީ ސަންޖޭ ލީލާ ބަންސާލީ ގެ އެންމެ ފަހުގެ ފިލްމު ކަމުގައިވާ "ޕަދްމާވަތު" އެވެ.\nރާޖްޕޫތުގެ ކަރްނީ ސެނާ ޕާޓީ އިން ބުނެފައިވަނީ، އެފިލްމަކީ ރާޖްޕޫތުގައި މީގެ ސަތޭކަ އެތައް އަހަރުތަކެއް ކުރިން ދިރިއުޅުނު ރާނީ ޕަދްމާވަތީ ގެ ނަމަށް ހުތުރު އަރުވާފައިވާ ފިލްމެއް ކަމަށާއި ރާޖްޕޫތުގެ ތާރީޚާއިން އެފަދައިން ކުޅުނު ނުދެވޭނެ ކަމަށެވެ.\nފިލްމާއިމެދު ގިނަ ބަޔަކު ނުރުހި، އެމައްސަލަ ވަރަށް ބޮޑަށް ހޫނުވުމުގެ އިތުރުން، ކަރްނީ ސެނާ ގްރޫޕުން ވަނީ ފިލްމުގެ ޕްރޮޑިއުސަރ އަދި ޑައިރެކްޓަރ ސަންޖޭލީލާ ބަންސާލީ އާއި ލީޑް އެކްޓްރެސް ދިޕިކާ ޕަޑުކޯން ގެ ކަރުބުރިކޮށްލައިގެން ގެނެސްދިން މީހަކަށް ފަސް ކްރޯޑް ރުޕީސް ދޭނެ ކަމަށް ވެސް ބުނެފައެވެ. އެކަމުގެ ސަބަބުން އެދެމީހުންނަށް އިންޑިއާ ފުލުހުން ވަނީ ހިމާޔަތްވެސް ދީފައެވެ.\nމައްސަލަ މާބޮޑަށް ހޫނު ވުމުގެ ސަބަބުން، އިންޑިއަން ފިލްމު ސެންސަރު ބޯޑަށް ކަރްނީ ސެނާ ގްރޫޕުގެ ފަރާތުން އެމައްސަލަ ހުށަހަޅިއެވެ. އެފަރާތުން ކަނޑައެޅީ ފިލްމަށް ކުރިން ދެވިފައިވާ ނަން "ޕަދްމާވަތީ"، އެހެން ނަމަކަށް (ޕަދްމާވަތު އަށް) ބަދަލު ކުރުމަށްފަހު ފިލްމު ޕްރިމިއަރ ކުރުމަށެވެ.\nއެފަދައިން ކަންތައްކޮށް "ޕަދްމާވަތު" ފިލްމު މިމަހުގެ 25 ވަނަ ދުވަހު ޕްރިމިއާ ކުރުމަށް ހަމަޖެހިފައިވީ ނަމަވެސް، ރާޖްޕޫތުގެ ކަރްނީ ސެނާ ގްރޫޕުން އަދިވެސް ދަނީ މިފިލްމު އެޅުވުމާއި ދެކޮޅު ހަދަމުންނެވެ.\nއިންޑިއާގެ ހަތަރު ސްޓޭޓެއް ކަމުގައިވާ ރާޖަސްތާން، މަދްޔަ ޕްރަދޭޝް، ގުޖްރާތު އަދި ހަރްޔާނާ ގައި މިހާރުވެސް މިފިލްމު އެޅުވުން މަނާ ކޮށްފައިވާއިރު، ކަރްނީ ސެނާ އިން މިހާރުވެސް ބުނަމުންދަނީ ފިލްމުގެ ބައެއް މަންޒަރުތައް ބަދަލު ކުރުމުން ނޫނީ އެފިލްމު އެޅުވިޔަ ނުދޭނެ ކަމަށާއި ފިލްމު އަޅުވާ ކޮންމެ ތިއޭޓަރެއްގައި ރޯކޮށްލާނެ ކަމަށެވެ.\nޕަދްމާވަތު- އިންޑިއާގެ ގިނަ މީޑިއާތަކަށް ކަމުދިޔަ ފިލްމެއް\nރިލީޒް ކުރުމުގެ ކުރިން "ޕަދްމާވަތީ" ނުދައްކައިފިނަމަ ތިއޭޓަރުތަކުގައި ރޯކޮށްލާނެކަމުގެ އިންޒާރު ދީފި


Covid gai Thinadhoo in miadhuge2vana maru, Raajjeyge jumla 236 ah - One Online\nގދ. ތިނަދޫގައި ރެންޑަމް ސާމްޕަލް ނެގުމުގެ މަސައްކަތް ކުރަނީ- --ފޮޓޯ:ޑރ. އަބްދުއް ސަމަދު މެމޯރިއަލް ހޮސްޕިޓަލް\nކޮވިޑުގައި ތިނަދޫން މިއަދުގެ ދެވަނަ މަރު، ރާއްޖޭގެ ޖުމުލަ 236 އަށް\nކޮވިޑް ޖެހިގެން ގދ. ތިނަދޫން އިތުރު މީހަކު މަރުވެއްޖެއެވެ.\n"ވަން" އަށް އެނގިފައިވާ ގޮތުގައި ތިނަދޫން ކޮވިޑް ޖެހިގެން މަރުވެފައިވަނީ 81 އަހަރުގެ ދިވެހި އަންހެނެކެވެ. އޭނާ މަރުވެފައިވަނީ މިރޭގެ ވަގުތެއްގައެވެ. އަދި އެމީހާއަށް ކޮވިޑް ޖެހިފައިވަނީ މީގެ އަށް ދުވަސް ކުރިންނެވެ.\nމިއީ އެރަށުން ކޮވިޑް ޖެހިގެން މިއަދު މަރުވި ދެ ވަނަ މީހާއެވެ. މިއަދު ވަނީ އެރަށު ކޮވިޑު ފެސިލިޓިގައި ފަރުވާދެމުންދިޔަ 84 އަހަރުގެ ދިވެހި ފިރިހެނަކުވެސް މަރުވެފައެވެ. މި ދެ މަރާއެކު އެރަށުން މަރުވި މީހުންގެ އަދަދު ވަނީ ހަޔަކަށް އަރައިފައެވެ.\nމީގެ ކުރިން ކޮވިޑުގައި ތިނަދޫން މަރުވީ އުމުރުން 90 އަހަރުގެ ދިވެހި ފިރިހެނަކާއި 88 އަހަރުގެ ފިރިހެނަކާއި 79 އަހަރުގެ ފިރިހެނެކެވެ. އެންމެ ފަހުން އެރަށުން ކޮވިޑުގައި މިދިޔަ މަހުގެ 16 ވަނަ ދުވަހު މަރުވެފައިވަނީ 89 އަހަރުގެ ދިވެހި ފިރިހެނެކެވެ.\nމި މަރާއެކު ރާއްޖޭގައި ކޮވިޑު ޖެހިގެން މަރުވި މީހުންގެ އަދަދު 236 އަށް އަރާފައިވާ އިރު، މިހާތަނަށް މަރުވި މީހުންގެ ތެރޭގައި ހިމެނެނީ 219 ދިވެހީންނާއި 17 ބިދޭސީންނެވެ.\nމި ބަލީގައި ރާއްޖެއިން އެންމެ ގިނަ މީހުން މަރުވެފައި ވަނީ މި އަހަރުގެ މެއި މަހުގެ 25 ވަނަ ދުވަހުއެވެ. އެ ދުވަހު 13 މީހަކު މަރުވެފައިވެއެވެ.\nކޮވިޑުގައި ރާއްޖެއިން އެންމެ ފުރަތަމަ މީހަކު މަރުވީ މިދިޔަ އަހަރުގެ އޭޕްރީލް މަހުގެ 29 ވަނަ ދުވަހުއެވެ. އެއީ އުމުރުން 83 އަހަރުގެ ދިވެހި އަންހެނެކެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ގދ. ތިނަދޫ ކޮވިޑް 19 މަރު


މާރިޗު 15 ގެ ފަހުން ވޭމަންޑޫން ދަތުރުކުރި މީހުން ކަރަންޓީނުވާން އަންގައިފި - DhiDaily\nމާރިޗުމަހުގެ 15 ވަނަ ދުވަހުން ފެށިގެން ތ.ވޭމަންޑޫން އެހެން ރަށްރަށަށް ދަތުރުކުރި ފަރާތްތައް ކަރަންޓީނުވާން އަންގައިފިއެވެ.\nހެލްތު ޕްރޮޓެކްޝަން އެޖެންސީ(އެޗްޕީއޭ) އިން މިރޭ ބުނީ، ވޭމަންޑޫން ކޮވިޑުގެ ޕޮޒިޓިވް ކޭސްތަކެއް ފެނިފައިވާތީ، މާރިޗުމަހުގެ 15 ވަނަ ދުވަހުން ފެށިގެން ތ.ވޭމަންޑޫގައި އުޅުމަށްފަހު އަތޮޅުތެރޭގެ އެއްވެސް ރަށަކަށް ގޮސްފައިވާ ފަރާތެއް ހުރިނަމަ, ވީހާވެސް އަވަހަކަށް އެ ރަށެއްގެ ހޮސްޕިޓަލަށް ނުވަތަ ހެލްތް ސެންޓަރަށް އެންގުމަށް އެދޭކަމަށެވެ.\nހަމައެހެންމެ އެ ތާރީޚްގެ ފަހުން ވޭމަންޑޫއަށް ގޮސްފައިވާ ފަރާތެއްވާނަމަ، ވޭމަންޑޫއިން އަނބުރާ ރަށަށްދިޔަ ދުވަހުން ފެށިގެން 10 ދުވަސްވަންދެން ކަރަންޓީނުގައި ހުރުމަށް އަންގައިފައިވާ ކަމަށާއި، 10 ދުވަސް ހަމަވެފައިވާ ފަރާތްތަކުން ސާމްޕަލެއް ނަގަައި ޓެސްޓްކުރުމަށް އެޗްޕީއޭއިން ވަނީ ބުނެފައެވެ.\nހަމައެއާއެކު އެ ރަށެއްގެ ހެލްތު ސެންޓަރުން ނުވަތަ ހޮސްޕިޓަލުން އެ ފަރާތްތަކުގެ ސާމްޕަލްނެގުމުގެ އިންތިޒާމު ހަމަޖައްސަންވާނެކަމަށް ވެސް އެޗްޕީއޭއިން ބުންޏެވެ. އަދި ވޭމަންޑޫން މާލެއަށްދިޔަ ފަރާތްތަކުން މާލެހިޔާ ކައިރީގައި ހުންނަ ފްލޫ ކްލިނިކަށާއި، ހުޅުމާލޭ ފްލޫ ކްލިނިކަށާއި، ވިލިމާލޭ ފްލޫ ކްލިނިކަށް ގޮސް ސާމްޕަލް ނެގުމަށް އެދޭ ކަމަށެވެ.\nސަފަރު ކަތްދަ says:\nއަޅެފަހެ މިވަރުގެ ބޮޑު އަރަތެއް އޮންނާނެތަ؟؟ ދެން މިކުޅިވަރު ހުއއޓާލަންވެއްޖެނު މައިމޫނާ.


Nahula ge "Dhalha" Binma ah | Mihaaru\nނަހުލާ އާއި ބިންމާ އިބްރާހިމް ވަހީދު.\nނަހުލާގެ "ދަޅަ" ބިންމާ އަށް\n01 އޮކްޓޯބަރ 2019 - 14:22 13 comments\nރާއްޖޭގެ މަޝްހޫރު ވާހަކަ ލިޔުންތެރިން ކަމަށްވާ ބިންމާ އިބްރާހީމް ވަހީދާއި ފާތުމަތު ނަހުލާ ގުޅިގެން ވެބް ސީރީޒެއް ގެނެސްދޭން ނިންމައިފި އެވެ.\nނަހުލާ ބައިސްކޯފާ ގުޅިގެން ގެނެސްދިން ވެބް ސީރީޒްގެ "ހުވާ" އަށް ފަހު ބިންމާއާ ގުޅިގެން ވެސް ވެބް ސީރީޒް ހަދަނީ ބައިސްކޯފަށެވެ. "ދަޅަ" ގެ ނަމުގައި ހަދާ 56 އެޕިސޯޑްގެ ސީރީޒްގެ ސްކްރިޕްޓް ލިޔަން ބިންމާއާ އެކު މިހާރު ވަނީ އެއްވަސްވުމެއް ހަދައިފަ އެވެ.\nކިޔުންތެރިންގެ މަގުބޫލުކަން ހޯދާފައިވާ އެތައް ވާހަކައެއް ލިޔެފައިވާ ބިންމާ އަކީ މީގެ ކުރިން ވެސް ބެލުންތެރިންގެ ވަރަށް ބޮޑު ތަރުހީބެއް ހޯދި ޑްރާމާ ސިލްސިލާއެއް ލިޔުނު މީހެކެވެ. އެއީ އަބްދުލް ފައްހާތް ޑައިރެކްޓްކުރި "ތިއޭ މި ހިތުގެ ވިންދަކީ" އެވެ. އަދި އޭނާގެ ބައެއް ވާހަކަތަކަށް ފިލްމު ވެސް ހަދާފައިވެ އެވެ. އޭގެ ތެރޭގައި "މަލިކާ"، "ޖިންނި"، "14 ވިލޭރޭ"، "ލަވް ސްޓޯރީ"، "ވެހޭ ވާރޭ ތެރެއިން" އަދި "ހިތް ހެޔޮކުރާތީ" ފަދަ ފިލްމުތައް ހިމެނެ އެވެ.\nނަހުލާ ބުނި ގޮތުގައި "ދަޅަ" ވެގެން ދާނީ ހުރިހާ ރަހައެއް ހެޔޮވަރު ފުރިހަމަ އެއްޗަކަށެވެ. އަދި ވަކިން ހާއްސަކޮށް ބިންމާ ކަހަލަ ތަޖުރިބާކާރު މޮޅު އަދި ބެލުންތެރިންގެ ލޯބި ހޯދާފައިވާ ލިޔުންތެރިޔަކާ އެކު ގެނެސްދޭ އެއްޗެއް މާ ފުރިހަމަވާނެ ކަމަށް ބުންޏެވެ.\nމި ދެ މީހުން މީގެ ކުރިން ވެސް އެކީގައި ބޮޑު ޕްރޮޖެކްޓެއްގައި މަސައްކަތްކޮށްފައިވެ އެވެ. އެއީ 90 ގެ ތެރޭގައި ޓީވީއެމުން ގެނެސްދިން ޑްރާމާ ސިލްސިލާ "ކައްތިރި" އެވެ. އިޖިތުމާއި ވަރަށް ގިނަ މައްސަލަތަކަށް އަލިއަޅުވާލައިގެން ގެނެސްސިން އެ ސިލްސިލާގެ ވަރަށް ގިނަ އެޕިސޯޑްތައް ލިޔުނީ ނަހުލާ އާއި ބިންމާ އެވެ.\nAgreement Signed! Another exciting product coming soon to @baiskoafu @binmaaibrahim the most trusted writer in Maldivies will mesmerize audiences with his new script. "Dhalha"\nA post shared by fathimath Nahula (@fnahula) on Sep 30, 2019 at 10:57pm PDT\n"ދަޅަ" ގެ މަސައްކަތްތަކަށް ތައްޔާރުވާން ފަށާފައިވާ އިރު، މި ސީރީޒް ބެލުންތެރިންނާ ހަމައަށް އަންނަ ވަރު ވާނީ އަންނަ އަހަރުގެ ކުރީކޮޅު އެވެ.\nނަހުލާ އާ ވެބް ސީރީޒެއް ގެނެސްދޭން ނިންމި އިރު، ރާއްޖޭގެ ފުރަތަމަ ވެބް ސީރީޒް "ހުވާ" ގެ ފުރަތަމަ ސީޒަނުގެ ބޮޑު ކާމިޔާބީއެއް ފަހު، އޭގެ ދެވަނަ ސީޒަނެއް އަންނަ އަހަރުގެ ފަހުކޮޅު ގެނެސްދޭން ވަނީ ނިންމައިފަ އެވެ.\nއަންނަ އަހަރު "ސޮރީ" ކިޔާ ފިލްމެއް ވެސް ނަހުލާ ގެނެސްދޭނެ އެވެ.\nއިތުރު ލިޔުންތައް ފާތިމަތު ނަހުލާ ދިވެހި ފިލްމް އިންޑަސްޓްރީ ބިންމާ އިބްރާހީމް ވަހީދު ސްޓްރީމިން ޓީވީ


SunOnline: OIC ge badhaluvumah fahu Shahid enburi raajje vadaigenfi\nއޯއައިސީގެ ބައްދަލުުވުމަށްފަހު ޝާހިދު އެނބުރި ރާއްޖެ ވަޑައިގެންފި\nއައިޝަތު ފަރީޙާ 30 Nov 2020, 11:41\nއޯއައިސީގެ ބައްދަލުވުމުގައި މިނިސްޓަރު ޝާހިދު -- ފޮޓޯ: ފޮރިން މިނިސްޓްރީ\nއޯގަނައިޒޭޝަން އޮފް އިސްލާމިކް ކޮންފަރެންސް (އޯއައިސީ)ގެ ހާރިޖީ ވަޒީރުންގެ ކައުންސިލްގެ 47 ވަނަ ބައްދަލުވުމުގައި ބައިވެރިވެވަޑައިގަތުމަށް ނައިޖާ ގެ ވެރިރަށް ނިއާމޭއަށް ކުރެއްވި ދަތުރުފުޅު ނިންމަވާލެއްވުމަށްފަހު ފޮރިން މިނިސްޓަރު އަބްދުﷲ ޝާހިދު ރާއްޖެ ވަޑައިގެންފި އެވެ.\nމި ބައްދަލުވުމުގައި އިސްލާމީ އުންމަތަށް ދިމާވެފައިވާ ބައެއް މައްސަލަތަކާ ގުޅޭ ގަރާރުތަކާއި ނިންމުންތައް ފާސްކޮށް، ކުރިން ފާސްކޮށްފައިވާ ގަރާރުތައް ތަންފީޒުކުރެވެމުންދާ ގޮތާއި ބެހޭ ގޮތުން މަޝްވަރާކޮށްފައިވެއެވެ. އަދި އޯއައިސީގެ އާ ސެކްރެޓަރީ ޖެނެރަލްގެ މަގާމަށް ޗާޑްގެ ކުރީގެ ހާރިޖީ ވަޒީރު ހުސެއިން އިބްރާހިމް ތާހާ ވަނީ އިންތިހާބުކޮށްފައެވެ. އެމަނިކުފާނު މަގާމާ ހަވާލުވެ ވަޑައިގަންނަވާނީ އަންނަ އަހަރުގެ ނޮވެމްބަރު މަހު، މިހާރުގެ ސެކްރެޓަރީ ޖެނެރަލް ޑރ އުތައިމީންގެ ދައުރު ހަމަވުމުންނެވެ.\nހާރިޖީ ވަޒީރުންގެ ބައްދަލުވުމުގައި ވާހަކަ ދައްކަވަމުން މިނިސްޓަރު ޝާހިދު ވަނީރޮހިންޔާ މުސްލިމުންނާއި، ފަލަސްތީނުގެ މުސްލިމުންނަށް ދިމާވެފައިވާ ޙާލަތުގެ އިތުރުން، ހުޅަނގު ސަހާރާގައި ހިނގަމުންދާ ކަންކަމާއި އަދި ޓެރަރިޒަމްގެ އަމަލުތަކާ އިސްލާމް ދީނާއި ދެކޮޅަށް ހިންގޭ އަމަލުތަކާ ގުޅޭ ގޮތުން ވާހަކަ ދައްކަވައިފައެވެ.\nމިނިސްޓަރު ޝާހިދު ވަނީ މި ބައްދަލުވުމުގެ ހަވާސާގައި ބައެއް ގައުމުތަކުގެ ހާރިޖީ ވަޒީރުންނާއި ބައްދަލުކުރައްވާފައެވެ. އެގޮތުން ސައުދީ އަރަބިއާ، ތުރުކީ، ޕާކިސްތާން، މޮރިޓޭނިއާ، ސެނެގާލް އަދި ދަ ގެމްބިއާގެ ހާރިޖީ ވަޒީރުންނާއި މިނިސްޓަރު ޝާހިދު ބައްދަލުކުރެއްވިއެވެ.\nމީގެ އިތުރުން ޔޫއޭއީ، އިންޑޮނީޝިއާ، ޔޫގެންޑާ، މޮޒަމްބީކް އަދި މޮރޮކޯއިން މި ބައްދަލުވުމަށް ވަޑައިގެންނެވި ވަފުދުތަކުގެ އިސްވެރިންނާވެސް މިނިސްޓަރު ޝާހިދު ބައްދަލުކުރެއްވިއެވެ.\nމި ދަތުރުފުޅުގައި ރިޔާޒްގައި ޓްރާންސިޓް ކުރެއްވިއިރު ސަޢޫދީ އަރަބިއްޔާގެ އިސް ބައެއް ބޭފުޅުންނާއެކު މިނިސްޓަރ ޝާހިދު ބައްދަލުކުރެއްވި ކަމަށް ފޮރިން މިނިސްޓްރީ އިން ބުންޏެވެ. އެގޮތުން ސައުދީގެ ހާރިޖީ ވަޒީރު ޕްރިންސް ފައިސަލް ބިން ފަރްހާން އަލް ސަޢޫދު އާއި ސަޢޫދީގެ ޓޫރިޒަމް މިނިސްޓަރު އަދި ސައުދީ ފަންޑް ފޯ ޑިވެލޮޕްމަންޓްގެ ޗެއާމަން އަހުމަދު އާގިލް އަލް-ހަތީބާއި މުސްލިމް ވޯލްޑް ލީގްގެ ސެކްރެޓަރީ ޖެނެރަލް ޝައިހް ޑރ. މުހައްމަދު އަލްއީސާ އާ މިނިސްޓަރު ވަނީ ބައްދަލުކުރައްވައިފައެވެ.\nމި ބައްދަލު ކުރެއްވުންތަކުގައި ކޮވިޑް-19 އާ ގުޅިގެން ރާއްޖެއިން އަޅާފައިވާ ފިޔަވަޅުތަކާ ބެހޭ ގޮތުންނާއި، އިގްތިސޯދު އަލުން ކޮޅަށް ޖެހުމަށް ކުރަމުންދާ އަދި ކުރިއަށް ރޭވިފައި ހުރި މަސައްކަތްތަކާ ބެހޭ މައުލޫމާތު ސައޫދީ ސަރުކާރަށް މިނިސްޓަރު ޝާހިދު އެރުވިއެވެ.\nފޮރިން މިނިސްޓަރު އަބްދުﷲ ޝާހިދުގެ އަރިހުގައި މި ދަތުރުފުޅުގައި ބައިވެރިވެވަޑައިގަތީ ރާއްޖެއިން ސައުދީ އަށް ކަނޑައަޅާފައި ހުންނަވާ ސަފީރު އަދި އޯއައިސީ އަށް ކަނޑައަޅާފައި ހުންނަވާ ދާއިމީ މަންދޫބު މުޙައްމަދު ހަލީލާއި އަދި ފޮރިން މިނިސްޓްރީގެ އެސިސްޓަންޓް ޑިރެކްޓަރު އަހުމަދު ސަލްމާން ޒަކީއެވެ.


Kashmir massala agenda kuran Pakistan fail vejje | ThePress\nޕާކިސްތާނުގެ ރައްޔިތުން ތިބީ ކަޝްމީރުގެ ރަށްވެހިންނާ އެކުގައިކަން އަންގައިދިނުމަށް ޕާކިސްތާނުގެ ގާނޫނު ހަދާ މަޖިލިސް ކައިރީގައި ކުރިއަށް ގެންދިޔަ އެއްވުމެއް/ފޮޓޯ: އައްސަދު ހާޝިމް\nސުވިޓްޒަލޭންޑްގެ ވެރިރަށް ޖެނީވާގައި މިހާރު ކުރިއަށްދާ އދގެ އިންސާނީ ހައްގުތަކާ ބެހޭ ކައުންސިލް (ޔޫއެންއެޗްއާރްސީ)ގެ 42 ވަނަ ބައްދަލުވުމުގައި، ކަޝްމީރުގެ މައްސަލައާއި ގުޅިގެން ހާއްސަ ގަރާރެއް އެޖެންޑާ ކުރުމަށް ޕާކިސްތާނު ފެއިލްވެއްޖެއެވެ.\nޔޫއެންއެޗްއާރްސީގެ އެޖެންޑާގައި ގަރާރެއް ހިމަނަން އެދޭނަމަ އެކަން ހުށަހެޅުމުގެ ސުންގަޑި ބުރާސްފަތި ދުވަހުގެ ނިޔަލަށް ހަމަވިއިރުވެސް، ޕާކިސްތާނަށް މިކަން ކާމިޔާބު ކުރެވިފައެއް ނުވެއެވެ.\nޕާކިސްތާނުން ވަނީ ކަޝްމީރުގެ މައްސަލާގައި 50 ގައުމެއްގެ ތާއީދު، ޕާކިސްތާނަށް ލިބިފައިވާކަމަށް މިދިޔަ ހަފުތާ ތެރޭގައި އިއުލާންކޮށް، އެ ގައުމުތަކުގެ ނަމުގައި ގުޅިފައިވާ ބަޔާނެއްވެސް އާންމުކޮށްފައެވެ. ނަމަވެސް އެއީ ކޮން ގައުމުތަކެއްކަން ޕާކިސްތާނަށް ހާމަކޮށްދެވިފައެއް ނުވެއެވެ.\nކަންމިހެން އޮތްއިރު، އިންޑިއާއާއިންވަނީ، ކަޝްމީރުގެ ޕާކިސްތާނާ ވީ ފަޅީގައި ޕާކިސްތާނުން ލާއިންސާނީ ޖަރީމާ ހިންގާ ކަމަށް ބުނާ މައްސަލައެއް ފެންމަތިކޮށްފައެވެ.\nޖެނީވާގައި ހުންނަ އިންޑިއާގެ ދާއިމީ މިޝަންގެ ފަސްޓް ސެކްރެޓަރީ މިނީ ދޭވީ ކުމާމް ވިދާޅުވީ، ޖައްމުއާއި ކަޝްމީރުގެ ކަންކަމުގައި އިންޑިއާއިން ނިންމާ ނިންމުންތަކަކީ އިންޑިއާގެ އިސްތިގުލާލީ އިހުތިސޯސްގެ ތެރޭގައި ހިމެނޭ ކަމެއް ކަމަށާ، އެއީ އިންޑިއާގެ ދާހިލީ ކަމެއް ކަމަށެވެ. އިންޑިއާގެ ނިންމުން ތަފާތު ގޮތްގޮތަށް ތަސްވީރުކޮށްދިނުމަށް އެކި އެޖެންޑާތަކުގެ ބޭނުންކޮށްގެން ޕާކިސްތާނުން ކުރަމުންދާ މަސައްކަތަށް ކާމިޔާބު ނެތްކަމަށްވެސް މިނީ ވަނީ ވިދާޅުވެފައެވެ.\nއދގެ އިންސާނީ ހައްގުތަކާ ބެހޭ ކައުންސިލްގެ ބައްދަލުވުން މިމަހުގެ 27 ގެ ނިޔަލަށް ޖެނީވާގައި ކުރިއަށްދާއިރު، މި ކައުންސިލްގައި ކަޝްމީރުގެ މައްސަލަ ނެގުމަށް ޕާކިސްތާނުން ކުރާ މަސައްކަތްތައް ހުއްޓުވޭނެކަމުގެ ފުރިހަމަ އިތުބާރު ކައުންސިލްގެ މައްޗަށް އެބައޮތްކަމަށް އިންޑިއާއިންވަނީ ބުނެފައެވެ.\nކަޝްމީރު އިންޑިއާ ދުނިޔެ ޕާކިސްތާން


Ethereyge udhuhunthakah unmeedhaaeku Manta air Rajje ah\nވީއައިއޭ 12، ނޮވެމްބަރު 2018: މަންތާ އެއާގެ ފްލައިޓް ރާއްޖެ ގެނައުން: މަންތާ އެއާ އޮތީ ދަތުރު ފަށަން ފުރިހަމައަށް ތައްޔާރުވެފައި- ފޮޓޯ: މުހައްމަދު އަފްރާހު| އަވަސް\nއެތެރޭގެ އުދުހުންތަކަށް އުންމީދީ ބަދަލުތަކެއް ގެންނަން، މަންތާ އެއާގެ ފުރަތަމަ މަތިންދާ ބޯޓް ރާއްޖެ މިއަދު އަތުވެއްޖެ އެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ)ގައި ބޭއްވި ކުލަގަދަ ރަސްމިއްޔާތެއްގައި މަންތާ އޭވިއޭޝަންގެ އޭޓީއާރް 600-72 މަރުކާގެ 72 މީހުން ޖާގައިގެ ބޯޓު ރާއްޖެ އައުން ފާހަގަ ކުރުމަށް މަންތާ އެއާގެ އިސް ބޭފުޅުންނާއި އެއާޕޯޓްސް ކޮމްޕެނީ އަދި ބައެއް ރިސޯޓުތަކުގެ އޮފިޝަލުން ވަޑައިގެންނެވި އެވެ.\nޑެންމާކްގެ ބިލަންޑް އެއާޕޯޓުން ފުރައިގެން އައި ބޯޓަށް މަރުހަބާ ކިއުމަށް ބޭއްވި ރަސްމިއްޔާތުގައި މަންތާ އޭވިއޭޝަންގެ ޗީފް އެގްޒެކެޓިވް އޮފިސަރު މުހައްމަދު ހަލީލް ވިދާޅުވީ ސިވިލް އޭވިއޭޝަންގެ ހުއްދަ ލިބުނުހާ އަވަހަކަށް ދަތުރު ފަށަން އެ ކުންފުނިން ތައްޔާރުވެފައިވާއިރު، މަންތާ އެއާ އިން ދަތުރު ފަށާއިރު ދެ ކްލާހެއްގެ ޝީޓް ލިބެން ހުންނާނެ ކަމަށެވެ.\n"މީގެ ބޭނުމަކީ އެހެން އެއާލައިންތަކަށް ވުރެ ތަފާތު، ފުރިހަމަ ހިދުމަތްތަކެއް ދިނުން،" ހަލީލް ވިދާޅުވި އެވެ.\nބޭނުންވާ ގޮނޑި ދުރާލާ ހޯދޭނެ\nހަލީލް ވިދާޅުވީ މަންތާ އެއާ އިން ދަތުރު ފަށާނީ، ފްލައިޓުން ބޭނުންވާ ޝީޓް ބޭނުން ވަގުތެއްގައި ބުކް ކޮށްލެވޭނެ ގޮތަށް ކަމަށެވެ. އަދި މަންތާ އެއާގެ ޝެޑިއުލް ކޮންމެ ހަ މަހަކުން އާއްމު ކުރާނެ ކަމަށް އޭނާ ވިދާޅުވި އެވެ.\n"ކޮންމެ ބޭފުޅަކު ވެސް އެ ބޭފުޅަކު ދަތުރު ކުރަން ބޭނުންވާ ތާރީހު ކަނޑައަޅާފަ އެ ޝީޓް އެވޭލަބަލް ވާނަމަ ވަގުތުން ރިޒަވޭޝަން ހެއްދޭނެ. އޭރުން ކޮންފަމޭޝަން ވެސް ލިބޭނެ. އެއްގޮތަކަަށް ވެސް މަޑުކުރާކަށް ނުޖެހޭނެ ލާސްޓް މިނެޓަކަށް. ހަ މަސް ކުރިން ވެސް ކޮންފަމޭޝަން ހޯދޭނެ،" ހަލީލް ވިދާޅުވި އެވެ.\nކޮންމެ ބޭފުޅަކު ވެސް އެ ބޭފުޅަކު ދަތުރު ކުރަން ބޭނުންވާ ތާރީހު ކަނޑައަޅާފަ އެ ޝީޓް އެވޭލަބަލް ވާނަމަ ވަގުތުން ރިޒަވޭޝަން ހެއްދޭނެ. އޭރުން ކޮންފަމޭޝަން ވެސް ލިބޭނެ\nމަންތާ އެއާ ސީއީއޯ | މުހައްމަދު ހަލީލް\nއޭނާ ވިދާޅުވީ އެ އެއާލައިންގެ މައިގަނޑު މަގުސަދަކީ އެތެރޭގެ އުދުހުންތަކުގެ "މޮނޮޕޮލީ" ނައްތާލައި ވާދަވެރި މާހައުލެއް އުފެއްދުން ކަމަށެވެ.\n"ކޮންޕެޓިޝަން އައީމަ މި ބަލަނީ ޕްރައިޒް [އަގުތައް] ވެސް ތަން ކޮޅެއް ރަނގަޅަށް ހަމަޖެހިގެން ދާނެ ކަމަށް. އޮޓަމެޓިކުން ޕްރައިޒް ސެޓުލް ވާނެ،" ހަލީލް ވިދާޅުވި އެވެ.\nވީއައިއޭ 12، ނޮވެމްބަރު 2018: މަންތާ އެއާގެ ފްލައިޓް ރާއްޖެ ގެނައުން: މަންތާ އެއާ ސީއީއޯ މުހައްމަދު ހަލީލް- ފޮޓޯ: މުހައްމަދު އަފްރާހު| އަވަސް\nއޭނާ ވިދާޅުވީ މަންތާ އެއާ އިން ދަތުރު ފަށާއިރު "އިން- ފްލައިޓް" ހިދުމަތް ވެސް ލިބޭނެ ކަމަށެވެ.\n"ކޮންމެ ވެސް ވަރެއްގެ އިންފްލައިޓް ހިދުމަތެއް ވެސް ދޭނަން. މާބޮޑު ކޭޓަރިން ސާވިސް އެއް ނޫންނަމަވެސް ރަނގަޅު، ކޮންފަޓަބަލް، ކޭޓަރިން ހިދުމަތެއް ލިބޭނެ،" ހަލީލް ވިދާޅުވި އެވެ.\nފުރިހަމަ ހިދުމަތްތަކާއެކު ފަށާ މި އެއާލައިނުން ވެލާނާ އިންޓަނޭޝަނަލް އެއާޕޯޓް (ވީއައިއޭ) އިން ފުރަތަމަ އުދުހޭނީ ދ. ކުޑަހުވަދޫ އަށެވެ. އެ އަށްފަހު ބ. ދަރަވަންދޫ އަދި ތ. ތިމަރަފުށީ އެއާޕޯޓަށް ވެސް ދަތުރު ފަށާނެ އެވެ.\nއަގަށް ހެޔޮ ބަދަލެއް އަންނާނެ\nވީއައިއޭ، ވީއައިޕީ ލައުންޖުގައި "އަވަސް" އިން ކުރި ސުވާލަކަށް ޖަވާބު ދެއްވަމުން ހަލީލް ވިދާޅުވީ އިތުރު މަންޒިލްކަށް އުދުހެން ފަށާނީ އިތުރު އެއާކްރާފްޓް ލިބުމުން ކަމަށެވެ.\n"އެއްގޮތަކަށް ވެސް އިތުރު ޑެސްޓިނޭޝަންތަކެއް އެޑެއް ނުކުރާނަން ކެޕޭސިޓީ އިތުރުކޮށްގެން ނޫނީ. އެހެންނޫނީ މިހާރު ވާގޮތަށް ކެޕޭސިޓީ ނެތް ވަރަށް ކޮންޓްރެކްޓްތައް ނެގުން. އެގޮތަކަށް ކަންތަކެއް އަޅުގަނޑުމެން ނުކުރާނަން،" ހަލީލް ވިދާޅުވި އެވެ.\nދިވެހިންނަށް ހާއްސަ އަގުތަކެއް!\nހަލީލް ވިދާޅުވީ މަންތާ އެއާ ފެށުމުން ދިވެހިންނަށް ޖާގަ ނުލިބުމުގެ މައްސަލައަށް ހައްލު ލިބިގެންދާނެ ކަމަށެވެ.\n"ލޯކަލް މީހުންނަށް ހާއްސަ ފެއާ ތަކެއް ހުންނާނެ. ވަކި އަދަދެއްގެ ޝީޓް ތަކެއް ލޯކަލްސްއަށް ބްލޮކް ކޮށްފަ ހުންނާނެ. ކޮންމެހެން، ކޮންމެ މީހަކު މަންތާ އެއާ އަށް ދާކަން ނުޖެހޭނެ. ކޮންމެ ބޭފުޅަކު ވެސް ސްމާޓް ފޯނެއް ގެންގުޅޭ. އެހެންވެ ކޮންމެ ތަނަކު ހުރެގެން ވެސް ޓިކެޓް ބުކް ކުރެވޭނެ،" ހަލީލް ވިދާޅުވި އެވެ.\nޓޫރިސްޓު އައުމުގެ ކުރިން ކަނެކްޝަން ހޯދޭނެ\nމަޝްހޫރު ރިއޯލޯ ކުންފުނީގެ މެނޭޖިން ޑިރެކްޓަރު ހަލީލް ވިދާޅުވީ މަންތާ އެއާއިން އޮޕަރޭޝަން ފެށުމާއެކު ޓޫރިސްޓުން ރާއްޖެ އައުމުގެ ކުރިން ރިސޯޓަށް ދާން ފްލައިޓް ޔަގީން ކުރެވޭނެ ކަމަށެވެ.\n"މަންތާ އިން ޕްރޮވައިޑް ކޮށްދޭ ހިދުމަތުގެ ސަބަބުން ގެސްޓް މީހާ ތިން މަސް ކުރިން ބުކް ކުރިއަސް ފްލައިޓްގެ އެރަވައިވަލް އަށް ބޭސްކޮށް އެތެރޭގެ ފްލައިޓް ބުކް ކޮށްލެވޭނެ. ކޮންފަމޭޝަން ލިބޭނެ. މިއީ ބޮޑު ބަދަލެއް، އެހެން އެއާލައިންތަކާ ބަލާއިރު،" ހަލީލް ވިދާޅުވި އެވެ.\n"މިއައީ ގޮން ޖަހާކަން ނޫން، ހިދުމަތް ދޭން،"\nހަލީލް ވިދާޅުވީ މަންތާ އެއާ އިން ރާއްޖޭގައި ދަތުރު ފަށަނީ އެހެން އޮޕަރޭޓަރުންނަށް ގޮންޖަހަން ނޫން ކަމަށާ، ފުރިހަމަ ހިދުމަތެއް ދޭން ކަމަށެވެ.\n"ޓޫރިސްޓުނާއި އާއްމުންނަށް ވެސް އެންމެ ފުރިހަމަ ހިދުމަތް ދިނުން ބޭނުމަކީ. ރާއްޖޭގެ ޓޫރިޒަމް މިވަނީ ވަރަށް ބޮޑަށް ފުޅާވެފަ. ބެޑް ކެޕޭސިޓީ އިންކްރީޒްވެފަ. މި އިތުރުވާ ވަރަށް އެބަޖެހޭ ޓްރާންސްފާ ރަނގަޅުވާން. މިހާރު ވާގޮތަކީ އޭވިއޭޝަން ކެޕޭސިޓީ ނެތުން. އެހެންވުމުން އޭވިއޭޝަން މި އޮތީ ބޮއްސުންލާފަ. އެހެންވެ، އަޅުގަނޑުމެން މިއައީ ޓޫރިސްޓުންނާއި އާއްމުންނަށް ފުރިހަމަ ހިދުމަތެއް ދޭން،" ހަލީލް ވިދާޅުވި އެވެ.\nމަންތާ އެއާ އިން މިއަދު ފުރަތަމަ މަތިންދާ ބޯޓު ގެނައިއިރު މި އަހަރުގެ ޑިސެމްބަރު މަހު ދެވަނަ ބޯޓު ގެންނާނެ ކަމަށް ވަނީ ބުނެފަ އެވެ. މަންތާ އެއާ އިން ދަތުރު ފެށިއިރު މިހާރު އެތެރޭގެ އުދުހުންތަކުގައި ހިދުމަތް ދެނީ ސަރުކާރުގެ ކުންފުނި އައިލެންޑް އޭވިއޭޝަނާއި މަޝްހޫރު ވިޔަފާރިވެރިޔާ ގާސިމް އިބްރާހިމްގެ ވިލާ އެއާ އެވެ. މީގެ އިތުރުން ސީ ޕްލޭންގެ ހިދުމަތް ދެނީ އައިލެންޑް އޭވިއޭޝަން އާއި ޓީއެމްއޭ އެވެ.


Delivery kuraa meehaa aai seedha bahdhalu vegen nuvaane, kothaku avahah ellaalaa: HPA | dhuvasmv ޑެލިވަރީ ކުރާ މީހާއާ ސީދާ ބައްދަލުވެގެން ނުވާނެ، ކޮތަޅު ވަގުތުން އެއްލާލާ: އެޗްޕީއޭ – dhuvasmv\nޑެލިވަރީ ކުރާ މީހާއާ ސީދާ ބައްދަލުވެގެން ނުވާނެ، ކޮތަޅު ވަގުތުން އެއްލާލާ: އެޗްޕީއޭ\nމާލެ ސަރަހައްދު ލޮކްޑައުންކޮށްފައި -- ދުވަސް ފޮޓޯ: ނަޒީމް ނައުޝާދު\nމާލެ ލޮކްޑައުން ކޮށްފައިވާ މިހާލަތުގައި ގޭގެއަށް ތަކެތި ޑެލިވަރީ ކުރާ ފަރާތްތަކާއި ގޭގައި ދިރިއުޅޭ މީހުންނާއި ސީދާ ބައްދަލުވެގެން ނުވާނެ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން އާންމުކޮށްފައިވާ މައުލޫމާތުތަކެއްގައި ބުނެފައިވަނީ ޑެލިވަރީ ކުރާ ތަކެއްޗަށް ފައިސާ ދެއްކުމުގައި ކޭޝް ކާޑު ނުވަތަ އޮންލައިކޮށް ފައިސާ ދެއްކުން މުހިންމު ކަމަށެވެ. އަދި ހުމާއި ރޯގާގެ އަލާމާތްތައް ހުންނަ މީހުން ޑެލިވަރީ ކުރަން ފޮނުވައިގެން ނުވާނެ ކަމަށެވެ.\nޑެލިވަރީ ކުރާ ތަކެއްޗާއި ހަވާލުވުމަށް ތަކެތި ހިފައިގެން އަންނަ މީހާ މަތީ ފްލޯތަކަށް އެރުވުމުގެ ބަދަލުގައި ތަކެތި ބަހައްޓަން ގޭގެ އެންމެ ތިރީގައި މޭޒެއް ފަދަ އެއްޗެއް ބަހެއްޓުން މުހިންމު ކަމަށެވެ. އެޗްޕީއޭއިން ބުނީ މިފަދަ އިންތިޒާމެއް ހަމަޖެއްސުން މުހިންމީ ތަކެތި ހިފައިގެން އަންނަ މީހާ އާއި ސީދާ ބައްދަލު ނުވުމަށެވެ.\nއެޗްޕީއޭގެ މައުލޫމާތުތަކުގައި ވާގޮތުގައި ތަކެއްޗާއި ހަވާލުވުމަށް ފަހު ވީހާވެސް އަވަހަކަށް ތަކެތި އަޅާފައި ހުންނަ ކޮތަޅު ގޭތެރޭގައި ނުގެންގުޅެ ރައްކާތެރި ގޮތަކަށް ޑަސްޓްބިނަށް ލާންވާނެ ކަމަށެވެ. އަދި އަވަހަށް ސައިބޯނި ލައިގެން އަތް ދޮންނަން ވާނެ ކަމަށެވެ.\nމާލޭ ލޮކްޑައުން ކުރުމާއި ގުޅިގެން އާންމުންނަށް ބޭނުންވާ ތަކެތި ފޯރުކޮށްދިނުމަށް ހުރިހާ ފިހާރަތަކަށް ވަނީ24 ގަޑިއިރު ޑެލިވަރީ ކުރުމުގެ ހުއްދަ ދީފައި އެވެ. އަދި ރެސްޓޯރެކްޓް ކެފޭ ތަކަށްވެސް އެ ހިދުމަތް ދެވެ އެވެ.\nމިހާތަނަށް މާލެއިން12 މީހަކު ކޯވިޑް-19 އަށް ޕޮސިޓިވް ވެފައިވާއިރު މާލޭގައި ވައިރަހުގެ ލެވަލް ވަނީ ރަތަށް ބަދަލު ކޮށްފައި އެވެ. އެއީ ގައިންގަޔަށް ބަލި ފެތުރެމުންދާތީ އެވެ.\nއެހެންވެ އެޗްޕީއޭއިން ދަނީ ކިތަންމެ މުހިންމު ބޭނުމެއްގައި ވިޔަސް ގެއިން ނުނިކުތުމަށް ރައްޔިތުންނަށް އިލްތިމާސް ކުރަމުންނެވެ.


ooredoo colour run anna mahu\nއުރީދޫ ކަލަ ރަން އަންނަ މަހު ފޯރި ގަދަވާނެ\nގިނަ ހަރަކާތްތަކަކާއެކު އުރީދޫ ކަލަ ރަން އަންނަ މަހު ކުރިއަށް ގެންދަން ނިންމައިފި އެވެ.\nއުރީދޫ މޯލްޑިވްސް އިން ބުނި ގޮތުގައި ކަލަ ރަން އޮންނާނީ އަންނަ މަހުގެ 29 އަދި 30 އެ ދެދުވަހު އެވެ. ހަފުތާ ބަންދާ ދިމާކޮށް ބާއްވާ އެ ހަރަކާތުގައި ގިނަ ކުޅިވަރުތަކެއްވެސް ހިމަނާފައިވާނެ އެވެ.\nމި ހަރަކާތްތައް ރާވާފައިވަނީ އާއިލާ އާއި ރައްޓެހިންނާއެކު ވަގުތު ހޭދަކުރަން ފުރުސަތު ލިބޭ ގޮތަކަށެވެ.\nއުރީދޫ މޫދު މަޖާ: 29 ގައި\nއުރީދޫ ކަލަ ރަންއަށް ހާއްސަކޮށްގެން ތައާރަފު ކުރާ "މޫދު މަޖާ" އަކީ، އާއިލާއާ ރައްޓެހިންނާއެކު މޫދަށްގޮސް ވަރަށް ތަފާތު މޫދު ކުޅިވަރުތަކާއި މުބާރާތްތައް ހިމަނާފައިވާ އިވެންޓެކެވެ. އުރީދޫގެ ކެފޭ ޕާޓްނަރުންގެ ސްޓޯލްތަކުގައި ތަފާތު ކާތަކެތީގެ އިތުރުން ޒަމާނުއްސުރެ ދަތުރުގޮސް ދިވެހިން ކައިއުޅޭ އަނބު މަޖަލާއި މަސްކާށި ވެސް ލިބެން ހުންނާނެ އެވެ. މި އިވެންޓު އޮންނާނީ 29 ވަނަ ދުވަހު ހެނދުނު 8.00 އިން 10.30 އަށެވެ.\nއުރީދޫ ކައިޓް ފެސްޓިވަލް: 29 ގައި\nއުރީދޫ ގުޑި މަހާސަމާގައި މަޑި އެރުވުން މަޑި ހެދުމުގެ ވޯކްޝޮޕްތައް ކުޑަކުދިންނަށް ހާއްސަ ކުޅިވަރުތައް އަދި ޕާޓްނަރުންގެ ހާއްސަ ސްޓޯލެއް ހުންނާނެ އެވެ. އެ މުބާރާތްތަކާއި ވޯކްޝޮޕްތަކުގައި ބައިވެރިވުމަށް ކުރިން ރަޖިސްޓަރީ ވާކަށް ނުޖެހޭނެ އެވެ.\nއުރީދޫ ކަލަ ރަން: 30 ގައި\nތަފާތު ހަރަކާތްތަކެއް ހިމެނޭ ފަސް ކިލޯމީޓަރުގެ މި ދުވުމަކީ އަލަށް ދުވާ ފަރާތްތަކާއި އާއްމުކޮށް ދުވާ ފަރާތްތަކަށް ވެސް ބައިވެރިވާން މަޖާވާނެ އިވެންޓެކެވެ. އުރީދޫ ކަލަ ރަން އައްޑޫގައި ކޮންމެ ކިލޯމީޓަރެއްގެ ދުވެ ނިމުމުން، ކުލަ ސްޓޭޝަންތަކުން، ކުލަގަދަ ގޮތެއްގައި އެކަން ފާހަގަ ކުރާނެ އެވެ. މިއީ ވަކި ވަގުތެއްގެ ތެރޭގައި ނިންމަން ޖެހޭ ރޭހަކަށް ނުވާތީ، ހިނގާފައި ވެސް ޖޮގްކޮށްފައި ނުވަތަ ދުވެފައ ވެސް އަދި ނަށަމުން ނިންމިދާނެ އެވެ. އުރީދޫ ކަލަ ރަންގައި ބައިވެރިވެ މެޑަލް ލިބޭނީ ދާނީ ރަޖިސްޓަރީ ވެގެން ދުވާ ދުވުންތެރިންނަށެވެ. ނަމަވެސް މި ދުވުމުގެ ފޯރީގައި ބައިވެރިވުމަށް ބޭނުންވާ ކޮންމެ މީހަކަށް ވެސް ބައިވެރިވެވޭނެ އެވެ.\nކަލަ ރަން މިއުޒިކް ފެސްޓިވަލް 30 ގައި\nކަލަ ރަން ނިމުމަށްފަހު، ހޮނިހިރު ދުވަހުގެ ރޭގަނޑު ރާއްޖޭގެ މިއުޒިކީ ތަރިންނާއެކު ބާއްވާ މިއުޒިކް ޝޯއެއް އޮންނާނެ އެވެ. ޝޯގައި ހަބޭސް ބޮޑުބެރާއި މޫޝާން އާއި އަދި ޒަކިއްޓެ ފަދަ މަގްބޫލު އާޓިސްޓުން ފެންނާނެ އެވެ.\nމޫދު މަޖާ އާއި ގުޑި މަހާސަމާ އަދި ކަލަ ރަންގެ އިތުރުން މިއުޒިކް ފެސްޓިވަލާބެހޭ އިތުރު މައުލޫމާތު އުރީދޫ މޯލްޑިވްސްގެ ސޯޝަލް މީޑިއާ ޕޭޖްތަކާއި ވެބްސައިޓުން ލިބެ އެވެ.


ސަލަފުއްޞާލިޙުންގެ ހަޔާތްޕުޅުން އިބުރަތްތެރި ދިހަވާހަކަ\nފުރަތަމަ ޞަފްޙާislamic storyސަލަފުއްޞާލިޙުންގެ ހަޔާތްޕުޅުން އިބުރަތްތެރި ދިހަވާހަކަ\nAruzam 7:29 PM\nމުތަރުޖިމު: أبو عبد الله عبدالرحيم المدني\n1. އިމާމު އަޙުމަދު ބިން މުޙައްމަދު ބިން ޙަންބަލް ރަޙިމަހުﷲ ވިދާޅުވިއެވެ. " ތިމަންކަލޭގެފާނު މައްކާގެ ކޮންމެސް ހިސާބެއްގެ ބަޔަކާއި އެކުގައި ވާން ލޯބިކުރައްވަމެވެ. އޭރުން މީހުންނަކަށް ތިމަންކަލޭގެފާނެއް ނޭންގޭނެއެވެ. ތިމަންކަލޭގެފާނު މަޝްހޫރުވުމުގެ މުސީބާތް ޖެހުނު ފަހުން ކޮންމެ ދުވަހެއްގެ ހެނދުނާއި ހަވީރު މަރުވުމަށް އުއްމީދުކުރައްވަމެވެ"\n2. މަވްރިޤުލް ޢަގަލީ ރަޙިމަހުﷲ ވިދާޅުވެއެވެ. " އެމީހުންގެ ހެޔޮ އަމަލުތައް ތިމަންނާއަށް ކިޔައިދިނުމަށް ތިމަންކަލޭގެފާނު ނުރުހުމެވެ."\n3. އައްޔޫބު އައްސިޚްތިޔާނީ ރަޙިމަހުﷲ މުޅި ރޭގަނޑު އަޅުކަން ކުރެއްވުމުގައި ހޭދަކުރައްވައެވެ. އަދި އެކަން ސިއްރުކުރައްވައެވެ. އަދި ފަތިހު ހޭލައްވާއިރު މީހުންނިދާހޭލާއިރު، އެކަލޭގެފާނު ހޭފުޅު ލެއްވީ އެވަޤުތުގައި ކަމަށް ހީވާފަދަ އަޑެއް ލައްވާލައެވެ.\n4. ސުފްޔާނުއް ޘައުރީ ރަޙިމަހުﷲއަށް ދެންނެވުނެވެ. ވެރިންގެ އަރިހަށް ކަލޭގެފާނު ވަދެވަޑައިގަތުން ކީއްތޯއެވެ؟ އެކަލޭގެފާނު ޖަވާބުދެއްވިއެވެ. ތިމަންކަލޭގެފާނު ބުނެފައިވާ ތަކެއްޗާއި މެދު ތިމަންކަލޭގެފާނުގެ މަޤާމަކީ ކޮބައިކަން ﷲ ސުވާލުކުރައްވާފާނެތީ ބިރުފުޅުގަނެއެވެ. ބުނެވުނެވެ. ބުނާނީއެވެ. އަދި އެޔަށް ރައްކާތެރިވާނީއެވެ. އެކަލޭގެފާނު ޖަވާބުދެއްވިއެވެ. އަހަރެންގެ ހެދުން ނުތެންމައި ކަނޑުގައިި ފަތަން އަމުރުކުރާށެވެ. (އެހެނީ ވެރިންގެ ކައިރިއަށް ވަދެއްޖެނަމަ އެފަދަ ބަސްތައް އޮންނާނީ ބުނެވިފައެވެ.)\n5. މުޙައްމަދު ބިން ސީރީން ރަޙިމަހުﷲ އެކަލޭގެފާނު ދުވާލު ލޮލުން ފެން އަންނަންދެން ހިނިވަރުނަ ކުރައްވާ އުޅުއްވައެވެ. ނަމަވެސް ރޭގަނޑު އަތުވެއްޖެނަމަ ކީރިތި ކުރައްވައި ނަމާދާއިގެން މަޝްޣޫލުވެލައްވައެވެ.\n6. ޢަލީ ބިން ޙުސައިން ޒައިނުލް ޢާބިދީން ރަޙިމަހުﷲ ދަންވަރު ވުމުން މަދީނާގައި އެކަލޭގެފާނުގެ ކޮނޑުފުޅުގައި ޞަދަޤާތް އުފުއްލަވައި ގޭގޭގެ ކައިރީގައި ބަހައްޓަވައެވެ. ޞަދަޤާތް ލިބޭ މީހުންނަށް އެއީ ކާކުގެ ފަރާތުން ލިބޭ ޞަދަޤާތެއްކަމެއް ނުއެނގެއެވެ. މިގޮތުގައި އެތައް އަހަރުތަކެއް ވޭތުވެދިޔައެވެ. އެކަލޭގެފާނު އެކަންކުރެއްވީ އެއްވެސް ޚާދިމެއް ބޭނުންފުޅު ނުކުރައްވާ އަމިއްލަފުޅަށެވެ. އެކަލޭގެފާނު އަވަހާރަވުމުން އެކަލޭގެފާނުގެ ކޮނޑު ފުޅުގައި ބަރު އެއްޗެހި އުފުލާފައިވާ ކަމުގެ އަސަރު ފެންނަން ހުއްޓެވެ. އަދި ޞަދަޤާތް މެދު ކެނޑުމާއި އެކުގައި އެއީ އެކަލޭގެފާނުކަން މީސްތަކުންނަށް އެނގިއްޖެއެވެ.\n7. އައްޔޫބު އައްސިޚްތިޔާނީ އަކީ ތާބިއީންގެ ތެރެއިން ޢިލްމުވެރި ބޭކަލެކެވެ. އަދި އަޅުކަން ކުރައްވާ އުޅުއްވާ އަޅުވެރި ބޭކަލެކެވެ. އެކަލޭގެފާނު ޙަދީޘް ކިޔައިދެއްވާ އިރުގައި ކީރިތި ކުރެއްވެއެވެ. އަދި އެކަން ފޮރުވުމަށްޓަކައި ނޭފަތް ފޮޅުއްވަމުން ލޯފޮއްސަވަމުން ބުނެއެވެ. "ރޯގާގެ ކަންތައް ބޮޑުވެއްޖެއެވެ"\n8. އިބުނު ޢުމަރު ރަޟިޔަﷲ ޢަންހުއަށް މީހަކު ނަމާދުކުރަނިކޮށް ފެނިވަޑައިގަތެވެ. އަދި އެޔަށްފަހު އެކަލޭގެފާނުގެ ފަހަތުން އެބައާދެއެވެ. އެކަލޭގެފާނު ވިދާޅުވިއެވެ. މިއީ ކޮންކަމެއް ހެއްޔެވެ؟ އެމީހާ ބުންޏެވެ. ރޭގައި އަހަރެން ނަމާދެއް ނުކުރަމެވެ. (އެދެރަކުޢަތް އެއީ އެނަމާދެވެ.) އިބުނު ޢުމަރު ވިދާޅުވިއެވެ. މިހާރު އަހަރެންނަށް އެވާހަކަ ޚަބަރުކުރަން ބޭނުންވަނީ ހެއްޔެވެ؟ އެއީ އެންމެ ދެރަކުޢަތެއްނޫން ހެއްޔެވެ؟\n9. އަބްދުﷲ ބިން އަޙުމަދު ބިން ހަންބަލު ވިދާޅުވިއެވެ. ތިމަންކަލޭގެފާނުގެ ބައްޕަ ހުކުރަށް ދާން ނުކުމެވަޑައިގެންފިނަމަ އެކަލޭގެފާނުގެ ފަހަތުން އެއްވެސް މީހަކު ދިިޔުމަށް ދޫނުކުރައްވައެވެ. އަދި ފަހަތުން އަންނަ މީހުން އެކަލޭގެފާނުދޫކޮށް ދަންދެން ބައެއްފަހަރު ހުއްޓިވަޑައިގެން ހުންނަވައެވެ.\n10. މަޝްހޫރު ޙަދީޘް ޢިލްމުވެރިޔެއްކަމަށްވާ ޢަބްދުލްޣަނީ އަލްމަޤްދިސީ (އުމްދަތުލް ޢަޚްކާމު ޖަމާކުރެއްވި) ބައިތުލް މަޤްދިސްގައި ޖަލަށް ލެވުނެވެ. އެކަލޭގެފާނު އެއްރޭ ދަމުަނަމާދަށް ތެދުވެވަޑައިގެން އިޚުލާސްތެރިކަމާއެކު ރޭ އަޅުކަން ކުރައްވަން ފެށިއެވެ. އަދި ކިިރިިތި ކުރައްވަން ފެއްޓެވިއެވެ. އަދި ފަތިސްވަންދެން އެގޮތުގައި އެކަލޭގެފާނު ދެމިހުންނެވިއެވެ. އެޖަލުގައި ޔަހޫދީންނާއި އަދި ނަޞާރާއިންގެ ބަޔަކު ތިއްބެވެ. އެބައިމީހުން ހެނދުނުވުމުން ޖަލުގެ ވެރިންގެ ކައިރިއަށް ގޮސް ބުންޏެވެ. އަހަރެމެން ދޫކޮށްލާށެވެ. އަހަރެމެން އިސްލާމްވެއްޖައީމެވެ. އެހެރަ ކަލޭގެފާނުގެ ދީނަށް ތިމަންނާމެން ވަދެއްޖައީމެވެ. އެމީހުންބުންޏެވެ. ކީއްވެހެއްޔެވެ؟ އެކަލޭގެފާނު ކަލޭމެންނަށް އިސްލާމްދީނަށް ގޮވާލީހެއްޔެވެ؟ އެމީހުން ބުންޏެވެ. އެކަލޭގެފާނު އިސްލާމްދީނަކަށް ގޮވައެއްނުލައެވެ. އަހަރެމެން އެކަލޭގެފާނާއި އެކު އެއްރޭ ހޭދަކުރީމެވެ. އަދި އެރޭ އަހަރެމެން ޤިޔާމަތްދުވަހުގެ މަތިން ހަނދުމަކޮށްދީފިއެވެ.


BREAKING NEWS: Mudhatheh Neh Gothah Male' Miskiythah Bandhukoffi - Vaguthu\nއިސްލާމީ މަރުކަޒުގައި ހުކުރު ނަމާދެއް ކުރަނީ؛- ވަގުތު އިމޭޖަސް- މުހައްމަދު އަފްޒަލް\nވަކިން ވެސް ނަމާދު ނުކުރެވޭ ގޮތައް މާލޭ ސަރަހައްދުގެ ހުރިހާ މިސްކިތެއް ބަންދުކޮށްފިއެވެ.\nދެންމެ އިސްލާމިކް މިނިސްޓްރީން ކުރި އިއުލާނެއްގައި ވިދާޅުވީ މިރޭ ފަތިސް ނަމާދުން ފެށިގެން މުއްދަތެއް ނެތް ގޮތައް މާލޭގެ މިސްކިތްތައް ބަންދުކުރަން ނިންމާފައިވާ ކަމަށެވެ.\nއިސްލާމިކް މިނިސްޓްރީން ކުރިން އިއުލާނެއްގައި ވިދާޅުވީ ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ވައިރަސް ރާއްޖޭގައި ހަލުވިކަމާއެކު ފެތުރެމުންދާތީ، މިހާރުގެ ޙާލަތަށް ރިޢާޔަތްކޮށް، އިތުރަށް މިވައިރަސް ރާއްޖޭގައި ފެތުރުން ހުއްޓުވުމަށްޓަކައި އަޅާ ރައްކާތެރިކަމުގެ މުހިންމު ފިޔަވަޅެއްގެ ގޮތުން، އިސްލާމީ ފަތުވާދޭ އެންމެ މަތީ މަޖިލީހާއި ދީނީ ޢިލްމުވެރިންގެ ލަފާގެ މަތިން، 19 މޭ އިން ފެށިގެން ވަނީ މިސްކިތްތަކުގައި ޖަމާޢަތުގައި ނަމާދުކުރުން މެދުކަނޑާލެވުނު ކަމަށެވެ.\nނަމަވެސް ޢާންމު ރައްޔިތުންގެ ޙައްޤުގައި އެކަން ކުރިކަމުގައިވިއަސް ބައެއް ފަރާތްތަކުން އެ އެންގުންތަކަށް ތަބާނުވެ ބައެއް މިސްކިތްތަކުގައި ގައިދުރުކަމެއްނެތި ޖަމާޢަތް ހަދަމުންދާތީއާއި ކޮވިޑްގެ ޙާލަތު މާލޭގައި ފެތުރުން ކޮންޓްރޯލު ނުކުރެވޭތީއާއި މިއަދުން ފެށިގެން ހުއްދައާއި ނުލައި ޢާންމުން ބޭރަށް ނިކުމެއުޅުންވެސް މަނާކުރެވިފައިވާތީ، ކޮވިޑުން ރައްކާތެރި ވުމަށް އަޅާ ފިޔަވަޅެއްގެ ގޮތުން މިރޭ ފަތިސް ނަމާދުން ފެށިގެން މާލޭގެ މިސްކިތްތައް ބަންދުކުރުމަށް ނިންމާފައިވާ ކަމަށް އިސްލާމިކް މިނިސްޓްރީން ވިދާޅުވިއެވެ.\nމިދަނޑިވަޅުގައި މިސްކިތަކަށް ވަޑައިނުގެންނެވުނު ކަމުގައިވިއަސް ފަރުޟު ފަސް ނަމާދު ބަރާބަރަށް އަދާކުރުމަށާއި، ސުންނަތް ނަމާދު ގިނަކޮށް، ކީރިތި ޤުރްއާން ކިޔަވައި، އިސްތިޣްފާރު ކުރުމަށާއި، މިބަލިމަޑުކަމުން އަވަހަށް ސަލާމްމަތް ކޮށްދެއްވުން އެދި ގިނަގިނައިން ދުޢާކޮށް އުޅުމަށް ހުރިހާ ރައްޔިތުންނަށް ނަޞޭޙަތްތެރިވެ ވަޞިއްޔަތްކުރާކަމަށް ވެސް މިނިސްޓްރީގެ ބަޔާނުގައި ވިދާޅުވިއެވެ.\nމީގެ އިތުރުން ކަމާގުޅޭ ފަރާތްތަކުން ދޭއިރުޝާދުތަކާ އެއްގޮތަށް ޢަމަލުކުރުމަށާއި، ﷲގެ ރަޙްމަތުން މާޔޫސްނުވެ، ސަބަބުތަކުގައި ހިފައި، ފުރިހަމައަށް ﷲ އަށް ވަކީލުކޮށް އުޅުމަށް ނަޞޭޙަތްތެރިވާކަމަށް ވެސް މިނިސްޓްރީގެ ބަޔާނުގައި ވިދާޅުވިއެވެ.\nވަކިން ނަމާދު ކުރަން ވެސް މިސްކިތްތަކަށް ނޭރޭ ގޮތައް ބަންދުކުރަން ނިންމުމުން ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. އެއީ މާލޭގެ ބައެއް ގެތަކުގައި ޖާގަ ހުންނަ ގޮތުން ގޭތެރޭގައި ނަމާދު ކުރަން ދަތިތައް ހުންނާތީއެވެ.\nމެއި 26, 2021 23:28\nޢެންމެފުރާނައަކީވެސް ތިކަހަލަ ގަވާއިދަކަށްވުރެ އަގުހުރި އެއްޗަކަށްވާއިރު ތިކަން ތިކުރީ ވަގުތު ފާއިތުވި ފަހުން ކަމަށް ދެކެން!\nމެއި 26, 2021 23:29\nކޮވިޑާ ގުޅިގެން ޚަރަދުކުޑަކުރުމަށް މުއްދަތެއް ނެތްގޮތުގައި މާލޭގެ މިސްކިތްތަކުން ކަރަންޓާއި ފެން ކަނޑާލި ވާހަކަ ދެއްތޯ.\nމެއި 26, 2021 23:31\nމިސްކިތްތައް ކޮންމެހެންވެސް ބަންދުކުރާނެ މިސަރުކާރަކީ ލާދީނީ ސަރުކާރެއް ކޮންމެވެސް ބަނހަނާއެއްދައްކައިގެންވެސް މިސްލިމުން އަޅުކަންކުރާމިސްކިއްތައް ބަންދުކުރާނެ ތީ އޮޅިފަވާ ކަމެއްނޫން މީގެ ކުރިންވެސް ކޮވިޑު ނެތް ރާއްޖެތެރޭގެ ރަށްތަކުގެ މިސްކިތްތައްވެސް ބަންދުކޮށް އެތަށްދުވަހެއް ވަންދެން ހިފެހެއްޓި މިސްކިތްތަކުގެ ކާޕެޓުތައްވެސް ނަގާ އުކާލީ ދީނަށް އިހާނެތިކަންލިބޭ ކޮންމެކަމެއް މި ލާދީނީ ސަރުކާރުން އަވަސްކަމާއެކު ކުރާނެ މިސްކިތްތައް ފަޅުކޮށް އެތަންތަނުގަ ނަމާދުކުރުން މަނާކުރާމީހުންގެ ވާހަކަ ޤަުރުއާނުގަ އައިސްފައިވޭ\nމެއި 26, 2021 23:44\nމިގައުމު ހަލާކުވެ ނިމިއްޖެ\nމެއި 27, 2021 00:00\nދިވެހި މުސްލިމުން ހަމަ ތިބެނީ ތޯ الله އަށް އަޅުކަން ކުރަން ހަދާފަ ހުރި މިސްކިތް ތައް މުއްދަތެއް ނެތި ބަންދު ކުރާ އިރު. ޢަޅުގަޑަށް އޮޅިއްޖެ. الله އަށް ތޯ އަޅުކަން ތިކުރަނީ ނުނީ އެޗްޕީއޭ ަށް ތޯ؟؟ الله އަށް ބިރުވެތިވެ ލައްވާ. ރައްޔިތުން ހޭލާ. ޢަޑި ގަ އޮތީ އިންޑިއާ ގެ ހިންދޫ ސަރުކާރުގެ ހީލަތް ތެރި ރޭވުމެއްބާ؟\nމެއި 27, 2021 00:10\nމިސްކިތްތަކުން ބަންގިވެސް ނުގޮވާނެބާ؟\nމެއި 27, 2021 09:04\nބަންގި ނުގޮވާ ހިސާ ބައްގޮސް ސިއްޔާ މަ ޕާސަނަލީ ނިކުމެ އިބޫ ގެ ލަފުގަ ހިފާނަން\nމެއި 27, 2021 00:18\nމިކަން ކުރަން ލަސްވެސް ވެއްޖެ!\nމެއި 27, 2021 00:23\nކަމެއްވާއިރަށް މިސްކިއްތަކާއި ނުކުކުޅޭޝޭ !!!\nމެއި 27, 2021 00:46\nމިސްކިތްތައް ބަންދުކުރަން ފޯރިހުންނައިރު ދުނިޔޭގެ ގައުމުތަށް ބޮޑު ބަލިމަޑުކަމެއްގެ ތެރޭގައި އޮންނައިރު ތާކުނުޖެހޭ ކުޅިވަރުތަކަށް މީހުންހޮނުވާން ފޯރިހުރޭދޯ މިނާގާބިލު ސަރުކާރަށް\nމެއި 27, 2021 00:49\nﷲ ސުބްހާނަހޫއަތާއާލާގެ ގެކޮޅުތައް ބަންދުކޮށް އެކަލާނގެ ފަރުލުކުރެއްވި ނަމާދައް މިސްކިތައްނުގޮސް ގޭގަ ތިބެންޖެހޭފަދަ ހާލަތެއް މީގެ ކުރިން އިސްލާމީ ތާރީހު ދެކުނުތޯ؟\nމިސްކިތުން ތޯ ބަލިފަތުރަނިީ މިނިސްޓަރު ﷲ އައް ބިރުވެތިވެ ހުރިހަާ ކަމެއްގެ ވެރިކަންވަނިީ ﷲ އައް\nމެއި 27, 2021 06:28\nދުނިޔެމަތީގައި ކޮންމެ ކަމެއް ތަދުބީރު ކުރައްވަނީ ﷲ ތަޢާލާ، އެކަލާގެ އިރާދަފުޅާއި މިންވަރު ފުޅުން ކޮންމެ ކަމެއްވެސް ހިގާނީ، ނަމާދު ޖަމާއަތުގައި ޤާއިމް ކުރުމަކީ އިސްލާމް ދީނުގެ އެންމެ މުހިންމު ރުކުން މިރުކުން އަޅާފަ ތިބެގެން މަރުން ސަލާމަތް ވާނެ ކަމަށް ހީކޮށްގެން ނުވާނެ! ބަލި ޖައްސަވާ ފިއްލަވާ ފަރާތަކީވެސް ހަމަ ﷲ ތައާލާ، ބައްޔާއި ބޭހަކީ އިންސާނާ މަރުއްވާ ދިރުއްވާ އެއްޗެއްވެސް ނޫން، އިންސާނުން ނާއި އެންމެހައި މަޙުލޫޤުން މަރުއްވާ ދިރުއްވާ ފަރާތަކީ ހަމައެކަނި ﷲ ތަޢާލާ !\nމެއި 27, 2021 06:49\nކަލޯގެއާ އަދި ތިކޮއްލެވުނީ ރަނގަޅުކަމެއް މިހުރިހާކޮވިޑުތައްއުފެދެނީ މިސްކިތްތެރޭންކަންޔަގީންވެއްޖެ މިއީ ދުނޔޭގެތިބި ޔަހޫދީންގެރޭވުން ތިޔައުޅެނީ ފެންބިލާއި ކަރަންޓް ބިލް ބޮޑުވާތި\nމެއި 27, 2021 07:12\nއިސްލާމީ މުޖުތަމަޢުގައި އިސްލާމް ދީނުގެ ރުކުން ތަށް ޤާއިމް ކުރުން ދޫކޮށްލައިގެން ތިބެ ވަބާޔާއި ބަލިމަޑުކަމުން ސަލާމަތް ވެދާނެ ކަމަށް ހީކުރުމަކީ ކުންހީއެއް، ހެޔުމަގަށް ބަދަލްވާންވީ ތައުބާވާންވީ ! ރަގަޅު ގޮތަކީ ހަމަ ޖަމާޢަތުގައި ނަމާދު ޤާއިމް ކުރުން އެސިފަ ހުންނަންޖެހޭ މުޖުތަމައުގައި !\nމެއި 27, 2021 08:24\nމިސކިތަހަކު ނޫނޭ ކޮވިޑު އުޅެނީ އިރާދަ ކުރެއްވިއްޔާ\nޙެޔޮނުވާނެ އެއީ ބިންމަތީގައި ހުރި އެންމެ މާތް ތަންތަން، ތިހެންނަހަދާ ވެކްސިން ޖަހަން ގޮސް ތިބޭތަން ކޮންޓްރޯލް ކުރޭ އަދި6ފޫޓު ދުރު ބަހައްޓަން އަންގާ\n3 ފޫޓުން ވެސް ޖަރާސީމް ފޯރާނެ ކަމަށް ރިސާޗުން ދައްކާ\nދެން ކަލޭމެން ހިތުހުރި ގޮތަކަށް ކަން ކޮއްފަ ވަރު ބޮޑުވީމަ މިސްކިތް ބަންދު ކުރަނީ 😡\nމި އަރަތެއްތަ އަޅެ\nމެއި 27, 2021 09:03\nމިސްކިތް ތަކުން ވ ބޮޑަށް ބަލި ފެތުރޭނެ! ކާކު ކަން ނޭގޭ ކިތައް މީހުން ތޯ މިސްކިތްތަކަށް ޖަމާ ވަނީ! އަދި ގުރުއާްން ކިޔަވަން ތިބެނީ މާސްކު ނާޅާ! ރޯދަ މަސް ފަހުން ބޮޑަށް ބަލި ފެތުރެނީ! ސަބަބަކީ ރޯދަ މަހު ގިނަ މީހުން މިސްކިތްތަކަށް އެއްވޭ! ހޮޓާ ތަކަށް ދާނީ ގާތް ރައްޓެހިން! ބަލި ނެތްކަން އިގޭ މީހުން އެކުގަ މިދަނީ! އެކަމަކު މިސްކިތްތަކުގަ މި ތިބެނީ ކާކު ކޮންތާކު ކިހިނެއް އައި މީހެއް ކަން ނޭގޭ ނުދަންނަ މީހުން! ވައިރަސް ދިރޭ އެއްޗަކަށް ބަދަލް ވަނީ ފުރާނަ ހުރި އެއޗަކަށް ވާސިލު ވުމުން ކަން ވިސްނާލާ! ދެން އެ ފުރާނަ ހުރި އެއްޗެއް ގެ ޒަރީ އާ އިން ވައިރަސް ފެތުރެނީ ހައްލަކީ އެއްވެ ނޫޅުން! ގޭގަ ނަމާދު ކުރަމާ\nމެއި 27, 2021 10:23\nﷲ ހަނދުމަކޮށް އެކަނލާގެއަށް އަޅުކަންކުރާތަންތަންވެސް ބަންދުކުރަންޖެހިއްޖެނަމަ އެކަން\nކުރެވިދާނެ ނަމަވެސް ހިތާމައަކީ މިކަމާގުޅިގެން ރަށްކާތެރިކަމުގެގޮތުން ކުރިންކުރަންޖެހޭކަންތައް\nނުކޮށް ދީނާގުޅޭކަންތައް އިސްވާތި މިކަމުން އެހެންކަމެއްދޭހަވޭ\nމެއި 27, 2021 13:15\nތިޔާކީ ވަރައް ހިތާމަވެރި ޚަބަރެއް، އެހެން ޤައުމުތަކުގައި ތާޅަފިލިތަކުން ބަންގިގޮވާ ޤުރުއާން ކިޔެވީ ކޮވިޑުން ސަލާމަތްވޭތޯ!!!!!